J E G Y Z Ő K Ö N Y V

Készült: Ibrány Város Képviselő Testületének 2021. június 21-én 14,00 órakor megtartott nyílt testületi üléséről

Az ülés helye: Ibrányi Polgármesteri Hivatal tárgyalóterme

Jelen vannak:, Haluska András, Kulcsár Béla, Szabó P. Judit, Tóth Balázsné, Dr. Szegedi Tibor Zsolt, Kovács Ferenc, Márkus Ferenc, Tábori Tibor képviselő-testületi tagok, Trencsényi Imre polgármester

Trencsényi Imre polgármester úr tisztelettel köszönti a képviselő-testület tagjait.

Megállapítja, hogy a képviselő-testületi ülés határozatképes, mert a megválasztott 8 fő képviselőből 8 fő jelen van, így a megjelentek száma – polgármesterrel együtt – 9 fő.

Javaslom, hogy a Képviselő-testület a meghívóban kiküldött napirendi pontokon túl, egyebekben az alábbi kérdésekben döntsön, illetve foglaljon állást:

* **Polgárőrség támogatása**
* **A Vidékfejlesztési Programban meghirdetett VP6-7.2.1.1-21 kódszámú Kisméretú infrastruktúra fejlesztése a vidéki térségekben – Külterületi helyi közutak fejlesztése” felhívású pályázat benyújtásának elhatározása**

Megkérdezi, hogy a Képviselő-testületnek van-e más napirendi pont megtárgyalására javaslata?

Más napirendi pont megtárgyalására nem érkezett javaslat.

Ezen túlmenően, javaslatot tesz két jegyzőkönyv-hitelesítőre Tóth Balázsné és Haluska András képviselő-testületi tagok személyében.

A Képviselő-testület a napirendről szóló, valamint a jegyzőkönyv hitelesítőkre tett javaslatot igen szavazattal elfogadta.

**1.Napirendi pont**

**Beszámoló a lejárt határidejű határozatok végrehajtásáról, a két képviselő-testületi ülés között végzett munkáról**

**Előadó: Trencsényi Imre polgármester**

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem érkezett-

Trencsényi Imre polgármester: Javaslom a Képviselő-testületnek, hogy a lejárt határidejű határozatok végrehajtásáról, a két képviselő-testületi ülés között végzett munkáról szóló beszámolót fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**C5**

**IBRÁNY VÁROS KÉPVISELŐ TESTÜLETÉNEK**

**71/2021.(VI.21.)KT. sz.**

**H a t á r o z a t a**

**beszámoló a lejárt határidejű határozatok végrehajtásáról, a két képviselő-testületi ülés között végzett munkáról – című napirendi ponthoz**

A K É P V I S E L Ő – T E S T Ü L E T

60/2020.(IV.07.)sz. határozat, 136/2020.(VI.15.)sz. határozat, 156/2020.(VI.24.)KT.sz. határozat, 177/2020.(VII.27.)KT.sz. határozat, 181/2020.(VII.27.)KT.sz. határozat, 182/2020.(VII.27.)KT.sz. határozat, 196/2020.(VIII.17.)KT.sz. határozat, 217/2020.(VIII.31.)KT.sz. határozat, 5/2021.(I.27.), 7/2021.(I.27.)KT.sz., 40/2021.(III.22.)KT.sz. határozat a határozat végrehajtásáról, a két képviselő-testületi ülés között végzett munkáról szóló beszámolót elfogadja.

**2.)Napirendi pont**

**Beszámoló a polgármesternek a veszélyhelyzet ideje alatt a Képviselő-testület hatáskorében eljárva hozott határozatairól és rendeleteiről**

**Előadó: Trencsényi Imre polgármester**

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Kovács Ferenc tanácsnok: Szitár László ügyének mi lett a vége? Ledolgozza végül a kiszabott bírságot?

Bakosiné Márton Mária jegyző: Igen, azt vállalta, hogy ledolgozza bírság összegét.

Trencsényi Imre polgármester: Javaslom, hogy a polgármesternek a veszélyhelyzet ideje alatt a Képvisel-testület hatáskörében eljárva hozott határozatairól és rendeleteiről szóló beszámolót fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**C5**

**IBRÁNY VÁROS KÉPVISELŐ TESTÜLETÉNEK**

**72/2021.(VI.21.)KT. sz.**

**H a t á r o z a t a**

**Beszámoló a lejárt határidejű határozatok végrehajtásáról, a két képviselő-testületi ülés között végzett munkáról – című napirendi ponthoz**

A K É P V I S E L Ő – T E S T Ü L E T

a polgármesternek a veszélyhelyzet idején a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46§(4) bekezdésében biztosított jogkörében eljárva, a Képviselő-testület nevében hozott határozatait és rendeleteit az 1. és 2. melléklet szerint változtatás nélkül jóváhagyja.

 1.melléklet

|  |  |  |  |
| --- | --- | --- | --- |
| **Polgármesteri Határozat száma** | **Határozat kelte** | **Ügyiratszám** | **Határozat tárgya** |
| 1/2021 (I.15.) | 2021.január 15 | Ibr/3881/2021. | Az Arany János Kollégiumban szolgáltatott közétkeztetéssel kapcsolatos feladatok ellátására irányuló megállapodás az Ibrányi Református Óvoda, Általános Iskola, Gimnázium és Kollégiummal |
| 2/2021 (I.15.) | 2021. január 15. | Ibr/398-1/2021 | Az önkormányzati tulajdonát képező Ibrány, Hősök tere 3. sz. alatti 1315/2 hrsz-ú új rendőrségi épületben katasztrófavédelmi iroda szívességi használatának meghosszabbítása  |
| 3/2021 (I.15.) | 2021. január 15. | Ibr/399-2/2021 | 0265 hrsz vezetéklétesítési létesítmény díjról történő lemondás |
| 4/2021.(I.18.) | 2021.01.18. |  | TOP-4.3.1-15-SB1-2016-00003 azonosítószámon nyilvántartott, „Leromlott városi területek rehabilitációja Ibrányban” című projekthez kapcsolódó eszközbeszerzésre beérkezett ajánlatok közül a nyertes ajánlattevő kiválasztásának utólagos jóváhagyása |
| 5/2021.(I.18.) | 2021.01.18. |  | TOP-4.3.1-15-SB1-2016-00003 azonosítószámú projekthez kapcsolódó – játszótér, sportpálya, közpark, közösségi tér és útépítés, térfigyelő rendszer kiépítése tárgyú közbeszerzési eljárásban beérkezett ajánlatok értékelése, az eljárás lefolytatásával összefüggő döntés meghozatal |
| 6/2021.(I.25.) | 2021.01.25. | Ibr/4382/2021. | Ibrány város önkormányzatának illetékességi területén működő általános iskola felvételi körzetének, valamint a pedagógiai szakszolgálatot ellátó intézménynek a működési körzete tervezet véleményezése |
| 7/2021.(I.28.) | 2021.01.28.  | Ibr/6961/2021. | TOP-4.3.1-15-SB1-2016-00003 azonosítószámú projekthez kapcsolódó – játszótér, sportpálya, közpark, közösségi tér és útépítés, térfigyelő rendszer kiépítése tárgyú közbeszerzési eljárás fajtájának, valamint ajánlattételre felkért szervezetek újboli kiválasztása |
| 8/2021.(I.29.) | 2021.01.29. | Ibr/700-2/2021. | A TOP-2.1.3-16 kódszámú„Települési környezetvédelmi infrastruktúra-fejlesztések” című felhívásra pályázat benyújtása |
| 9/2021.(I.29.) | 2021.01.29.  | Ibr/714-2/2021.  | az Ibrány, Tisza utcai református temető parkfenntartási munkálatainak elvégzésére megállapodás kötése az Ibrányi református Egyházközséggel |
| 10/2021.(I.29.) | 2021.01.29.  | Ibr/698-2/2021.  | Ibrány Város Önkormányzata és költségvetési szervei 2019. évi költségvetési maradványa és vállalkozási maradványa 2020. évi felhasználásáról szóló 156/2020. (VI. 24.) ÖKT határozat módosításáról |
| 11/2021.(I.29.) | 2021.01.29.  | Ibr/638-2/2021. | Ibrány Város Önkormányzata, mint költségvetési szerv Esélyegyenlőségi Tervének elfogadása 2021-2024 |
| 12/2021.(I.29.) | 2021.01.29.  | Ibr/590-2/2021. | Ibrány Város Önkormányzatának, költségvetési szerveinek, gazdálkodó szervezetének és a nemzetiségi önkormányzatnak a 2021. évi belső ellenőrzési feladatai ellátására megbízási szerződés kötése  |
| 13/2021.(I.29.) | 2021.01.29. | Ibr/218-3/2021.  | a temető üzemeltetés során 2020. évben végzett tevékenységről, tapasztalatokról című napirendiponthoz**.** |
| 14/2021.(I.29.) | 2021.01.29. | Ibr/213-3/2021. | Tábori Tibor tanácsnok beszámolója |
| 15/2021 (II.3.) | 2021. 02.03. | Ibr/ 775 -2/2021 | Az ibrányi **1619/3/A/1. hrsz-ú, ingatlan** (Idősek Otthona) értékesítésére megkötött adásvételi előszerződés kiegészítése Református Egyházmegye |
| 16/2021 (II.09.) | 2021. 02 09. | Ibr/892-2/2021 | Szűcs József és Szűcs-Barna Beáta fiatalok lakhatási feltételei megteremtéséhez kapcsolódó lakásépítési, lakásvásárlási támogatás. |
| 17/2021.(II.10.) | 2021.02.10. | Ibr/219-3/2021. | Kovács Ferenc tanácsnoki beszámolója  |
| 18/2021.(II.10. ) | 2021.02.10. | Ibr/317-2/2021. | Beszámoló Jelzőrendszeres házi segítségnyújtás feladat ellátásról |
| 19/2021.(II.17.) | 2021.02.17. | Ibr/78-10/2021 | Általános Iskola konyha bezárásról határozat |
| 20/2021.(II.19.) | 2021.02.19. | Ibr/1056-2/2021. | Ibrány Város Önkormányzata saját bevételeinek, valamint az adósságot keletkeztetőügyleteiből eredő fizetési kötelezettségeinek a 2022-2024időszakra várható összegének megállapítása |
| 21/2021.(II.19.) | 2021.02.19. | Ibr/903-4/2021. | Nyírségi Református Egyházmegye Idősek Otthona beszámoló |
| 22/2021.(II.19.) | 2021.02.19. | Ibr/1107-2/2021. | Az Ibrány, Hősök tere 1. sz. alatt található ibrányi 1314/3 hrsz-ú ingatlan megvásárlása- |
| 23/2021.(II.19.) | 2021.02.19. | Ibr/1075-2/2021. | Ibrány-Nagyhalász települések közös tulajdonában lévővíziközművek bérleti-üzemeltetési szerződés keretében történő további, NYÍRSÉGVÍZ Zrt általi üzemeltetéséről szóló 258/2020. (XII. 16.) polgármesteri hatáskörben hozott határozat módosításáról |
| 24/2021.(II.19.) | 2021.02.19. | Ibr/475-2/2021.  | Az önkormányzati tulajdonú 2 db szociális bérlakás lejárt határidejű lakásbérleténekmeghosszabbítása |
| 25/2021.(II.26.) | 2021.02.26. | Ibr/471-4/2021. | A TOP-3.2.1-16-SB1-2018-00040 azonosítószámú projekthez kapcsolódó „Építési beruházás” tárgyú közbeszerzési eljárásban beérkezett ajánlatok értékelése, az eljárás lefolytatásával összefüggő döntés meghozatala |
| 26/2021.(III.02.) | 2021.03.01. | Ibr/904-3/2021. | Szalmaszál Fogyatékos Embereket Segítő Szolgálat Támogató Szolgáltatásának 2020. évi szakmai beszámolójának elfogadása |
| 27/2021.(III.02.) | 2021.03.01. | Ibr/905-3/2021. | Eperkert Bölcsőde 2020. évi beszámolójának elfogadása |
| 28/2021.(III.02.) | 2021.03.01. | Ibr/910-3/2021. | ILMKKS Intézmény 2020. évi beszámolójának elfogadása |
| 29/2021.(III.02.) | 2021.03.01. | Ibr/903-5/2021. | Nyírségi Református Egyházmegye Idősek Otthona 2020. évi beszámolója |
| 30/2021.(III.08.) | 2021.03.08. | Ibr/2975-2/2021. | ILMKK Intézményvezetői álláshelyre ismételt pályázat kiírása |
| 31/2021.(III.08.) | 2021.03.08.  | Ibr/2208-2/2021.  | Óvodai beiratkozás időpontja |
| 32/2021.(III.08.) | 2021.03.08. | Ibr/2283-2/2021. | A Bem és Petőfi utca között található Hricz Istvánné és társai tulajdonát képező 0121/60 hrsz-ú ingatlan megvásárlása |
| 33/2021.(III.11.) | 2021.03.11. | Ibr/2276-4/2021. | Víziközművek Állami Rekonstrukciós Alapjából nyújtható támogatás pályázat konzorciumi szerződés aláírása |
| 34/2021.(III.11.) | 2021.03.11.  | Ibr/3164-3/2021. | Családsegítő Szolgálat vezetői pályázat  |
| 35/2021.(III.11.) | 2021.03.11. | Ibr/3062-2/2021. | Varga Károly Ákos és Varga Berencsi Kitti lakásvásárlási támogatás ügye |
| 36/2021.(III.11.) | 2021.03.11. | Ibr/3241-2/2021. | Ibrány Város Önkormányzatának 2021. évi közbeszerzési tervének elfogadása |
| 37/2021.(III.12.) | 2021.03.12. | Ibr/921-3/2021. | A Zrínyi utca felújítására vonatkozó pályázat benyújtásának elhatározása |
| 38/2021.(III.01.) | 2021.03.01. | Ibr/1835-2/2021. | Polgármester 2020. évi szabadságolási ütemtervének elfogadása |
| 39/2021.(III.22.) | 2021.03.22. | Ibr/3378-2/2021. | A Magyar Állam tulajdonában lévő ibrányi 634 hrsz. alatti (Altner-féle) ingatlan ingyenes önkormányzati tulajdonba adásának kezdeményezése |
| 40/2021.(III.22.) | 2021.03.22. | Ibr/3427-2/2021. | Az Ibrány, Nagyhalászi u. 8. sz. alatti 2107/2 és a Nagyhalászi u. 10. sz. alatti 2107/1 hrsz-ú ingatlanok megvásárlása |
| 41/2021.(III.22.) | 2021.03.22. | Ibr/3119-2/2021. | az Ibrányi Polgármesteri Hivatal 2020. évi munkájáról  |
| 42/2021.(III.22.) | 2021.03.22. | Ibr/696- /2021. | TOP-4.3.1-15-SB1-2016-00003 azonosítószámú projekthez kapcsolódó – játszótér, sportpálya, közpark, közösségi tér és útépítés, térfigyelő rendszer kiépítése tárgyú közbeszerzési eljárásban beérkezett ajánlatok értékelése, az eljárás lefolytatásával összefüggő döntés meghozatal |
| 43/2021.(III.22.) | 2021.03.22. | Ibr//1834-3/2021. | Ibrányi Polgárőr Egyesület 2020. évi beszámolója |
| 44/2021.(III.22.) | 2021.03.22. | Ibr/1830-3/2021. | Ibrányi Rendőrőrs 2020. évi közbiztonság tájékoztatása |
| 45/2021.(III.29.) | 2021.03.29.  | Ibr/1833-3/2021. | Nyíregyháza Tűzoltóság 2020. évi beszámolója |
| 46/2021.(III.29.) | 2021.03.29. | Ibr/1831-3/2021. | Ibrányi Tűzoltóság beszámolója 2020. évről |
| 47/2021.(III.29.) | 2021.03.29. | Ibr/1832-3/2021. | Kisvárda Katasztrófavédelem 2020. évi beszámolója |
| 48/2021.(IV.02.) | 2021.04.02.  | Ibr/3427-4/2021. | Az Ibrány, Nagyhalászi u. 8. sz. alatti 2107/2 és a Nagyhalászi u. 10. sz. alatti 2107/1 hrsz-ú ingatlanok megvásárlása, valamint 36/2020. (III. 09.). KT. sz. határozat visszavonása  |
| 49/2021.(IV.12.) | 2021.04.12. | Ibr/471-11/2021.  | A TOP-3.2.1-16-SB1-2018-00040 „Ibrány Város Önkormányzat épületeinek energetikai korszerűsítése” projekthez kapcsolódóan, többletköltség benyújtása, valamint a szükséges önerő biztosítása |
| 50/2021.(IV.14.) | 2021.04.14. | Ibr/956-4/2021. | Közétkeztető főzőkonyha fejlesztés – a megvalósítás és a finanszírozás tervezett időbeni ütemezése  |
| 51/2021.(IV.14.) | 2021.04.14. | Ibr/956-5/2021. | Közétkeztető főzőkonyha fejlesztésére vonatkozó pályázat benyújtásának elhatározása |
| 52/2021.(IV.15.) | 2021.04.15. | Ibr/471-15/2021. | A TOP-3.2.1-16-SB1-2018-00040 „Ibrány Város Önkormányzat épületeinek energetikai korszerűsítése” projekthez kapcsolódóan, tájékoztatás képzés anyag feladatok ellátása tevékenység beszerzési eljárás, beérkezett ajánlatok közül a nyertes ajánlattevő kiválasztásának jóváhagyása |
| 53/2021.(IV.15.) | 2021.04.15. | Ibr/922-4/2021. | Támogatási kérelem benyújtásának az elhatározása a Magyarország 2021. évi központi költségvetéséről szóló 2020. évi XC. törvény  3. sz. melléklet 2.1.5. pontban szereplő Önkormányzatok rendkívüli támogatására vonatkozóan |
| 54/2021.(IV.19.) | 2021.04.19. | Ibr/2975-7/2021. | Az Ibrányi László Művelődési Központ, Könyvtár és Sportcentrum intézményvezetői (magasabb vezető) álláshelyre kiírt pályázati eljárás eredménytelennek nyilvánítása, intézményvezető megbízása 2021. május 1-től |
|  |  |  |  |
| 55/2021.(IV.19.) | 2021.04.19. | Ibr/3917-3/2021. | Buj-Kótaj-Ibrány településeket érintő térségi ellátást biztosító 132 kV-os tervezett elosztó hálózat pontosítása a Szabolcs-Szatmár-Bereg megyei Területrendezési Tervben  |
| Polgármesteri Határozat száma | Határozat kelte | Ügyiratszám | Határozat tárgya |
| 56/2021. (IV.20.) | 2021.04.20. | Ibr/3852-2/2021. | Ibrány, Liliom u. 2/D. sz. alatti szociális bérlakás bérlőjének kijelölése |
| 57/2021.(IV.20.) | 2021.04.20. | Ibr/4006-258/2021. | a Magnetic Úszó Sportegyesület támogatási kérelmének elbírálása |
| 58/2021.(IV.20.) | 2021.04.20.  | Ibr/3990-2/2021. | Az Ibrány Város Képviselő Testületének 146/2019. (VIII.12.) határozatának módosításáról |
| 59/2021.(IV.20.) | 2021.04.20.  | Ibr/3979-2/2021.  | Az Ibrány, Árpád u. 8. sz. alatt található Oláh Géza és Oláh Gézáné tulajdonát képező 1294/1,2,3 hrsz-ú ingatlanok megvásárlása  |
| 60/2021.(IV.26.) | 2021.04.26. | Ibr/3531-2/2021. | Havasi Tamás és Havasiné Boda Enikő fiatalok lakhatási feltételei megteremtéséhez kapcsolódó lakásvásárlási támogatás kérelme |
| 61/2021.(IV.26.) | 2021.04.26. | Ibr/ | Az önkormányzati tulajdonú Ibrány, Tisza u. 37. sz. alatti 2085/1 hrsz-ú ingatlan értékesítése |
| 62/2021 (V.10.) | 2021.05.10. | Ibr/4370-2/2021 | Gávavencsellő Nagyközség Önkormányzata Képviselő-testületének a személyes gondoskodást nyújtó ellátásokról és térítési díjainak megállapításáról szóló 7/2011 (VII.1.) önkormányzati rendelete 1/A. § (2) bekezdéséhez, valamint 10/A. §-ában foglaltakhoz hozzájárulás |
| 63/202.(V.11.) | 2021.05.11. | Ibr/4320-2/2021. | Gégény Bálint és Gégény-Lizák Cintia Noémifiatalok lakhatási feltételei megteremtéséhez kapcsolódó lakásvásárlási támogatás kérelme |
| 64/2021.(V.25.) | 2021.05.25.  | Ibr/4076-4/2021. | A 2021. évi „Dr Nagy Ferenc tanulmányi ösztöndíj” odaítélése |
| 65/2021.(V.25.) | 2021.05.25.  | Ibr/4736-2/2021. | Ibrány Városi Óvodában a 2021/2022. nevelési évben indítható óvodai csoportok számának meghatározása és az óvodai maximális csoportlétszám 20 %-kal történő túllépésének engedélyezése |
| 66/2021.(V.31.) | 2021.05.31. |  | Ibrány Város Önkormányzata és költségvetési szervei 2020. évi költségvetési maradványa és vállalkozási maradványa 2021. évi felhasználásáról |
| 67/2021.(V.31.) | 2021.05.31. |  | A településen folyó gyermekjóléti és gyermekvédelmi feladatok 2020. évi átfogó értékelése |
| 68/2021.(V.31.) | 2021.05.31. |  | Beszámoló a MEDI-AMB Nonprofit Kft 2020. évi gazdálkodásáról, tevékenységéről |
| 69/2021.(V.31.) | 2021.05.31. |  | Az Önkormányzat és intézményeinél lefolytatott 2020. évi belső ellenőrzés és Belső kontrollrendszer működésének tapasztalatairól szóló beszámoló |
| 70/2021.(VI.07.) | 2021.06.07. | Ibr/1208-5/2021. | Ibrány Város Jegyzője átruházott hatáskörében Szitár László András 4484 Ibrány, Tisza u. 102 sz. alatti lakossal szemben Ibrány Város Önkormányzat Képviselő-testületének 7/2017. (III.29.) önkormányzati rendeletében szabályozott, közösségi együttélés alapvető szabályait sértő magatartás elkövetése miatt hozott Ibr/1208-4/2021 ügyiratszámú határozata ellen érkezett fellebbezés elbírálása |  |

 2.melléklet

|  |  |
| --- | --- |
| 1/2021 (I.8.) | Egyes önkormányzati rendeletek deregulációs célú hatályon kívül helyezéséről |
| 2/2021 (I.25.) | a települési támogatásokról és egyes szociális ellátásokról szóló 8/2015.(II.27) önkormányzati rendelet módosításáról |
| 3/2021 (I.25.) | a házasságkötések és a bejegyzett élettársi kapcsolatok létesítésének szolgáltatási díjáról, valamint az anyakönyvvezetők közreműködésének díjazásáról szóló 2/2014. (I. 31.) önkormányzati rendelet módosításáról  |
| 4/2021.(II.19.) | Ibrány Város Önkormányzata 2021. évi költségvetéséről és a költségvetés vitelének szabályairól  |
| 5/2021 (III.24.) | Az avar és kerti hulladék nyílttéri égetéséről |
| 6/2021 (V.05.) | A lakások és nem lakás céljára szolgáló helyiségek bérletére, elidegenítésére, valamint a lakáshoz jutás helyi támogatására vonatkozó szabályokról szóló 14/2013. (VII.03.) Önkormányzati rendelet módosításáról |
| 7/2021.(V.31.) | Ibrány Város Önkormányzata 2020. évi költségvetéséről és a költségvetés vitelének szabályairól szóló 3/2020. (III. 10.) önkormányzati rendelet módosításáról |
| 8/2021.(V.31.) | Ibrány Város Önkormányzata és költségvetési szervei 2020. évi költségvetésének végrehajtásáról  |
| 9/2021.(V.31.) | Ibrány Város Önkormányzata 2021. évi költségvetéséről és a költségvetés vitelének szabályairól szóló 4/2021. (II. 19.) önkormányzati rendelet módosításáról |
| Polgármesteri rendelet száma | Rendelet megnevezése |
| 10/2021.(VI.07.) | Ibrány Város Önkormányzata és Szervei Szervezeti és Működési Szabályzatáról szóló 5/2011. (II.25.) önkormányzati rendelet módosításáról |
| 11/2021.(VI.07.) | A helyi önkormányzati képviselők és képviselő-testületi bizottsági tagok tiszteletdíjáról szóló 22/2014. (XII. 11.) önkormányzati rendelet módosításáról |

**3.)Napirendi pont**

**A települési támogatásokról és egyes szociális ellátásokról szóló új önkormányzati rendelet megalkotása**

**Előadó: Trencsényi Imre polgármester:**

Trencsényi Imre polgármester: Az előterjesztést megtárgyalta a Képviselő-testület Szavazatszámláló Ügyrendi és Jogi, valamint a Szociális és Egészségügyi Bizottsága. Felkérem Tábori Tibort, valamint Haluska Andrást a Bizottság elnökeit, hogy mondják el véleményüket az előterjesztéssel kapcsolatban.

Tábori Tibor Szavazatszámláló Ügyrendi és Jogi Bizottság elnöke: A Bizottság a napirendi pontot megtárgyalta, melynek alapján elfogadásra javasolja azt a Képviselő-testület részére.

Haluska András Szociális és Egészségügyi Bizottság elnöke: A Bizottság a napirendi pontot megtárgyalta, melynek alapján azt elfogadásra javasolja a Képviselő-testület részére.

Trencsényi Imre polgármester: Kérem a Képviselő-testületet, hogy az előterjesztéssel kapcsolatban mondják el véleményüket, tegyék fel kérdéseiket.

Kovács Ferenc tanácsnok: Van a városban egy hármas ikerpár. 2020-ban vállalta az Önkormányzat, hogy a kicsik egy éves koráig támogatjuk őket anyagilag. Tudunk-e továbbra is segíteni nekik?

Trencsényi Imre polgármester: A támogatás a szerződés szerint most júniusban lejár. Egyeztettem már velük, de akit javasoltunk segítségnek, sajnos nem vállalta el. Ha találunk mi, vagy ők valakit, természetesen továbbra is támogatjuk a családot.

Kovács Ferenc tanácsnok: Akkor fel kell hívnunk a figyelmüket, hogy ők is kereshetnek valakit.

Trencsényi Imre polgármester: Természetesen, ez már megtörtént. Megbeszéltük, ők is keresnek valakit.

Javaslom a Képviselő-testületnek, hogy az előterjesztést a rendelet-tervezet szerint fogadjuk el.

A Képviselő-testület a javaslatot 9 igen szavazattal elfogadta, és az alábbi rendeletet alkotta:

**IBRÁNY VÁROS ÖNKORMÁNYZATA KÉPVISELŐ TESTÜLETÉNEK**

**12/2021.(VI. 22) önkormányzati rendelete**

**a települési támogatásokról és egyes szociális ellátásokról**

Ibrány Város Önkormányzatának képviselő-testülete a szociális igazgatásról és szociális ellátásokról szóló 1993. évi III. törvény 132.§ (4)bekezdés d) és g) pontjában kapott felhatalmazás alapján a Magyarország helyi önkormányzatairól szóló 2011. évi CLXXXIX. törvény 13.§ (1) bekezdésének 8a. pontjában meghatározott feladatkörében eljárva a következőket rendeli el:

1. **Általános rendelkezések**

1.§

(1) A rendelet célja, hogy megállapítsa az önkormányzat által a helyi sajátosságoknak megfelelő, a szociális rászorultságtól függő pénzbeli, valamint természetben biztosított szociális támogatások formáit, szervezeti kereteit, az eljárási és jogosultsági szabályokat, valamint az igénybevétel módját, feltételeit

(2) Az e rendeletben meghatározott szociális feladat-és hatásköröket

 a) Ibrány Város Önkormányzatának Szociális és Egészségügyi Bizottsága,

 b) Ibrány Város Polgármestere és

 c) Ibrány Város Önkormányzatának képviselő-testülete

gyakorolja

1. **Ibrány Város önkormányzata által nyújtott települési támogatások**

2.§

Ibrány Város önkormányzata által nyújtott települési támogatások:

a) rendszeres települési támogatások:

 aa) természetbeni támogatás lakásfenntartási kiadások támogatása-fűtési támogatás

 ab) ikerszületés esetén gyermekek gondozásához nyújtott anyagi támogatás

b) rendkívüli települési támogatások:

 ba) rendkívüli települési támogatás

 bb) temetési költségekhez biztosított rendkívüli települési támogatás

 bc) gyógyszer támogatás

bd) gyermekek és felsőfokú oktatási intézmény nappali tagozatán tanuló fiatal felnőttek tanév kezdési támogatása

 be) időskorúak eseti támogatása

 bf) beteg hozzátartozót gondozó személy támogatása

 c) fiatalok lakhatási feltételei megteremtéséhez kapcsolódó lakásépítési, lakásvásárlási

 támogatás.

1. **Eljárási szabályok**

3. §

(1) A 9.§ (10) bekezdésében meghatározott kivétellel pénzbeli és természetben nyújtott települési ellátások iránti kérelmet, ha magasabb szintű jogszabály vagy e rendelet másként nem rendelkezik év közben folyamatosan az erre rendszeresített formanyomtatvány kitöltésével a Polgármesteri Hivatal ügyfélszolgálatán személyesen, postai úton, vagy elektronikusan lehet benyújtani.

(2) A kérelemhez csatolni kell a kérelmező és a család vagy háztartás tagjainak jövedelméről, illetve az adott támogatási formához e rendeletben meghatározott egyéb feltételekről szóló igazolásokat, ahol is a jövedelmek esetében az irányadó időszakra a Szt-ben meghatározottakat kell figyelembe venni.

(3) A jövedelem igazolható:

1. munkabérből származó jövedelem esetén, a munkáltató által kiállított igazolással (amennyiben az adott hónapban 13. havi munkabér, illetve más jogcímen egy-egy többletjuttatás is kifizetésre került, annak összegét a havi munkabértől elkülönítve kell feltüntetni);
2. munka elvesztése nyomán kapott ellátás esetén az ellátást megállapító hatóság által kiállított igazolással;
3. nyugdíj vagy nyugdíjszerű ellátás esetén, a Nyugdíjfolyósító Igazgatóság által a tárgyév elején megküldött elszámolási lappal, vagy a megelőző hónapban kifizetett ellátás igazoló szelvényével és a nyugdíjas igazolvány fénymásolatával;
4. családtámogatási ellátások esetén a kérelem benyújtását megelőző hónapban folyósított ellátás igazoló szelvényével vagy a kifizető szerv igazolásával;
5. őstermelők esetén a bevételről vezetett dokumentum fénymásolatával, illetve a NAV által kiállított igazolással, továbbá támogatás esetén a támogatás összegéről szóló igazolással;
6. vállalkozásból származó jövedelem esetén a NAV igazolásával, továbbá az adóbevallással nem lezárt időszakra vonatkozóan az egy havi átlagjövedelemről szóló könyvelői igazolással, ennek hiányában az érintett nyilatkozatával;
7. alkalmi munka esetén a havi átlagos nettó jövedelemre vonatkozó nyilatkozattal és az alkalmi munkavállalói könyv fénymásolatával;
8. tartásdíj esetén a ténylegesen felvett tartásdíjról szóló irattal (elismervény, postai feladóvevény, stb.) és a szülők közötti egyezséget tartalmazó közokirattal, vagy teljes bizonyító erejű magánokirattal, illetve a tartásdíj megállapításáról szóló jogerős bírói ítélettel, állam által megelőlegezett gyermektartásdíjról a gyámhivatal határozatával;
9. ösztöndíjról a felsőoktatási intézmény igazolásával;
10. a munkaügyi kirendeltség igazolása arról, hogy a támogatást igénylő személy és nagykorú családtagja regisztrált álláskereső és támogatásban nem részesül;
11. az a)-j) pontokba nem tartozó jövedelmek esetén egyéb, a jövedelem típusának megfelelő igazolással;
12. amennyiben a c), d) és i) pontban meghatározott ellátások folyószámlára kerülnek átutalásra, úgy a jövedelem a bankszámlakivonattal is igazolható.

(4) Önálló jövedelemmel nem rendelkező, s nappali rendszerű iskolai képzésben nem részesülő nagykorú személyek esetében a rendszeres ellátásra irányuló kérelem alkalmával igazolni kell, hogy a kérelmező, illetve vele együtt élő családtagja regisztrált álláskereső.

(5) A beadott kérelemben foglaltakat az elbíráló szerv a rendelkezésére álló nyilvántartások alapján jogosult ellenőrizni. (lakcímnyilvántartás, gépjármű nyilvántartás, stb..)

4. §

(1) A havi rendszerességgel nyújtott pénzbeli ellátásokat utólag, minden hónap ötödik napjáig kell folyósítani. A kifizetés történhet postai úton, illetve a jogosult kérelme alapján annak bankszámlájára.

(2) A nem havi rendszerességgel nyújtott pénzbeli ellátás kifizetése, a létfenntartást veszélyeztető rendkívüli élethelyzetbe került személy kérelmére vagy hivatalból házipénztárból is kifizethető. Erről a határozatban rendelkezni kell.

(3) A támogatás biztosítható a kérelmező által meghatározott célra (élelmiszer, gyógyszer, stb..) természetbeni formában is az Ibrány Város és Térsége Gyermekjóléti és Családsegítő Szolgálat intézmény közreműködésével.

(4) A havi rendszerességgel nyújtott települési támogatás bármely okból történő megszüntetése esetén a jogosultságot a határozathozatal hónapjának utolsó napjával kell megszüntetni.

.

5. §

(1) A 9.§. (10) bekezdésében meghatározott kivétellel a települési támogatás iránti kérelem benyújtója, illetve az ellátás jogosultja a támogatásra való jogosultság egyéb feltételeként köteles biztosítani lakókörnyezete rendezettségét az alábbiak szerint:

1. az általa életvitelszerűen lakott ingatlant a hozzá tartozó területtel együtt teljes egészében tisztán tartani, rendeltetésszerüen használni,
2. az ingatlanról a szemetet és lomot elszállíttatni,
3. az ingatlan előtti járdát- annak hiányában az ingatlan mentén 1,5 m széles sávot – tisztán tartani, szeméttől, gyomtól, télen hótól, síkosságtól folyamatosan mentesíteni,
4. az ingatlannal érintkező közterületet és gyepes árkot az útpadkáig, de legfeljebb 5 m szélességben gondozni, tisztán tartani és kaszálni,
5. az ingatlanhoz tartozó kerítésének állagát megőrizni oly módon, hogy azon keresztül háziállat elkószálni ne tudjon.
6. ingatlanán tartott, fellelhető eb/ebek összeírási-bejelentési kötelezettségének köteles eleget tenni, s az ebek veszettség elleni kötelező védőoltását és egyedi azonosítóval (chip) történő jelölését teljesíteni, - s azt igazolni tudja.

(2) Az (1) bekezdésben foglalt feltételek teljesítésére a kérelmezőt, vagy a már megállapított rendszeres támogatás jogosultját megfelelő, de legalább öt napos határidő tűzésével – az elvégzendő tevékenységek konkrét megjelölésével – fel kell szólítani. Amennyiben a kérelmező, vagy jogosult a feltételeknek felszólítás ellenére sem tesz eleget, a kérelmet el kell utasítani, vagy a már megállapított támogatást meg kell szüntetni.

(3) A (2) bekezdésben meghatározott döntés jogerőre emelkedésétől számított három hónapon belül települési támogatást a kérelmező részére nem lehet megállapítani.

(4) Az (1) bekezdésben meghatározott feltételek meglétét az önkormányzat Szociális és Egészségügyi Bizottsága a jogosultság megállapítása előtt, illetve bejelentés vagy hivatalos tudomásra jutást követően a támogatás folyósításának időtartama alatt környezettanulmány keretében jogosult ellenőrizni.

(5) A lakókörnyezet rendezettségének vizsgálata során jegyzőkönyv és digitális fénykép készül.

 (6) A települési támogatás iránti kérelemhez csatolni kell a kérelmező lakókörnyezet rendezettségére vonatkozó nyilatkozatát.

(7) Nem nyújtható havi rendszerességgel települési támogatás annak, akinek a háztartásában az együtt élő személyek tulajdonában, üzemeltetésében illetve a használatában egynél több gépkocsi van, függetlenül annak forgalmi értékétől.

1. **Lakásfenntartási kiadások támogatása - fűtési támogatás**

6. §.

(1) Az önkormányzat települési támogatás keretében a szociálisan rászoruló háztartások részére, a fűtési idényben (minden év október 1-től március 31-ig ) 6 hónap időtartamra a háztartás tagjai által lakott lakás, vagy nem lakás céljára szolgáló helyiség fenntartásával kapcsolatos (2) bekezdésben meghatározott rendszeres kiadásaik viseléséhez elsősorban természetbeni fűtési támogatást nyújt egységesen háztartásonként havonta 5000.-Ft értékben.

(2) A lakás fenntartásával kapcsolatos rendszeres kiadások körén a villanyáram-, a víz- és a gázfogyasztás, a csatornahasználat díját és a tüzelőanyag költségeit kell érteni.

(3) Lakásfenntartási – fűtési támogatásra jogosult az a személy, akinek háztartásában:

1. az egy főre eső havi jövedelem az öregségi nyugdíj legkisebb összegének 100%-át, egyedül élő esetében a nyugdíjminimum 150%-át nem haladja meg és
2. a lakás fenntartásával kapcsolatos havi rendszeres kiadásaik mértéke a háztartás összjövedelmének 10%-át eléri, vagy meghaladja és
3. a háztartás tagjai egyikének sincs vagyona, továbbá
4. a lakókörnyezetét rendben tartja.

7. §

(1) Lakásfenntartási támogatást elsősorban természetbeni ellátásként kell megállapítani és a támogatás összegét a kérelmező által megjelölt közműszolgáltató részére havonta kell átutalni.

(2) Szolgáltató hiányában a megállapított támogatás összegét 2 egyenlő részletben, első alkalommal a fűtési idény kezdetén (október 15 és 31. között), valamint második alkalommal január 15. és január 31. között a jogosult által kiválasztott tüzelőanyag forgalmazással foglalkozó vállalkozás részére kell közvetlenül az önkormányzat részére kiállított tüzelő számla ellenében kifizetni. Amennyiben a jogosult által vásárolt tüzelőanyag értéke meghaladja az önkormányzati támogatás összegét, úgy a különbözetet a jogosult köteles saját maga megfizetni.

(3) Szolgáltató hiányában, amennyiben a jogosult részére nem a teljes időszakra, 6 hónapra került a támogatás megállapításra, úgy a megállapított támogatás összegét egy összegben kell január 15-31. között a (2) bekezdésben meghatározottak alapján kifizetni. Amennyiben a jogosultság január 31-ét követően kerül megállapításra, úgy a megállapítást követő 2 héten belül kerül kifizetésre a támogatás a (2) bekezdésben foglaltak alapján.

 (4) Azon személy esetében, akinél előrefizetős gáz- vagy áramfogyasztást mérő készülék működik, s ezen szolgáltatók valamelyikét választja, úgy a lakásfenntartási támogatást a készülék működését lehetővé tevő kódhordozó formájában kell nyújtani.

(5) Lakásfenntartási támogatás ugyanazon lakásra csak egy jogosultnak állapítható meg függetlenül a lakásban élő személyek és háztartások számától.

(6) Külön lakásnak kell tekinteni a jogerős bírói határozattal megosztott lakás lakrészeit.

(7) A megállapított jogosultsági időtartam alatt a jogosult, vagy háztartásának tagja részére újabb lakásfenntartási támogatást – a háztartás szerkezetében történt változást, illetve elköltözést kivéve – ugyanarra a lakásra nem lehet megállapítani.

8. §

(1) A lakásfenntartási-fűtési támogatást a kérelem benyújtását követően, amennyiben azt adott év október 1-je előtt nyújtják be, úgy október 1. napjától március 31. napjáig kell megállapítani.

(2) Az október 1-jét követően benyújtott kérelem esetén a lakásfenntartási –fűtési támogatás a kérelem benyújtását követő hónap első napjától kezdődően március 31. napjáig állapítható meg.

 (3) A kérelem legkorábban augusztus hónapban nyújtható be.

(4 ) A kérelemhez csatolni kell:

1. kérelmező nyilatkozatát a lakásban tartózkodás jogcíméről valamint a háztartás vagyoni, jövedelmi helyzetéről;

b) a kérelmező, illetve háztartása tagjai nevére szóló, – vagy azon legalább számlafizetőként feltüntetett – a lakás fenntartásával kapcsolatos kiadások ( a víz- és a gázfogyasztás, a csatornahasználat, a szemétszállítás díj, a lakbér, vagy albérleti díj, a lakáscélú pénzintézeti kölcsön törlesztő részlete és a tüzelőanyag költsége) egy havi átlagos összegéről a szolgáltatói igazolásokat, ennek hiányában a kérelem benyújtását megelőző utolsó számlákat.

c) nyilatkozatot a kiválasztott szolgáltatóra vonatkozóan

(5) Vegyes tüzelés esetén az egy hónapra jutó átlagos kiadást az előző fűtési időszak számlái alapján kell kiszámítani. Számla hiányában havi költségként legfeljebb 10.000 Ft vehető figyelembe.

(6) A segélykérelmek elbírálásával kapcsolatos hatósági jogkört a Képviselő Testület Szociális és Egészségügyi Bizottsága gyakorolja.

(7)A támogatás iránti kérelmet az 1. melléklet szerinti, a képviselő-testület által rendszeresített formanyomtatványon lehet benyújtani, mely elérhető a Polgármesteri Hivatal Ügyfélszolgálatán, vagy elektronikusan a város internetes honlapján.

1. **Rendkívüli települési támogatás**

9.§

(1) A létfenntartást veszélyeztető rendkívüli élethelyzetbe került, illetve időszakosan vagy tartósan létfenntartási gondokkal küzdő személy vagy kiskorú gyermeke részére, a nem várt többletkiadásai céljára, vagy valamely – elsősorban önhibáján kívüli okra visszavezethetően - kieső jövedelmének részbeni pótlására rendkívüli települési támogatás állapítható meg, feltéve, hogy családjukban az egy főre jutó havi nettó jövedelem a garantált bérminimumot, egyedül élő esetén annak 150 %-át nem haladja meg és vagyona a család tagjainak a Szoc. tv-ben meghatározott mértéket nem haladja meg.

(2) A támogatást megállapító felhívására a támogatás felhasználását megfelelő módon igazolni kell. Amennyiben a jogosult az elszámolási kötelezettségének nem tesz eleget, úgy részére egy évig újabb támogatás nem állapítható meg.

(3) A támogatás egyszeri összege nem lehet kevesebb 1.000,-Ft-nál, de alkalmanként a mindenkori öregségi nyugdíj legkisebb összegének 300 %-át nem haladhatja meg. A támogatás összegének differenciálása a kérelmező jövedelmi helyzetének és a támogatás iránti kérelemben meghatározott probléma anyagi vonzatának együttes mérlegelése alapján kerül meghatározásra,- figyelemmel arra is, hogy a kérelmező részesült-e már és mikor ezt megelőzően rendkívüli települési támogatásban.

(4) A támogatás összege háztartásonként évente összesen a (5) bekezdésben valamint a 12/D §-ban meghatározott kivételektől eltekintve a mindenkori öregségi nyugdíj legkisebb összegének 500 %-át nem haladhatja meg

(5) Abban az esetben, ha természeti csapás (vihar, felhőszakadás, árvíz, stb..) vagy tűzeset miatt lakhatatlanná vált lakóingatlan lakhatásra alkalmassá tétele azt indokolja és egyébként az ingatlan még a lakhatásra gazdaságosan alkalmassá tehető, úgy a legszükségesebb feltételek megteremtése érdekében kivételesen, de elsősorban természetben, a (4) bekezdéstől magasabb összegű, de maximum a mindenkori öregségi nyugdíj legkisebb összegének hússzorosát meg nem haladó összegű támogatás nyújtható.

(6) Az (1) bekezdésben foglaltak szerinti támogatás adható elsősorban a kiskorú gyermeket nevelő családok részére, az intézményi térítési díjának részben, vagy teljes egészében való megtérítésére, gyermekek és felnőttek ruházatának pótlására, élelmezésre, tüzelő, illetve más, alapvető cikkek beszerzésére és gyógyító ellátással (kórházi kezeléssel, műtéttel stb.. gyógyászati segédeszköz,) kapcsolatos kiadások fedezésére, tankönyv-és tanszerellátás támogatására, tandíj megfizetésére, egészségügyi szolgáltatásért fizetendő térítési díjra, kapcsolattartás, utazás költségeihez hozzájárulásra, valamint természeti katasztrófa, elemi kár miatt bekövetkezett kiadások esetén.

(7)A rendkívüli települési támogatás pénzbeli ellátás helyett természetbeni szociális ellátás formájában is nyújtható. Ebben az esetben a támogatás biztosításában az Ibrány Város és Térsége Gyermekjóléti Szolgálat és Családsegítő Szolgálat intézmény működik közre.

(8) A rendkívüli települési támogatások elbírálásával kapcsolatos hatósági jogkört a képviselő-testület Szociális és Egészségügyi Bizottsága gyakorolja.

(9) A kérelmeket a rendelet 2. mellékletében meghatározott, a képviselő-testület által rendszeresített nyomtatványon lehet benyújtani, melyek elérhetőek a Polgármesteri Hivatal Ügyfélszolgálatán, vagy elektronikusan a város honlapján.

(10) A rendkívüli települési támogatás hivatalból - különösen nevelési, oktatási, egészségügyi intézmény, gyámhatóság vagy más családvédelemmel foglalkozó intézmény, illetve természetes személy vagy a gyermek érdekeinek védelmét ellátó társadalmi szervezet kezdeményezésére – is megállapítható

### Temetési költségekhez biztosított rendkívüli települési támogatás

10. §.

 (1) Temetési költségekhez való hozzájárulásként települési támogatásban részesíthető az a kérelmező – a temetést követő 3 hónapon belül - aki elhunyt személy eltemettetéséről gondoskodott, feltéve, hogy a családjában az egy főre jutó havi jövedelem a teljes munkaidőben foglalkoztatott munkavállaló részére megállapított garantált bérminimum 300 %-át, egyedül élő esetén pedig a 350%-át nem haladja meg.

(2) A temetési költségekhez biztosított települési támogatás összege függetlenül a temetési költségek nagyságától az eltemettető családjának egy főre jutó jövedelméhez igazodóan a következő:

a) az (1) bekezdésben meghatározottak szerinti garantált bérminimum 50 %-áig 40.000 Ft

b) az (1) bekezdésben meghatározottak szerinti garantált bérminimum 100 %-áig 30.000 Ft

c) az (1) bekezdésben meghatározottak szerinti garantált bérminimum 150 %-áig 20.000 Ft

d) az (1) bekezdésben meghatározottak szerinti garantált bérminimum 200 %-áig 15.000 Ft

e) az (1) bekezdésben meghatározottak szerinti garantált bérminimum 300 %-áig 10.000 Ft

(3) Az egyedül élő temettető esetén a (2) bekezdésben meghatározott jövedelemhatároknál plusz 50%-kal magasabb jövedelemmel kell számolni.

(4) Egy elhunyt esetén csak egy eltemettetőnek állapítható meg a temetési támogatás.

(5) A kérelemhez csatolni kell:

 a) a kérelmező és családja kereseti-jövedelmi igazolásait

 b) az eltemettetés költségeiről szóló, a kérelmező nevére szóló eredeti számlákat

 c) a halotti anyakönyvi kivonat másolatát.

(6 ) A támogatás megállapítása esetén annak összegét, s tényét a számlára rá kell vezetni.

(7) A támogatás iránti kérelmek elbírálásával kapcsolatos hatósági jogkört a képviselő-testület Szociális és Egészségügyi Bizottsága gyakorolja.

(8)A támogatás iránti kérelmet a 3. melléklet szerinti, a képviselő-testület által rendszeresített formanyomtatványon lehet benyújtani, mely elérhető a Polgármesteri Hivatal Ügyfélszolgálatán, vagy elektronikusan a város internetes honlapján.

1. **Gyógyszer támogatás**

11. §

(1) Önkormányzati települési támogatásként gyógyszertámogatás annak a kérelmezőnek nyújtható, akinek családjában az egy főre jutó havi jövedelem, családban élő esetén az öregségi nyugdíj legkisebb összegének 150 %-át, egyedül élő estén annak 200%-át nem haladja meg és a havi rendszeres gyógyszerfogyasztás költsége, és/vagy gyógyászati segédeszközének térítési díja eléri, vagy meghaladja az öregségi nyugdíj mindenkori legkisebb összegének 25%-át.

(2) A támogatás összege személyenként évente 30.000,-Ft-.

(3) Annak indokolt gyógyszertámogatást megállapítani, aki közgyógyellátásra nem jogosult. Ezt a kérelmező a Járási Hivatal 30 napnál nem régebbi jogerős elutasító határozatával igazolja.

(4) A kérelemhez :

a) a háziorvos által a kérelmező által rendszeresen szedett gyógyszerekről és/vagy használt gyógyászati segédeszközökről kiadott igazolást, ami alapján a gyógyszertár az adott hatóanyagra vonatkozó legalacsonyabb költségű gyógyszer, gyógyászati segédeszköz bekerülési költségét kiszámolta,

 b) gyógyszertárban nem forgalmazott gyógyászati segédeszköz esetén a szakorvosi javaslatot és az árajánlatot vagy számlát

kell csatolni.

(5) A támogatás természetben kerül biztosításra, - a háziorvos által igazolt, rendszeresen szedett gyógyszerekre, illetve használt gyógyászati segédeszközökre - a támogatott által megjelölt gyógyszertár részére az önkormányzat nevére kiállított számla ellenében történő közvetlen átutalással. A gyógyszertár a támogatott részére a határozatban megállapított támogatási összeg erejéig ingyenesen biztosítja a részére felírt gyógyszert, majd az erre vonatkozó számlát a támogatott nevének megjelölésével az önkormányzat részére állítja ki.

(6) A segélykérelmek elbírálásával kapcsolatos hatósági jogkört a képviselő-testület Szociális és Egészségügyi Bizottsága gyakorolja.

(7) A segély iránti kérelmet a 4. melléklet szerinti, a képviselő-testület által rendszeresített formanyomtatványon lehet benyújtani, mely elérhető a Polgármesteri Hivatal Ügyfélszolgálatán, vagy elektronikusan a város internetes honlapján.

1. **Gyermekek és felsőfokú oktatási intézmény nappali tagozatán tanuló**

**fiatal felnőttek tanév kezdési támogatása**

12. §

1. A város közigazgatási területén állandó lakcímmel rendelkező, s a településen életvitelszerűen élő óvodás gyermekek, általános iskolás és középiskolás diákok törvényes képviselői, illetve a felsőfokú közoktatási intézmény nappali tagozatán tanuló fiatal felnőttek (utoljára abban az évben, amelyben a 25. életévüket betöltik) amennyiben családjukban az egy főre eső jövedelem nem haladja meg a garantált bérminimum 200 %-át, évente egy alkalommal önkormányzati támogatásban részesülnek.
2. A kérelmeket tárgyév augusztus 1. napjától kezdődően október 31-ig lehet benyújtani. A határidő elmulasztása jogvesztő.
3. A támogatás készpénzes kifizetése az aktuális év szeptember, október és november hónapjaiban történik. A folyószámlára utalás esetén a kérelem elbírálását követő 15 napon belül történik az utalás.
4. Jogosultsági feltételek:
5. állandó, bejelentett ibrányi lakcím és nyilatkozat a településen történő életvitelszerű tartózkodásról (kollégiumi ellátás igénybevétele nem érinti az életvitelszerű tartózkodást)
6. az alapfokú és középfokú oktatási intézményben tanuló diák esetében igazolás arra vonatkozóan, hogy az előző tanévben 10 órát nem haladta meg az igazolatlan tanórák száma,
7. 16. életévét betöltött tanuló esetén iskolalátogatási igazolás, illetve felsőoktatási intézménybe történő tanévkezdés esetén igazolás a beiratkozásról
8. az egy főre eső jövedelem igazolása kereseti,-jövedelmi igazolások becsatolásával történik.
9. A támogatás összege:
10. óvodások esetében 10.000 Ft / fő
11. általános iskolások esetében 15.000 Ft / fő
12. középiskolások esetében 20.000 Ft / fő
13. felsőfokú tanulmányokat folytatók esetében 30.000 Ft / fő
14. A támogatás elbírálásával kapcsolatos hatáskört a polgármester gyakorolja.
15. A támogatás igénylése a képviselő-testület által rendszeresített 5. melléklet szerinti formanyomtatványon történik.
16. A város közigazgatási területén állandó lakcímmel rendelkező nevelőszülő háztartásában nevelt, s a városban bejelentett tartózkodási hellyel rendelkező óvodás gyermekek, általános iskolás és középiskolás diákok , illetve a felsőfokú közoktatási intézmény nappali tagozatán tanuló nevelőszülőnél utógondozói ellátásban részesülő, s bejelentett ibrányi tartózkodási hellyel rendelkező fiatal felnőttek (utoljára abban az évben, amelyben a 25. életévüket betöltik) évente egy alkalommal önkormányzati támogatásban részesülnek amennyiben a (4) bekezdés b), c) és d) pontjában meghatározott feltételeknek megfelelnek.
17. **Időskorúak eseti támogatása**

13. §

1. Az önkormányzat a szociális ellátásokra biztosított keretösszeg terhére hivatalból karácsonyi, egészségügyi támogatást nyújthat az arra jogosult személynek.
2. Karácsonyi, egészségügyi támogatásra jogosult az a személy, aki az alábbi együttes feltételeknek megfelel:
3. Ibrányban bejelentett állandó lakóhellyel rendelkezik, és életvitelszerűen a településen él
4. a 65. életévét a tárgyévben betölti,
5. családjában az egy főre eső jövedelem nem haladja meg az öregségi nyugdíj legkisebb összegének 700 %-át, egyedül élő esetén annak 50%-al növelt összegét.
6. A karácsonyi, egészségügyi támogatás évente szükség szerint, alkalmanként legfeljebb 10.000 Ft összegben, pénzbeli, vagy természetbeni ellátásként (ajándékcsomag) állapítható meg.
7. A támogatás elbírálásával kapcsolatos hatáskört a polgármester gyakorolja.
8. **Fiatalok lakhatási feltételei megteremtéséhez kapcsolódó lakásépítési,**

**lakásvásárlási támogatása**

14. §

1. A város közigazgatási területén lakóingatlant építő, illetve használt lakóingatlant vásárló, s az építés illetve vásárlás után Ibrányban letelepülő fiatal házaspárok, illetve bejegyzett élettársi kapcsolatban élők vissza nem térítendő támogatásban részesülnek
2. A támogatás összege építés esetén 500.000 Ft, vásárlás esetén 250.000 Ft összegű.
3. A támogatás kifizetése bankszámlára való utalással történik az Önkormányzat sikeres 5 éves időtartamú jelzálogjog bejegyzését követő 15 napon belül.
4. Támogathatók azok a kérelmezők, akik:
	1. a Támogatást legfeljebb 90 négyzetméter hasznos alapterületű lakás, illetve legfeljebb 180 négyzetméter hasznos alapterületű családi ház építésére, vagy vásárlására kívánják felhasználni,
	2. vállalják azt, hogy a támogatással szerzett ingatlanba való beköltözés után legalább 5 évig Ibrányban életvitelszerűen a támogatott ingatlanban élnek,
	3. a kérelmezők családjában (az 1993. évi III. törvény szerinti család fogalom) az 1 főre jutó nettó jövedelem meghaladja az öregségi nyugdíj legkisebb összegének kétszeresét, de nem haladja meg az öregségi nyugdíj legkisebb összegének tízszeres összegét,
	4. a kérelmező és családtagjai tulajdonában a támogatással érintett ingatlanon kívül legfeljebb olyan lakáscélú ingatlan 50%-os tulajdoni hányada lehet, amelyet a tulajdonközösség megszüntetése, vagy öröklés útján szereztek, és azt a túlélő szülő/nagyszülő haszonélvezeti joga terheli, és az annak a lakhatását szolgálja,
	5. a kérelmező házaspár, bejegyzett élettársi kapcsolatban élő pár legalább egyik tagja, illetve az egyedülálló, 40. életévét még be nem töltött személy (ideértve az élettársi kapcsolatban vagyonközösség nélkül élőket is) legalább egy évet meghaladó folyamatos biztosítási jogviszonyt igazol (OEP-igazolás),
	6. a kérelmezők köztartozásmentes adózók (NAV és önkormányzati adóhatósági-igazolás),
5. A támogatás iránti kérelem az erre rendszeresített 6. melléklet szerinti formanyomtatványon nyújtható be Ibrány Város Polgármesteri Hivatalába, a csatolt igazolások 30 napnál nem lehetnek régebbiek.
6. A kérelmek elbírálásáról a Képviselő Testület dönt.
7. A Polgármesteri Hivatal Építési és Műszaki Irodája ellenőrzi a támogatási cél valós műszaki tartalmát, megvalósíthatóságát, és megállapításait a helyszíni szemle jegyzőkönyvben rögzíti, amelyet az előterjesztéshez csatolni kell.
8. A támogatás felhasználására építés esetén legfeljebb 3 év áll rendelkezésre.
9. A támogatásra benyújtására utoljára abban az évben jogosult a kérelmező, amely évben ő vagy házastársa, bejegyzett élettársa a 40. életévét betölti.
10. A támogatás erejéig a támogatott ingatlanra a támogatás folyósítását megelőzően az Önkormányzat jelzálogjoga 5 év időtartamra bejegyzésre kerül. Terhelt ingatlan esetén a kérelmezőnek a megállapodás megkötése előtt csatolnia kell a korábbi jelzálogjogosult hozzájáruló nyilatkozatát az Önkormányzat jelzálogjog bejegyzéséhez.
11. A támogatás nyújtásra írásban kötött megállapodás alapján kerülhet sor. A megállapodásban ki kell kötni a támogatás azonnali egy összegben való visszafizetésének kötelezettségét a törvényes kamatokkal (a mindenkori Jegybanki alapkamat kétszerese) együtt, ha
12. a Támogatott megtévesztéssel, félrevezetéssel jutott a támogatáshoz,
13. azt a Támogatott nem a támogatási célnak megfelelően használta fel,
14. a Támogatott a rendeletben meghatározott lakásigényét meghaladó nagyságú lakás / családi ház vásárlására, építésére fordította,
15. a Támogatott a lakóingatlanba való beköltözés utáni 5 éven belül elköltözik Ibrányból,
16. a támogatott ingatlant elidegeníti 5 éven belül,
17. a támogatott ingatlan egészét vagy részét bérbe adja.
18. A lakásépítési, lakásvásárlási támogatás azokra a lakóingatlanokra tekintettel igényelhető, amelyek 2018. december 31. napja után kapták meg a kiemelt építésügyi hatóság által kiadott hatósági bizonyítványt a lakóépület meglétéről, vagy az adásvétel ingatlan-nyilvántartási átvezetése 2018. december 31. napja után történt.

**11. Ikerszületés esetén a gyermekek gondozásához nyújtott anyagi támogatás**

15. §

1. A város közigazgatási területén állandó lakcímmel rendelkező szülőt kettő, vagy több gyermek egyszerre történő születése esetén kérelmére a gyermekek születésétől kezdődően a gyermekek egy éves koráig havonta rendszeres anyagi támogatás illeti meg, a gyermekek gondozásához történő önkormányzati anyagi hozzájárulásként, amennyiben a kérelmező családjában az egy főre eső jövedelem nem haladja meg a garantált bérminimum 300 %-át.
2. A kérelemhez csatolni kell a gyermekek születési anyakönyvi kivonatának valamint lacímkártyájának a másolatát és a családban együtt élők kereseti, jövedelmi igazolását, valamint annak a pénzintézeti folyószámlának a számát, ahová a támogatás összegét kéri utalni.
3. A támogatás összege havonta gyermekenként 20.000.-Ft.
4. Az utalás kezdete: a kérelem elbírálását követően azonnal, az első utalás alkalmával amennyiben a gyermekek nem az adott hónapban születtek, úgy a születés kezdetétől esedékes összeg kerül utalásra.
5. Utolsó utalás: az a hónap, amikor a gyermekek betöltik első életévüket.
6. A támogatás iránti kérelem elbírálásával kapcsolatos hatósági jogkört a polgármester gyakorolja.

**12.Rendkívüli települési támogatás beteg hozzátartozót gondozó személy részére**

16. §

(1) Aki a beteg hozzátartozójának ápolását végzi és ezután ápolási díjban, vagy gyermekek otthongondozási díjában részesül, az a „rendkivüli települési támogatás beteg hozzátartozót gondozó személy részére” támogatásra jogosult .

(2) A kérelemhez egyidejűleg csatolni kell a Járási Hivatal ápolási díjat, illetve gyermekek otthongondozási díját megállapító jogerős határozatát.

(3) A beteg hozzátartozóját gondozó személy a támogatást arra az időre kaphatja, amíg a beteg hozzátartozó gondozása ténylegesen történik. A támogatás évente 4 alkalommal, negyedévente adható, s egyszeri összege 15.000 Forint.

(4) Nem állapítható meg a támogatásra való jogosultság, illetve a már megállapított támogatást meg kell szüntetni annak, akinek az ápolási díjra, vagy a gyermekek otthongondozási díjára való jogosultsága időközben megszűnik. Ebben az esetben a megszüntetés időpontjával a támogatás időarányos összege kerül kifizetésre a jogosult részére.

(5) A támogatási kérelmek elbírálásával kapcsolatos hatósági jogkört a Képviselő Testület Szociális és Egészségügyi Bizottsága gyakorolja.

(6)A támogatás iránti kérelmet a 7. melléklet szerinti, a képviselő-testület által rendszeresített formanyomtatványon lehet benyújtani, mely elérhető a Polgármesteri Hivatal Ügyfélszolgálatán, vagy elektronikusan a város internetes honlapján.

**13. Köztemetés**

17. §

(1) A polgármester az eltemettetésre köteles személyt a terhére megállapítható köztemetés

 költségének megtérítési kötelezettsége alól :

 a) 50%-ban mentesíti, ha a családjában az egy főre eső jövedelem nem haladja meg a mindenkori öregségi nyugdíj legkisebb összegét, egyedülálló, s egyszemélyes háztartásban élő temettető esetén annak 150 %-át és a saját lakhatását biztosító ingatlanán kívül vagyonnal nem rendelkezik és az elhunyt személy után hagyatéki vagyon nem maradt, illetve az nem olyan mértékű, amely a köztemetés költségeit fedezné .

 b) teljes egészében (100 %-ban) mentesíti, ha saját maga ellátására is képtelen, súlyos, fokozott ápolásra szorul, vagy az egy főre eső jövedelem a családjában nem haladja meg a mindenkori öregségi nyugdíj legkisebb összegét, egyedülálló esetén annak 150 %-át és kiskorú gyermeket nevel, és a saját lakhatását biztosító ingatlanán kívül vagyona sem neki, sem a családtagjainak nincs,- amennyiben az elhunyt személy után hagyatéki vagyon nem maradt, illetve az nem olyan mértékű, amely a köztemetés költségeit fedezné.

(2) A közköltségen történő temetés alkalmával az önkormányzat köteles az elhunyt részére polgári, illetve egyházi szertartás keretében a legszerényebb árfekvésű kegyeleti kellékek felhasználásával a méltó végtisztességet megadni.

 (3) Az elhunyt személy közköltségen történő eltemettetésére leghamarabb a haláleset bekövetkeztét követő 3. munkanapon kerülhet sor a jogszabályi feltételek meglétének vizsgálatát és a bizonyítási eljárás lefolytatását követően.

(4) A megfizetésre egyetemlegesen kötelezhető hozzátartozók esetén az (1) bekezdésben meghatározott feltételek meglétét külön-külön kell vizsgálni.

#### 14. Szociális szolgáltatások

18.§

1. A településen biztosított alapellátások:
2. szociális étkeztetés (Nyírségi Református Egyházmegye fenntartásában)
3. házi segítségnyújtás (Nyírségi Református Egyházmegye fenntartásában)
4. családsegítés, gyermekjóléti szolgálat (önkormányzati fenntartásban)
5. jelzőrendszeres házi segítségnyújtás (Gávavencsellői Szociális Szolgáltatási Társulás fenntartásában)
6. támogató szolgáltatás (Szalmaszál Egyesület, Nyírségi Református Egyházmegye fenntartásában)
7. nappali ellátás (Nyírségi Református Egyházmegye fenntartásában)
8. A településen biztosított szakosított ellátás:
9. idősek otthona (Nyírségi Református Egyházmegye fenntartásában)

#### 15. Szociális étkeztetés

19.§

1. Az étkeztetés keretében azoknak a szociális rászorultaknak a legalább napi egyszeri meleg étkezéséről kell gondoskodni, aki azt önmaguknak, és eltartottjaik részére tartósan vagy átmeneti jelleggel nem képesek biztosítani.

(2) Az (1) bekezdésben meghatározottak szerint nem képes biztosítani a legalább napi egyszeri étkeztetést az, aki:

a) a reá irányadó öregségi nyugdíjkorhatárt betöltötte , vagy

b) az a) pontban meghatározott életkort nem érte el, de egészségkárosodását megállapították, vagy fogyatékossági támogatásban részesül, vagy

c) hajléktalan, vagy

d) szenvedélybetegségben szenved.

(3.) A kérelmező a (2.) bekezdésben meghatározott feltételeket a következő képen igazolhatja:

 a.) életkorát: személyazonosító okmány

 b.) egészségkárosodás mértékét: orvosi szakvélemény

 c.) fogyatékossági támogatás: a jogosultságot megállapító határozat

 d.) hajléktalanság: személyazonosító okmány

 e.) szenvedélybetegség: személyes nyilatkozat

(4) Az Önkormányzat e feladatát az ellátási szerződés keretében a Nyírségi Református Egyházmegye látja el.

#### 16. Házi segítségnyújtás

20.§

1. A házi segítségnyújtást az önkormányzat hivatásos gondozónő foglalkoztatásával biztosítja.
2. A házi segítségnyújtás keretében kell gondoskodni azokról a személyekről, akik önmaguk ellátására saját erőből nem képesek, és Ibrány városban tartásra képes és köteles hozzátartozójuk nincs.
3. Az önkormányzat e feladatát az ellátási szerződés keretében a Nyírségi Református Egyházmegye látja el.

**7. Családsegítés**

21.§

1. A családsegítő szolgálatban nyújtott általános és speciális segítő szolgáltatás olyan személyes szolgáltatás, amely a szociális munka eszközeinek és módszereinek felhasználásával hozzájárul az egyének, a családok, valamint a különböző közösségi csoportok jólétéhez és fejlődéséhez, továbbá a szociális környezetükhöz való alkalmazkodáshoz.
2. A családsegítő szolgálat ellátja a szociális törvényben rögzített feladatait.
3. A speciális szolgáltatások keretében a szociálisan rászorult egyének, csoportok számára önálló szolgáltatást biztosít, programokat szervez.
4. A családsegítő szolgálat az egyén és család számára nyújtott szolgáltatás térítésmentes.

#### 18. Nappali ellátás-Idősek klubja

22.§

1. Az idősek klubja a szociális és mentális támogatásra szoruló, önmaguk ellátására részben képes időskorú ibrányi lakosok napközbeni gondozására szolgál.
2. Az idősek klubjába felvehető az a 18. életévét betöltött személy is, aki egészségi állapotára figyelemmel az (l) bekezdésben meghatározott támogatásra szorul.
3. A városban az idős emberek nappali ellátást biztosító idősek klubja ellátási szerződés keretében Ibrány, Lehel u. 43-45. sz. alatt a Nyírségi Református Egyházmegye által fenntartott intézmény.

##### 19. Ápolást, gondozást nyújtó Intézmény

23.§

1. Az idősek Otthonába elsősorban azoknak a nyugdíjkorhatárt betöltött személyeknek /továbbiakban: időskorúak ápolását, gondozását végzik, akiknek egészségi állapota rendszeres gyógyintézeti kezelést nem igényel.

(2) Az idősek otthonába az a 18. életévét betöltött személy is felvehető, aki betegsége miatt

 nem tud önmagáról gondoskodni, de gyógyintézeti kezelést egyébként nem igényel.

(3) Az intézmény ellátási területe országos

## 20 Személyes gondoskodást nyújtó ellátások igénybevétele

24. §.

1. Az alap (szociális étkeztetés, házi segítségnyújtás) és nappali ellátás (Idősek Klubja, Idősek Otthona) igénybevétele iránti kérelmeket az Idősek Otthonának intézményvezetőjénél kell benyújtani, aki dönt a felvételről. Ha az ellátást igénylő, illetve annak törvényes képviselője ezt a döntést vitatja, az arról szóló értesítés kézhezvételétől számított 8 napon belül Ibrány Város Önkormányzatához fordulhat jogorvoslatért.
2. Az intézményvezető köteles a kérelmezők szociális és életkörülményeinek, jövedelmi, vagyoni viszonyainak, továbbá annak tisztázására hogy a kérelem a megfelelő ellátás igénybe vételére irányul e, és a rászorultság feltételei fennállnak e.
3. Az intézményvezető külön eljárás nélkül veheti fel az intézménybe azt a személyt, akinek életét, testi épségét veszélyeztető körülmény az azonnali elhelyezését indokolja, és nincs a városban gondozásra képes közeli hozzátartozója (Ptk. 685. §. b/p.)

(4) Ha 30 napon belül megállapodás nem születik, az ellátást meg kell szüntetni.

25. §

Az ellátás megszüntetésének, ill. megszűnésének eseteire a szociális törvény rendelkezéseit kell alkalmazni.

26.§

Az önkormányzat évente egy alkalommal értékeli a településen a személyes gondoskodást nyújtó intézmények működését. Ennek érdekében minden év február 15-ig az intézményvezető beszámol, illetve tájékoztatást nyújt a Képviselő testületnek az intézmény előző éves működéséről.

27. §

A szociális étkeztetés, házi segítségnyújtás, az idősek klubja, idősek otthona térítési díját az ellátási szerződés alapján a Nyírségi Református Egyházmegye állapítja meg.

28. §

A kötelezett által fizetendő térítési díj, a személyi térítési díj összegét a felvételről döntő intézményvezető konkrét összegben állapítja meg.

**21. Szociálpolitikai Kerekasztal**

29.§

1. Az önkormányzat a szociálpolitikai, gyermekvédelmi koncepciók, döntések, jogszabály- tervezetek véleményezése, a szolgáltatási típusok, formák, rendszerek értékelése, elemzése céljából Szociálpolitikai Kerekasztalt működtet.

(2)Tagjai:

a) egyházak képviselői ( 3 fő )

b) Ibrány Város és Térsége Gyermekjóléti Szolgálat és Családsegítő Szolgálat vezetője

c) Református Idősek Otthonának vezetője

d) Siketek és Nagyothallók Országos Szövetsége Szabolcs-Szatmár-Bereg Megyei szervezetének ibrányi képviselője

 e) mozgáskorlátozottak helyi szervezetének képviselője

f) háziorvosok

g) a Képviselő Testület Szociális és Egészségügyi Bizottság elnöke,

h) Ibrány Város Roma Nemzetiségi Önkormányzat képviselője,

i) Ibrányi Árpád Fejedelem Általános és Művészeti Iskola gyermekvédelmi felelőse,

j) Ibrány Városi Óvoda gyermekvédelmi felelőse,

k) Csicsergő Óvoda vezetője

l) Ibrányi Református Óvoda, Általános Iskola, Gimnázium és Kollégium gyermekvédelmi felelőse

m) Szalmaszál Fogyatékos Embereket Segítő Támogató Szolgálat képviselője

(3) Feladata: a szolgáltatástervezési koncepció kidolgozásában való közreműködés, abban meghatározott feladatok megvalósulásának, a feladat időarányos végrehajtásának értékelése, folyamatos figyelemmel kísérése..

(4) Szükség szerint, de legalább évente ülésezik.

**22. Méltányossági jogkör gyakorlása**

30.§

Különös méltánylást érdemlő esetben ( előre nem látható rendkívüli élethelyzet esetén, önhibán kívül adódó nagyon alacsony jövedelem esetén, egészségügyi állapottal összefüggő élethelyzetben, stb..) a hatáskör gyakorlója – a Lakásfenntartási kiadások támogatása - fűtési támogatás kivételével – az e rendeletben foglalt feltételektől az ügyfél javára eltérhet.

# 23. Záró rendelkezés

31. §

(1) Ez a rendelet 2021. július 1. napján lép hatályba, rendelkezéseit a hatályba lépését követően induló ügyekben kell alkalmazni.

(2) A rendelet hatályba lépésével egyidejűleg hatályát veszti a 8/2015.(II.27.) önkormányzati rendelet.

#### Ibrány, 2021. június 21.

 **Trencsényi Imre Bakosiné Márton Mária**

 **polgármester jegyző**

**4.)Napirendi pont**

Az Ibrányi László Művelődési Központ, Könyvtár és Sportcentrum intézményvezetői (magasabb vezető) álláshelyre ismételt pályázati kiírás, valamint a pályázók meghallgatását végző szakmai bizottság létrehozása

**Előadó: Trencsényi Imre polgármester**

Trencsényi Imre polgármester: A képviselő-testület a 2015. decemberi ülésén a 266/2015 (XII.21.) KT. sz. Határozatával bízta meg Szabó P. Juditot 5 évre 2016.01.01. napjától 2020. december 31-ig tartó időszakra az Ibrányi László Művelődési Központ, Könyvtár és Sportcentrum intézményének a vezetésével. 2020. novemberében a már elrendelt veszély helyzet ideje alatt a 247/2020 (XI.4.) polgármesteri határozattal kiírásra került az intézményvezetői álláshelyre a pályázatunk. A pályázat beadásának határideje 2020. december 06. napjában lett meghatározva. A pályázati kiírást a városunk honlapján jelentettük meg, az előírt 30 napos időtartamban, majd a pályázati eljárást eredménytelennek lett nyilvánítva a 261/2020 (XII.30.) polgármesteri határozattal a képviselő-testület tagjainak előzetes véleménye kikérésével. Ennek eredményeként az intézmény vezetésével Szabó P. Judit került 120 napra megbízásra, 2021. április 30-ig. Ezt követően ismételten kiírásra került a vezetői álláshelyre a pályázat, melyet a polgármester az 54/2021.(IV.19.) Határozattal ismételten eredménytelennek nyilvánított- pályázó hiányában, s ezzel egyidejűleg Szabó P. Juditot a jogszabály adata 120 napos időtartamra megbízta az intézmény vezetésével 2021. augusztus 28. napjáig. Mivel ennél hosszabb idejű megbízásra jogszabály előírása alapján nincs lehetőség, ezért annak érdekében, hogy az intézmény vezetése 2021. augusztus 29. napjától biztosított legyen, szükséges ismételten kiírni a pályázatot az intézményvezetői állásra.

Kérem a Képviselő-testületet, hogy az előterjesztéssel kapcsolatban mondják el véleményüket, tegyék fel kérdéseiket.

Kovács Ferenc tanácsnok: Szabó P. Judit képviselő-társamat kérdezném, hogy áll az előírt iskolával?

Szabó P. Judit képviselő-testületi tag: Eddig online oktatás volt, most már személyes jelenléttel tartják az órákat, szeptemberben végzek.

Trencsényi Imre polgármester: Javaslom a Képviselő-testületnek, hogy az előterjesztést a határozat-tervezetnek megfelelően fogadjuk el.

A Képviselő-testület a javaslatot 8 igen szavazattal, 1 tartózkodással elfogadta, és a következő határozatot hozta:

**Z1**

**Ibrány Város Önkormányzata Képviselő Testületének**

**73/2021. (VI.21.) számú**

**h a t á r o z a t a**

**Az Ibrányi László Művelődési Központ, Könyvtár és Sportcentrum intézményvezetői (magasabb vezető) álláshelyre ismételt pályázat kiírásáról, valamint a pályázók meghallgatását végző szakmai bizottság létrehozásáról**

A K É P V I S E L Ő - T E S T Ü L E T

1. az Ibrányi László Művelődési Központ, Könyvtár és Sportcentrum intézményvezetői/igazgatói (magasabb vezetői) beosztás ellátására ismételten pályázatot ír ki a határozat melléklete szerinti tartalommal.

UTASÍTJA a jegyzőt,

Hogy gondoskodjon a pályázati kiírásnak az intézmény és az önkormányzat honlapján történő megjelentetéséről

Felelős: Bakosiné Márton Mária jegyző

Határidő: 2021. július 1.

1. A kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázatlefolytatásának rendjéről, valamint egyes kulturális tárgyú rendeletek módosításáról szóló 39/2020 (X.30.) EMMI rendelet 6.§ (1) bekezdésében foglaltaknak megfelelően az Ibrányi László Művelődési Központ, Könyvtár és Sportcentrum intézményvezetői/igazgatói álláshelyre érvényes pályázatot benyújtók meghallgatását végző **szakmai bizottságba** az alábbi személyeket kéri fel ( tekintettel, hogy az intézményben nem működik üzemi tanács):

1. Fenntartó képviselőjeként Tóth Balázsné képviselő-testületi tag,

2. Tábori Tibor képviselő-testületi tag,

 3. Országos szakmai szervezet képviselője/ Nemzeti Művelődési Intézet Szabolcs-Szatmár-Bereg Megyei Igazgatóságának (Nyíregyháza, Víz u. 27.) Igazgatója Nagy Edina

UTASÍTJA a jegyzőt, hogy a felkérésről értesítse az érintettet, a felkérést küldje meg részére

Felelős: Bakosiné Márton Mária jegyző

Határidő: 2021. augusztus 2.

UTASÍTJA a jegyzőt, hogy biztosítsa a beérkezett érvényes pályázatoknak a bizottság tagjai által történő megismerését, s a bizottság általi meghallgatást 2021. augusztus 16.-19. . közötti időszakra előzetes egyeztetés után tűzze ki.

Felelős: Bakosiné Márton Mária jegyző

Határidő: 2021. augusztus 4.

**5.)Napirendi pont**

**Az Ibrány Város és Térsége Gyermekjóléti Szolgálat és Családsegítő Szolgálat intézmény élére intézményvezetői pályázat kiírása**

**Előadó: Trencsényi Imre polgármester**

Trencsényi Imre polgármester: Szoboszlai Ildikó felmentés iránti kérelmét a 34/2021.(III.11.)Pm-i Határozattal hagytam jóvá. Jogviszonya 2021. szeptember 30. napjával fog kérésére megszüntetésre kerülni az 1997. évi LXXXI. törvény 18. § (2a) bekezdés a) pontjában szabályozott, 40 év jogosultsági idővel igénybe vehető öregségi teljes jogú nyugdíj igénybevételére tekintettel.

A jogszabályi előírásokban foglaltaknak megfelelően készült el a mellékelt pályázati kiírás.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek a határozat-tervezet, valamint az ahhoz tartozó – pályázati kiírást tartalmazó – melléklet alapján a napirendi pont elfogadását.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**74/2021. (VI.21.) KT.sz.**

**H a t á r o z a t a**

**Az Ibrány Város és Térsége Gyermekjóléti Szolgálat és Családsegítő Szolgálat intézmény élére intézményvezetői pályázat kiírása**

**c. napirendi ponthoz**

A K É P V I S E L Ő - T E S T Ü L E T

1.)A 2021. október 1. napjától megüresedő Ibrány Város és Térsége Gyermekjóléti Szolgálat és Családsegítő Szolgálat intézmény intézményvezetői/magasabb vezetői álláshely betöltésére pályázatot ír ki a melléklet szerint.

Utasítja

a Jegyzőt, hogy a pályázati kiírásnak a Kormányzati Személyügyi Szolgáltató és Közigazgatási Képzési Központ internetes oldalán, és az önkormányzat internetes honlapján ([www.ibrany.hu](http://www.ibrany.hu)) történő közzétételéről gondoskodjon, s a pályázat elbírálás előtti előkészítő eljárását folytassa le.

Felelős: Bakosiné Márton Mária jegyző

Határidő: - pályázati kiírás megjelentetése tekintetében: 2021. július 12.

* elbírálás előtti előkészítő eljárás lefolytatása tekintetében: a pályázatok beadására nyitva álló határidő leteltét követő 30 napon belül

2.) A pályázatok véleményezésére az alábbi bizottságot hozza létre:

 a.) Magyar Családsegítő- és Gyermekjóléti Szolgálatok Országos Egyesülete  által

 delegált tag

 b.) Egészségügyi és Szociális Bizottság elnöke

 c.) Jegyző – mint a pályázati eljárást lefolytató .

***Melléklet a 74/2021.(VI.21.)KT.sz. Határozathoz***

**Pályázati felhívás**

Ibrány Város Önkormányzatának Képviselő-testülete (4484. Ibrány, Árpád utca 5-7. sz.), mint az Ibrány-és Térsége Gyermekjóléti és Családsegítő Szolgálat fenntartója a „Közalkalmazottak jogállásáról” szóló 1992. évi XXXIII. Törvény 20/A §-a alapján pályázatot hirdet az Ibrány Város és Térsége Gyermekjóléti Szolgálat és Családsegítő Szolgálat intézménye (4484. Ibrány, Szabolcs utca 50.sz.) intézményvezető (magasabb vezető) beosztásának ellátására.

Az intézmény tevékenységi köre:

* gyermekjóléti és családsegítés szolgáltatás
* gyermekjóléti központ

A beosztáshoz tartozó, az intézményvezető által ellátandó feladatok: Közalkalmazotti munkaköre: családsegítés és gyermekjóléti szolgáltatási és gyermekjóléti központhoz tartozó feladatok ellátása, valamint az intézmény egyszemélyi felelős vezetőjeként az intézmény által biztosított szolgáltatási tevékenységeknek Ibrány és a feladat-ellátási megállapodással kapcsolódó települések ( Tiszatelek, Buj, Tiszabercel, Balsa) területén történő tervezése, szervezése, vezetése, irányítása és ellenőrzése valamint az ibrányi járáshoz tartozó települések tekintetében a gyermekjóléti központra előírt feladatok ellátásának magas szakmai színvonalon történő biztosítása az intézmény alapító okiratában és SZMSZ-ében foglaltak, s jogszabályi előírások alapján. A foglalkoztatottak felett a munkáltatói jogok gyakorlása .

A közalkalmazotti jogviszony időtartama:

Határozatlan idejű közalkalmazotti jogviszony. Az intézménynél újonnan létesített jogviszony esetén - a Közalkalmazottak jogállásáról szóló 1992. évi XXXIII. Törvény (továbbiakban: Kjt.) 21/A § (4)-(5) bekezdéseiben foglalt kivétellel – 3 hónap próbaidő kikötésével.

Foglalkoztatás jellege: Teljes munkaidő

A vezetői megbízás időtartama:

A vezetői megbízás határozott időre, 2021. október 01- 2026. szeptember 30-ig szól.

A munkavégzés helye: Szabolcs-Szatmár-Bereg megye, Ibrány, Szabolcs utca 50.

Illetmény és juttatások: Az illetmény megállapítására és a juttatásokra a Kjt. és a Kjt-nek a szociális, valamint agyermekjóléti és gyermekvédelmi ágazatban történő végrehajtásáról szóló 257/2000(XII.26.) Kormányrendelet rendelkezései az irányadók.

**Pályázati feltételek:**

* a 15/1998. (IV.30.) NM rendelet 2. sz. mellékletének I. rész I/1. pontjában előírt főiskolai vagy egyetemi szintű képesítés,
* legalább 5 év felsőfokú végzettséget vagy felsőfokú szakmai képesítést igénylő, a gyermekvédelem, a szociális ellátás, egészségügyi ellátás, illetve a közoktatás területén végzett munkakörben szerzett szakmai gyakorlat,
* a vezetői megbízással rendelkező szociális szolgáltatást nyújtó személyek vezetőképzéséről szóló 25/2017 (X.18.) EMMI rendelet szerinti vezetőképzés teljesítése, illetve ezzel nem rendelkező pályázó esetén amennyiben nem mentesül letételének kötelezettsége alól,- a megbízást követő 1 éven belüli megszerzése
* a Kjt. 20 § (2d) és (2e) bekezdésében foglalt feltételnek megfelelés
* büntetlen előélet,
* cselekvőképesség,
* vagyonnyilatkozat tételi eljárás lefolytatásának vállalása
* magyar állampolgárság, vagy külön jogszabály szerint a szabad mozgás és tartózkodás jogával rendelkező, illetve bevándorolt, vagy letelepedett státusz.

A pályázat részeként **benyújtandó iratok, igazolások és nyilatkozatok:**

* pályázó részletes, szakmai életrajza,
* képesítést igazoló közjegyző által hitelesített okirat/okiratok másolata,
* az előírt szakmai gyakorlat meglétének hitelt érdemlő igazolása,
* az intézmény vezetésére vonatkozó program a szakmai helyzetelemzésre épülő fejlesztési elképzelésekkel,
* 90 napnál nem régebbi eredeti hatósági erkölcsi bizonyítvány, amely igazolást tartalmaz arra vonatkozóan is, hogy a pályázó megfelel a Kjt. 20 § (4) és (5) bekezdésében foglalt követelményeknek,
* a pályázó **nyilatkozata** arról, hogy:
1. pályázati anyagában foglalt személyes adatainak a pályázati eljárással összefüggő kezeléséhez hozzájárul, azt az eljárásban résztvevők megismerhetik,
2. a gyermekek védelméről és a gyámügyi igazgatásról szóló 1997. évi XXXI. tv. 10/A. § (1.) bekezdés e) pontjában meghatározott kizáró ok vele szemben nem áll fenn,
3. hozzájárul-e ahhoz, hogy a pályázatát a Képviselő-testület nyílvános ülésen tárgyalja,
4. amennyiben vezetőképzésen nem vett részt, s nem mentesül letételének kötelezettsége alól, vállalja annak a megbízását követő 1 éven belüli letételét,
5. vállalja a 2007.évi CLII törvény szerinti vagyonnyilatkozattételi kötelezettséget,
6. nem áll cselekvőképességet kizáró, vagy korlátozó gondnokság hatálya alatt,
7. kinevezése, megbízása esetén a munkaköri (közalkalmazotti jogviszonyával és vezetői megbízásával kapcsolatban) összeférhetetlenség nem áll fenn.

A pályázat kiírója a pályázat benyújtási határidő leteltét követően hiánypótlási lehetőséget – az erkölcsi bizonyítvány kivételével – nem biztosít. Az erkölcsi bizonyítványt legkésőbb az eseti bizottság meghallgatásán kell bemutatni.

A pályázat **elbírálásánál előnyt jelent**:

* pályázat készítésben való jártasság
* az intézmény ellátási területéhez tartozó településeken helyismeret

Pályázat **benyújtásának határideje**: **2021. augusztus 15.**

A pályázat **benyújtásának módja és helye**:

A pályázatot postán Ibrány Város Polgármesteréhez (4484.Ibrány, Árpád utca 5-7.sz.) címezve lehet beküldeni, vagy

személyesen Trencsényi Imre polgármesternek (Ibrány, Árpád utca 5-7.sz. I. emelet polgármesteri irodában lehet benyújtani.

A pályázatot egy példányban kell benyújtani, s a borítékon kérjük feltüntetni a pályázati adatbázisban szereplő azonosító számot valamint a munkakör megnevezését: „ Ibrány Város és Térsége Gyermekjóléti Szolgálat és Családsegítő Szolgálat intézményvezető"

A pályázati **eljárás lefolytatása, az elbírálás módja**: Kjt-nek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendeletben foglaltaknak megfelelően, a pályázatokat - a pályázók személyes meghallgatásával - eseti szakmai bizottság véleményezi, s ezt követően kerül a pályáztató elé döntésre. A döntésről valamennyi pályázó írásban értesítést kap.

A pályázat kiírója a pályázat eredménytelenné nyilvánításának jogát fenntartja.

A pályázat **elbírálásának határideje**: A Képviselő-testület az eseti bizottság írásos előterjesztését követő soros ülése, legkésőbb 2021. szeptember 27.

A pályázattal kapcsolatban további információ kérhető Ibrány Város Jegyzőjétől: a 06-42-527-019 telefonszámon.

**A pályázati hírdetmény közzétételre kerül:**

* [**www.ibrany.hu**](http://www.ibrany.hu) **honlapon a pályáztató internetes honlapján is.**

**6.)Napirendi pont**

**Ibrány Város Önkormányzata és Ibrány Város Roma Nemzetiségi Önkormányzata között létrejött megállapodás módosítása**

**Előadó: Trencsényi Imre polgármester**

Trencsényi Imre polgármester: Az államháztartásról szóló 2011. évi CXCV. törvény, (Áht).6/C § (2) bekezdésének alapján a helyi nemzetiségi önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról a helyi nemzetiségi önkormányzattal kötött szerződés alapján az az önkormányzati hivatal gondoskodik, amelyik a helyi nemzetiségi önkormányzat székhelye szerinti helyi önkormányzat önkormányzati hivatali feladatait ellátja.

Az együttműködési megállapodást az alakuló ülést követő 30 napon belül kellett felülvizsgálni. Ennek 2019 évben eleget tettünk, s a 201/2019 (XI.25.) KT.sz. Határozattal lett jóváhagyva Ibrány Város Roma nemzetiségi Önkormányzatával az együttműködési megállapodás.

Mivel az eltelt idő alatt elkészült a Kossuth utca 27.sz. alatti új építésű közösségi ház ( használatbavételi engedélyt kapott), így a Roma Nemzetiségi Önkormányzat azt már birtokba veheti- a benne lévő irodát saját használatra, s a közösségi házat egyéb, nemzetiségi közösségi célokra. Ezzel kapcsolatosan készült egy részletes ingatlanhasználati szerződés is, ami részleteiben szabályozza az ingatlan használatát,- de szükséges e miatt a 2019 novemberében megkötött együttműködési megállapodás módosítása is, melyre a határozat-tervezetben foglaltak szerint teszek javaslatot.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem érkezett. –

Kérdés, hozzászólás nem hangzott el.

Trencsényi Imre polgármester: Javaslom a Képviselő-testületnek, hogy az Ibrány Város Önkormányzata és Ibrány Város Roma Nemzetiségi Önkormányzata között létrejött megállapodás módosításáról szóló előterjesztést fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**Ibrány Város Önkormányzata Képviselő-testületének**

**75/2021. (VI.21.) számú**

**h a t á r o z a t a**

**Ibrány Város Önkormányzata és Ibrány Város Roma Nemzetiségi Önkormányzata között létrejött megállapodás I. számú módosítása**

 A   K É P V I S E L Ő - T E S T Ü L E T

az Ibrány Város Roma Nemzetiségi Önkormányzatával kötött, a 201/2019 (XI.25.) KT.sz. Határozattal jóváhagyott együttműködési megállapodást az alábbiak szerint módosítja, s a melléklet szerint a módosítással egységes szerkezetbe foglalt megállapodás jóváhagyja:

1. **A megállapodás I. Fejezete 3. és 5. pontjai a következőképpen módosulnak:**

 „ 3. Az Önkormányzat a nemzetiségi önkormányzat működéséhez szükséges személyi és tárgyi feltételeket biztosítja. A feladatellátáshoz szükséges irodahelyiséget a berendezéssel és a technikai eszközökkel együttesen kizárólagos használattal ingyenesen biztosítja az önkormányzat tulajdonában lévő, a TOP 4.3.1-2015 kódszámú projekt keretében létesült Ibrány, Kossuth utca 27. szám alatti Közösségi Ház ingatlanban. A helyiség infrastruktúrájához szükséges rezsiköltséget és fenntartási költséget az Önkormányzat viseli a külön ingatlanhasználati megállapodásban/közigazgatási szerződésben foglaltak szerint, mely alól kivételt képeznek a Nemzetiségi Önkormányzati tagok és tisztségviselők telefonhasználatának költségei. „

„**5.** A helyi önkormányzat részéről a jegyző, távolléte esetén – megfelelő képesítéssel rendelkező megbízottja - az önkormányzat megbízásából és képviseletében a nemzetiségi önkormányzat testületi ülésein, bizottsági ülésein és közmeghallgatásán részt vesz és jelzi, amennyiben törvénysértést észlel.”

1. **A megállapodás II.Fejezete 4.3.2 pontja a következőképpen módosul:**

 4.3.2. A nemzetiségi önkormányzat törzskönyvi nyilvántartásba vételével és adószám igénylésével kapcsolatos feladatokat a Polgármesteri Hivatal Pénzügyi Irodája látja el. A szerződő felek jelen megállapodást határozott időre, a nemzetiségi önkormányzat megbízatásának idejére kötik, melyet szükség szerint, általános vagy időközi választás esetén az alakuló ülést követő harminc napon belül felül kell vizsgálni

1. Felhatalmazza a polgármestert, hogy az együttműködési megállapodást aláírja.

 Felelős: Trencsényi Imre polgármester

 Határidő: 2021. június 30.

 **75/2021 (VI.21.)KT.sz, Határozat** *melléklete*

**Ibrány Város Önkormányzatának Ibrány Város Roma nemzetiségi Önkormányzattal kötött megállapodása**

**Egységes szerkezetben az I. sz. m. módosításával**

mely létrejött egyrészt **Ibrány Város Önkormányzata** 4484 Ibrány, Árpád u. 5-7. sz. (a továbbiakban: Városi Önkormányzat) képviseletében Trencsényi Imre polgármester, másrészt **Ibrány Város Roma Nemzetiségi Önkormányzata** 4484 Ibrány, Hősök tere 3. (a továbbiakban: Nemzetiségi Önkormányzat) képviseletében Balogh Zoltán elnök között az alábbiak szerint:

A megállapodást az együttműködő felek a 2011. évi CLXXIX. Nemzetiségek jogairól szóló törvény (továbbiakban: Nek tv.), az államháztartásról szóló 2011. évi CXCV. törvény (továbbiakban: Áht.), valamint ennek végrehajtásáról szóló 368/2011. (XII. 31.) kormányrendelet alapján kötik.

Az Áht. 6/C. § (2) bekezdés b) alapján a helyi nemzetiségi önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról a helyi nemzetiségi önkormányzat székhelye szerinti helyi önkormányzat önkormányzati hivatala gondoskodik. A helyi önkormányzat és a nemzetiségi önkormányzat a feladatok ellátásának részletes szabályait a nemzetiségek jogairól szóló törvény szerinti megállapodásban rendezik. A szerződő felek jelen megállapodásban rögzítik a költségvetés elkészítésének, jóváhagyásának eljárási rendjét, és a költségvetési gazdálkodással, az információs és adatszolgáltatási, valamint a nyilvántartási tevékenységgel, illetve a vagyonkezeléssel összefüggő szabályokat.

A megállapodás szabályainak kialakítása

* Magyarország helyi önkormányzatairól szóló 2011. évi CLXXXIX. törvény,
* a nemzetiségek jogairól szóló 2011. évi CLXXIX. törvény,
* az államháztartásról szóló 2011. évi CXCV. törvény, valamint az ennek végrehajtására kiadott
* az államháztartásról szóló törvény végrehajtásáról szóló 368/2011. (XII.31.) Korm. rendelet,
* az államháztartás számviteléről szóló 4/2013. (I. 11.) Korm. rendelet előírásainak figyelembevételével történt.

**I. Általános rendelkezések**

1. Felek megállapodnak, hogy Ibrány Város Roma Nemzetiségi Önkormányzat megtartandó üléseinek jegyzőkönyvét az Ibrányi Polgármesteri Hivatal jegyző által munkaköri leírásában kijelölt köztisztviselője segítségével írásba foglalják.

2. Az elkészült jegyzőkönyveknek a Szabolcs-Szatmár-Bereg. Megyei Kormányhivatalhoz az NJT rendszerén keresztül történő elektronikus megküldéséről Ibrány Város jegyzője által megbízott köztisztviselő gondoskodik

3. Az Önkormányzat a nemzetiségi önkormányzat működéséhez szükséges személyi és tárgyi feltételeket biztosítja. A feladatellátáshoz szükséges helyiséget a berendezéssel és a technikai eszközökkel együttesen ingyenesen biztosítja igény szerint, jelenleg a Polgármesteri Hivatalban, Ibrány, Árpád u. 5-7. szám alatt.

A helyiség infrastruktúrájához szükséges rezsiköltséget és fenntartási költséget az Önkormányzat viseli, mely alól kivételt képeznek a Nemzetiségi Önkormányzati tagok és tisztségviselők telefonhasználatának költségei. Az önkormányzat által a TOP 4.3.1-2015 kódszámú projekt keretében Ibrány Kossuth utca 27. sz. alatt megvalósuló Közösségi Ház felépülése, használatba adása után a Roma nemzetiségi Önkormányzat részére ezen ingatlanban lesz biztosítva állandó jelleggel a megfelelő irodahelyiség, kizárólagos használattal.

4. Az Önkormányzat ellátja a nemzetiségi önkormányzat testületi üléseinek előkészítését, a testületi döntések és a tisztségviselők döntéseinek előkészítését, és az ehhez kapcsolódó nyilvántartási, sokszorosítási, postázási feladatokat és egyéb működéssel, gazdálkodással kapcsolatos nyilvántartási, iratkezelési feladatokat. Az ezt meghaladó feladatok fedezetét és az egyéb működési költségeket a nemzetiségi önkormányzat az állami támogatás és egyéb bevételeiből biztosítja.

**5.** A helyi önkormányzat részéről a jegyző, távolléte esetén – megbízottja - az önkormányzat megbízásából és képviseletében a nemzetiségi önkormányzat testületi ülésein részt vesz és jelzi, amennyiben törvénysértést észlel.

**II. Gazdálkodás**

**1. A költségvetés elkészítésének és elfogadásának rendje**

**1.1. A nemzetiségi önkormányzat költségvetési határozatának elkészítése.**

1.1.1. A gazdálkodási ügyekre vonatkozóan a helyi önkormányzat a nemzetiségi önkormányzattal történő kapcsolattartásra a pénzügyi irodavezetőt jelöli ki.

1.1.2. A nemzetiségi önkormányzat elnöke a helyi önkormányzat Pénzügyi Irodája által előkészített költségvetési határozat-tervezetet az Áht-ban meghatározott határidőig nyújtja be a testületnek. A költségvetési határozatnak tartalmaznia kell a nemzetiségi önkormányzat költségvetési bevételeit és költségvetési kiadásait előirányzat-csoportok, kiemelt előirányzatok szerinti bontásban, a működési és felhalmozási célú bevételeket és kiadásokat, egymástól elkülönítetten, a külön jogszabályban meghatározott rend szerint.

1.1.3. A polgármester az Önkormányzat képviselő testülete által a nemzetiségi önkormányzat részére várhatóan meghatározott támogatás összegéről legkésőbb az Áht.-ban meghatározott határidő előtt legalább 5 nappal tájékoztatja a nemzetiségi önkormányzat Elnökét.

1.1.4. A nemzetiségi önkormányzat elemi költségvetését a nemzetiségi önkormányzat hagyja jóvá.

1.1.5. Az Önkormányzat a nemzetiségi önkormányzat költségvetésére vonatkozóan döntési jogosultsággal nem rendelkezik. Az Önkormányzat a nemzetiségi önkormányzat költségvetési határozata törvényességéért, bevételi és kiadási előirányzatainak megállapításáért és teljesítéséért, továbbá kötelezettségvállalásaiért és tartozásaiért nem felelős.

**2. A költségvetési el**ő**irányzatok módosításának rendje**

2.1. Ha a nemzetiségi önkormányzat az eredeti előirányzatán felül többletbevételt ér el, bevételkiesése van, illetve kiadási előirányzatain belül átcsoportosítást hajt végre, határozatával módosítja az éves költségvetésének előirányzatát.

2.2. A testület - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési határozatát. Az előirányzat-módosítást a jegyző (az általa megbízott pénzügyi ügyintéző) készíti elő.

**3. A költségvetési gazdálkodás lebonyolításának rendje**

**3.1. A költségvetés végrehajtása.**

3.1.1 A nemzetiségi önkormányzat gazdálkodásának végrehajtásával kapcsolatos feladatokat a Polgármesteri Hivatal pénzügyi irodája látja el.

3.1.2. Kötelezettségvállalás rendje. A nemzetiségi önkormányzat kiadási előirányzatai terhére a nemzetiségi önkormányzat elnöke vagy az általa írásban felhatalmazott nemzetiségi önkormányzati képviselő jogosult kötelezettségvállalásra. A kötelezettségvállalás nyilvántartását a pénzügyi iroda végzi. A kötelezettségvállalás előtt a kötelezettséget vállalónak meg kell győződnie arról, hogy a rendelkezésre álló fel nem használt előirányzat biztosítja-e a kiadás teljesítésére a fedezetet. Kötelezettségvállalás csak írásban és kötelezettség ellenjegyzése után történhet.

**3.1.3. Kötelezettségvállalás ellenjegyzése:**

Kötelezettségvállalás pénzügyi ellenjegyzésére az Ibrányi Polgármesteri Hivatal Pénzügyi és Városfejlesztési Irodájának vezetője, vagy az általa írásban kijelölt személy jogosult.

A pénzügyi ellenjegyzésre jogosultnak az ellenjegyzést megelőzően meg kell győződnie arról, hogy:

* A jóváhagyott költségvetés fel nem használt, illetve le nem kötött, a kötelezettségvállalás tárgyával összefüggő kiadási előirányzata rendelkezésre áll-e, illetve a befolyt vagy várhatóan befolyó bevétel biztosítja-e a fedezetet.
* Az előirányzat felhasználási terv szerint a kifizetés várható időpontjában a fedezet rendelkezésre áll-e.
* A kötelezettségvállalás nem sérti-e a gazdálkodásra vonatkozó szabályokat.
* Amennyiben a kötelezettségvállalás nem felel meg az előírtaknak, a pénzügyi ellenjegyzésre jogosultnak erről írásban tájékoztatni kell a kötelezettségvállalót, illetve a nemzetiségi önkormányzat elnökét. Ha a nemzetiségi önkormányzat elnöke, a tájékoztatás ellenére írásban pénzügyi ellenjegyzésre utasítja az ellenjegyzőt, az köteles az utasításnak eleget tenni. E tényről a nemzetiségi önkormányzat képviselő testületét haladéktalanul írásban kell értesíteni.

A pénzügyi ellenjegyzés tényét az ellenjegyző a kötelezettségvállalás dokumentumán aláírásávaligazolja.

**3.1.4. Teljesítés igazolása:**

A kiadás teljesítésének utalványozása előtt okmányok alapján ellenőrizni és igazolni kell a kiadások jogosságát, összegszerűségét, a szerződés, megrendelés, megállapodás teljesítését.

A teljesítés igazolásának a kincstár által számfejtett személyi jellegű juttatások kifizetését kivéve ki kell terjednie valamennyi kiadásra.

Teljesítés igazolás ellátására a Nemzetiségi Önkormányzat elnöke, vagy az általa írásban meghatalmazott személy jogosult.

A pénzügyi teljesítésre benyújtott bizonylat teljesítés igazolójának a kifizetés jogosságát, összegszerűségét, a szerződés, megrendelés, megállapodás, egyéb kötelezettségvállalás teljesítését kell aláírásával igazolnia.

Az igazolási kötelezettség végrehajtását

*„A kiadás teljesítésének jogosságát, összegszerűségét, a szerződés, megrendelés, megállapodás teljesítését igazolom„*

szöveg megjelölésével és az igazolás időpontjának feltüntetésével kell az arra jogosultnak aláírásával igazolni.

A kötelezettségvállalás alapján elvégzett teljesítés megtörténtét a megfelelő mellékletekkel dokumentáltan (szállítólevél, munkalap, felmérési napló, műszaki átvételi jegyzőkönyv) kell igazolni. Az igazolás történhet a számlán, a kifizetési bizonylaton közvetlenül, illetve a teljesítést igazoló külön nyomtatványon.

**3.1.5. Érvényesítés:**

A teljesítésigazolás alapján az érvényesítést az Ibrányi Polgármesteri Hivatal Pénzügyi és Városfejlesztési irodájának vezetője, vagy az általa írásban megjelölt személy végzi.

Az érvényesítés megtörténtét érvényesítési záradékban kell rögzíteni, amelynek tartalmaznia kell az „érvényesítve” megjelölést, az érvényesítés dátumát, az érvényesítő aláírását.

Az érvényesítő ellenőrzi az összegszerűséget, a fedezet meglétét és azt, hogy a megelőző ügymenetben a vonatkozó jogszabályokban, belső szabályzatokban foglaltakat betartották-e.

Az érvényesítés megtörténtét, illetve feladatának teljesítését az érvényesítő érvényesítési záradékkal igazolja.

**3.1.6. Utalványozás**

A kiadás utalványozása az érvényesített okmány alapján az elnök illetve az általa írásban felhatalmazott személy jogosult.

Utalványozni készpénzes fizetési mód esetén az érvényesített pénztárbizonylatra rávezetett, más esetben külön írásbeli rendelkezéssel lehet.

A külön írásbeli rendelkezésen fel kell tüntetni:

* az "utalvány" szót,
* a költségvetési évet,
* a befizető, kedvezményezett megnevezését, címét,
* a fizetés időpontját, módját, összegét, devizanemét,
* a bevétel, kiadás egységes rovatrend és kormányzati funkció szerinti számát és megnevezését, a terheléssel, jóváírással (kifizetéssel, bevételezéssel) érintett pénzeszköz államháztartási számviteli kormányrendelet szerinti könyvviteli számlájának számát és megnevezését,
* a kötelezettségvállalás nyilvántartási számát,
* az utalványozó keltezéssel ellátott aláírását, és
* az érvényesítést.

**3.2. A nemzetiségi önkormányzat számlái**

**3.2.1.** A nemzetiségi önkormányzat fizetési számláját (számlaszám:14100055-15524849-01000009) a SBERBANK Magyarországi Zrt. Nyíregyházi bankfiókjánál vezeti, mellyel kapcsolatos adminisztratív feladatokat a Polgármesteri Hivatal pénzügyi irodája végzi. A bankszámlán elhelyezett pénzeszközök felett a banknál bejelentett aláírásra jogosultak rendelkezhetnek, a bejelentésben meghatározott módon. A bankszámla feletti rendelkezési jog a Nemzetiségi Önkormányzat elnökét illeti meg.

A Roma Nemzetiségi Önkormányzat bankszámlája felett rendelkezni jogosult személy a Sberbank Magyaroszág Zrt. által működtetett elektronikus banki rendszeren keresztül minden hónap 20. napjáig a számfejtett tiszteletdíjak után fizetendő szociális hozzájárulási adó, illetve személyi jövedelemadó összegét elutalja a NAV adószámláira.

**3.3. Pénzellátás**

3.3.1. A nemzetiségi önkormányzat működésének általános támogatását a költségvetési törvényben meghatározottak szerint veszi igénybe.

**3.3.2.** A nemzetiségi önkormányzat önálló pénztárat működtet. A nemzetiségi önkormányzat házipénztárát az Ibrányi Polgármesteri Hivatal pénztárosa vezeti.

**3.3.3.** A házipénztár pénzszükséglete a Városi Önkormányzat által a Városi Önkormányzat mindenkori költségvetésében meghatározott működési célú támogatási összeg erejéig pénztárba befolyt készpénzbevételből, valamint a Nemzetiségi Önkormányzat fizetési számlájáról felvett készpénz útján biztosítható.

Készpénz a Nemzetiségi Önkormányzat házipénztárán keresztül akkor fizethető ki, ha a nemzetiségi önkormányzat elnöke a kifizetés teljesítéséhez szükséges dokumentumokat bemutatja, és szándékát a pénzfelvételt megelőző napon de. 11.00 óráig a Polgármesteri Hivatal Pénzügyi Irodájának jelzi.

**3.4. Szabályzatok**

Az Ibrányi Polgármesteri Hivatal belső szabályzataiban foglalt előírások a nemzetiségi önkormányzatra is kötelező érvényűek, azok hatálya kiterjesztésre került a nemzetiségi önkormányzatra.

**3.5. Személyügyek**

Az Ibrányi Polgármesteri Hivatal munkaügyi ügyintézője elvégzi a Roma Nemzetiségi Önkormányzat képviselői tiszteletdíjának számfejtését a Magyar Államkincstár központosított illetmény-számfejtési rendszerén keresztül és teljesíti az azzal kapcsolatos adatszolgáltatási kötelezettségeket.

 **4. Költségvetési információ szolgáltatás rendje**

**4.1. Beszámolási kötelezettség teljesítésének rendje.**

**4.1.1.** A jogszabályban előírt, költségvetés teljesítésével, mérlegadatok alakulásával kapcsolatos adatszolgáltatást Ibrányi Polgármesteri Hivatal Pénzügyi Irodája végzi. Az Ibrányi Polgármesteri Hivatal készíti elő a zárszámadási határozat-tervezetet, amely a nemzetiségi önkormányzat testülete hagy jóvá.

**4.1.2.** A Nemzetiségi Önkormányzat költségvetésének végrehajtására vonatkozó zárszámadási határozat tervezetét a jegyző készíti elő és a Nemzetiségi Önkormányzat elnöke terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. A zárszámadási határozat tervezetével együtt a képviselő-testület részére tájékoztatásul be kell nyújtani a kincstár 68/B. § szerinti ellenőrzése keretében a Nemzetiségi Önkormányzat éves költségvetési beszámolójával kapcsolatosan elkészített jelentését.

**4.1.3.** A Nemzetiségi Önkormányzat időközi költségvetési jelentését a költségvetési év első három hónapjáról április 20-áig, azt követően havonta, a tárgyhót követő hónap 20-áig, a költségvetési év tizenkét hónapjáról a költségvetési évet követő év február 5-éig a Magyar Államkincstár Regionális Igazgatóságának kell megküldenie. A jelentéseket a Hivatal készíti el és küldi be a Kincstár által üzemeltetett KGR K11 elektronikus rendszeren keresztül.

**4.1.4.** A Nemzetiségi Önkormányzat tárgynegyedévenként különböző statisztikai jelentések készítésére kötelezett. Ezen jelentéseket a Hivatal készíti el és küldi meg a KSH Területi Igazgatóságához a tárgynegyedévet követő hónap 20. napjáig.

**4.2. Vagyoni és számviteli nyilvántartás, adatszolgáltatás rendje**

4.2.1. A Polgármesteri Hivatal a nemzetiségi önkormányzat vagyoni, számviteli nyilvántartásait elkülönítetten vezeti.

4.2.2. A számviteli nyilvántartás alapjául szolgáló dokumentumokat (bizonylatokat, szerződéseket, bankszámlakivonatokat, számlákat, stb.) a nemzetiségi önkormányzat elnöke – vagy e feladattal megbízott tagja – köteles a polgármesteri hivatal nemzetiségi önkormányzat gazdasági ügyintézésével megbízott munkatársának leadni.

4.2.3. A vonatkozó rendeletekben meghatározott adatszolgáltatás során a szolgáltatott adatok valódiságáért, a számviteli szabályokkal és a statisztikai rendszerrel való tartalmi egyezőségéért a nemzetiségi önkormányzat képviselő-testületének elnöke, a helyi önkormányzat polgármestere és jegyzője együttesen felelős.

4.2.4. A nemzetiségi önkormányzat tulajdonában, illetve használatában álló vagyontárgyakról nyilvántartást a polgármesteri hivatal vezet. A leltározáshoz, selejtezéshez, illetve a vagyontárgyakban bekövetkező változásokról információt a nemzetiségi önkormányzat elnöke szolgáltat a jegyző által írásban kijelölt munkatárs számára.

**4.3. Záró rendelkezések**

**4.3.1.** A települési önkormányzat és intézményei belső ellenőrzésére vonatkozó szabályok vonatkoznak a nemzetiségi önkormányzat gazdálkodására. A belső ellenőrzési feladatokat az Önkormányzat és költségvetési szervei belső ellenőrzésére feladatainak ellátásával megbízott belső ellenőr végzi. Felek kijelentik, hogy a jelen megállapodásban rögzített eljárási rend szerint járnak el, az együttműködés során szabályait kölcsönösen betartják

4.3.2. A nemzetiségi önkormányzat törzskönyvi nyilvántartásba vételével és adószám igénylésével kapcsolatos feladatokat a Polgármesteri Hivatal Pénzügyi Irodája látja el. A szerződő felek jelen megállapodást határozott időre, a nemzetiségi önkormányzat megbízatásának idejére kötik, melyet évente január 31-ig, általános vagy időközi választás esetén az alakuló ülést követő 30 napon belül felül kell vizsgálni.

4.3.3. Az együttműködési megállapodást Ibrány Város Önkormányzatának Képviselőtestülete 201/2019 (XI. 25.) KT. számú határozatával, Ibrány Város Roma Nemzetiségi Önkormányzatának Képviselő-testülete a Roma Nemzetiségi Önkormányzati 22/2019. (XI. 26) NÖK határozatával **annak I. módosítását** Ibrány Város Önkormányzatának Képviselőtestülete **75/2021 (VI.21.) KT. számú határozatával**, Ibrány Város Roma Nemzetiségi Önkormányzatának Képviselő-testülete a Roma Nemzetiségi Önkormányzati ..**/2021. (VI. 22) NÖK határozatával** jóváhagyta.

 4.3.4 Jelen egységes szerkezetbe foglalt megállapodás mindkét fél általi jóváhagyás utolsó napját követően 2021. július 1. napján lép hatályba, s ezzel egyidejűleg az előzetesen elfogadott, előző testületek között létrejött megállapodás a hatályát veszti.

**Ibrány, 2021. június 22.**

**Trencsényi Imre PH. PH. Balogh Zoltán**

**polgármester elnök**

**7.)Napirendi pont**

**Ingatlan használati szerződés kötése az önkormányzattulajdonában lévő Ibrány, Kossuth utca 27.sz. alatti ingatlanra Ibrány Város Roma Nemzetiségi Önkormányzattal**

**Előadó: Trencsényi Imre polgármester**

Trencsényi Imre polgármester: Kérem a Képviselő-testület tagjait, hogy Az ingatlanhasználati szerződés kötése az önkormányzat tulajdonában lévő Ibrány, Kossuth utca 27. szám alatti ingatlanra Ibrány Város Roma Nemzetiségi Önkormányzatával című napirendi ponttal kapcsolatban mondják el véleményüket, tegyék fel kérdéseiket.

Szabó P. Judit képviselő-testületi tag: A Roma Nemzetiségi Önkormányzatot biztosítottam az együttműködésünkről, és a közös programok szervezéséről.

Trencsényi Imre polgármester: Javaslom a Képviselő-testületnek, hogy az előterjesztést a határozat-tervezet és ingatlanhasználati szerződésnek megfelelően fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**D7**

**Ibrány Város Önkormányzata Képviselő Testületének**

**76/2021. (VI.21) számú**

**h a t á r o z a t a**

**Ingatlan használati szerződés kötése az önkormányzattulajdonában lévő Ibrány, Kossuth utca 27.sz. alatti ingatlanra Ibrány Város Roma Nemzetiségi Önkormányzattal**

A K É P V I S E L Ő - T E S T Ü L E T

2021. július 1. napjától a melléklet szerinti ingatlan használati megállapodást köti Ibrány Város Roma Nemzetiségi Önkormányzatával az önkormányzat kizárólagos tulajdonában lévő Ibrány, Kossuth utca 27. sz. alatti ingatlanra.

FELHATALMAZZA

a polgármestert, hogy az ingatlan használati megállapodást aláírja

Felelős: Trencsényi Imre polgármester

Határidő: 2021. június 30.

*76/2021.(VI.21.)KT. határozat melléklete*

**Ingatlan használati szerződés**

mely létrejött egyrészről

**Ibrány Város Önkormányzata** (4484. Ibrány, Árpád utca 5-7.sz. Adószám: 15732262-2-15

Tk.nyt.száma: 732264) képviseli: Trencsényi Imre polgármester, a továbbiakban: Önkormányzat,

másrészről

**Ibrány Város Roma Nemzetiségi Önkormányzata** (4484 Ibrány, Hősök tere 2-4. adószáma: 15772873-1-15 Tk.nyt.száma: 772871) képviseli: Balogh Zoltán elnök, a továbbiakban Nemzetiségi Önkormányzat

között a mai napon az alábbi feltételek mellett:

1. Az Önkormányzat kizárólagos tulajdonát képezi az Ibrány 603/3 hrsz alatti, természetben 4484 Ibrány, Kossuth Lajos utca 27. szám alatt található, a TOP-4.3.1-15-SB1-2016-00003 azonosító számú projekt keretében megvalósított új építésű közösségi ház ingatlan.
2. Az Önkormányzat az 1. pontban meghatározott ingatlant, valamint jelen megállapodás mellékleteként kezelendő tárgyi eszközlistában szereplő berendezési tárgyakat, irodai, informatikai eszközöket 2021. július hó 01. napjától határozatlan időre a Nemzetiségi Önkormányzat használatába adja, amit a Nemzetiségi Önkormányzat határozatlan időre használatba vesz a nemzetiségi közügyek ellátásához.
3. A használatra való átadás és a használat térítésmentes.
4. A Nemzetiségi Önkormányzat a használatába adott ingatlant és tárgyi eszközöket elsősorban a Nemzetiségi Önkormányzat közügyeinek ellátására, közhasznú céljainak megvalósítása érdekében rendeltetésszerűen jogosult használni, hasznosítani és köteles gondoskodni az ingatlanban az egyes tevékenységek gyakorlásához meghatározott hatósági előírások betartásáról, illetve szükség esetén engedélyek beszerzéséről.
5. A 4. pontban meghatározott tevékenységeken túl előre egyeztetett időpontokban köteles biztosítani, illetve a tevékenysége gyakorlása során figyelemmel kell lennie, biztosítania kell az ingatlanban:
* a TOP-4.3.1-15-SB1-2016-00003 pályázatban meghatározott szociális iroda működését,
* népkonyha ételkiosztási tevékenységét.
1. A Nemzetiségi Önkormányzat az ingatlant és tárgyi eszközöket bérbe nem adhatja harmadik személy részére.
2. A Nemzetiségi Önkormányzat a jelen szerződéssel használatába adott ingatlant, illetve annak egyes részeit, valamint tárgyi eszközeit kizárólag az Önkormányzat előzetes írásbeli hozzájárulásával engedheti át harmadik személy használatába, kivéve, ha a használatra való átadás a Nemzetiségi Önkormányzat tevékenységével kapcsolatban okszerűen indokolt. Ebben az esetben a Nemzetiségi Önkormányzat a hasznosítást köteles az Önkormányzatnak előzetesen írásban bejelenteni.
3. A nemzetiségi Önkormányzat az ingatlan használata során a rendes gazdálkodás szabályai szerint köteles eljárni. Ibrány Város Önkormányzata, mint tulajdonos az Ibrány Város Roma Nemzetiségi Önkormányzata zavartalan működésének elősegítése céljából vállalja, hogy az épületre készített épületenergetikai számításban szereplő energia és anyagfelhasználás mértékéig a közüzemi számlák megfizetését átvállalja.
	1. villamos energia: 300 kWh/év
	2. fűtési energia (gáz): 1833,9 m3/év
	3. víz-és csatornadíj: 60 m3 ivóvíz/év

 Az ezen felül történő gáz, áram és vízfelhasználás költségét Ibrány Város Roma Nemze-

 tiségi Önkormányzata köteles megfizetni a saját költségvetése terhére.

Felek megállapodnak, hogy a fenti fogyasztási adatokat az első üzemeltetési év tapasztalatai alapján 2022. július hónapban felülvizsgálják, illetve az éves fogyasztási kereteket újra meghatározzák.

1. Az ingatlanra a tulajdonos Önkormányzat köt vagyonbiztosítást.
2. Az ingatlan használata során a rendes fenntartási, állagmegóvási munkálatokat meghaladóan felmerülő rendkívüli javítási, felújítási és helyreállítási munkák elvégzésében és költségeinek viselésében a felek alkalmanként állapodnak meg.
3. A Nemzetiségi Önkormányzat az ingatlanon építési, felújítási, átalakítási munkálatokat csak az Önkormányzat előzetes írásbeli hozzájárulásával végezhet. Az Önkormányzat hozzájárulása nem pótolja a Nemzetiségi Önkormányzat által beszerzendő hatósági hozzájárulásokat, illetve szakhatósági engedélyeket.
4. A Nemzetiségi Önkormányzat jogosult a használatába adott ingatlan egyes, önállóan hasznosítható részének, vagy a nem használt tárgyi eszköznek a visszaadását az Önkormányzatnak felajánlani, ha annak használatára nem tart igényt.
5. Az Önkormányzat jogosult a használatot ellenőrizni.
6. Jelen szerződés megszűnik:
	1. a nemzetiségi Önkormányzat megszűnésével.
	2. közös megegyezéssel- bármikor, bármilyen határidővel,
	3. bármely fél jogosult egyoldalúan írásban indokolás nélkül 90 napos felmondási idő betartása mellett a szerződést felmondani.
7. Az Önkormányzat jogosult a szerződést azonnali hatállyal felmondani, amennyiben a Nemzetiségi Önkormányzat a használatot szerződés ellenesen gyakorolja, és az erre vonatkozó előzetes írásbeli közlés és egyeztetés nem vezetett eredményre.
8. A szerződés megszűnésekor a Nemzetiségi Önkormányzat köteles a használatba adott ingatlant és a jelen megállapodás mellékletében felsorolt tárgyi eszközöket rendeltetésszerű használatra alkalmas állapotban az Önkormányzatnak visszaadni, ide nem értve a 12. pontban foglaltak szerint a szerződés fennállása alatt a használatból kivont és az Önkormányzatnak már előzetesen visszaszolgáltatott eszközöket.
9. Szerződő felek jogvita esetére a Nyíregyházi Járásbíróság illetékességét kötik ki.
10. A jelen szerződésben nem szabályozott kérdésekben a Ptk. és a vonatkozó jogszabályok rendelkezéseit tekintik irányadónak.
11. Jelen szerződés az aláírásának napján lép hatályba.

Felek a szerződést elolvasás és értelmezés után, mint az akaratukkal mindenben megegyezőt jóváhagyólag aláírják.

Ibrány, 2021. június 21.

……………………………………….. ……………………………………..

 **Trencsényi** **Imre Balogh Zoltán**

 **polgármester elnök**

**Ibrány Város Önkormányzata Ibrány Város Roma Nemzetiségi**

 **Önkormányzat**

**8.)Napirendi pont**

**Feladatellátási szerződés meghosszabbítása és módosítása a Baptista Szeretetszolgálat Gyermek és Ifjúsági Oktatási és Fejlesztő Központjával az Ibrány, Dobó István u. 48. sz alatti önkormányzat tulajdonában lévő ingatlanban működő Eperkert Bölcsőde útján biztosított bölcsődei feladat ellátására**

**Előadó: Trencsényi Imre polgármester**

Trencsényi Imre polgármester: Önkormányzatunk 2016 évben a szeptemberi ülésén a 165/2016 (IX.05.)KT. Határozatával határozta el 2016. szeptember 1-től kezdődően 5 évre, 2021. augusztus 31-ig terjedő időszakra a mellékelt feladat ellátási szerződés megkötését a Baptista Szeretetszolgálat Gyermek és Ifjúsági Oktatási és Fejlesztő Központjával (Debrecen, Eötvös u.67.) az Ibrány, Dobó István u. 48. sz alatti önkormányzat tulajdonában lévő ingatlanban működő Eperkert Bölcsőde vonatkozásában. Általuk biztosított városunkban a 0-3 éves korú gyermekek napközbeni ellátása, s a 2017 évtől kezdődően kötelező önkormányzati feladatunk ellátása. Az intézmény a működéséről az ellátási szerződés 9. pontjában meghatározott beszámolási kötelezettségének minden évben eleget tesz. Az intézmény működésével a feladat megfelelő, minőségi ellátásával kapcsolatban problémák az eltelt 5 év alatt nem merültek fel.

Hamarosan lejár az ellátási szerződésben meghatározott határidő, s a Baptista Szeretetszolgálat Gyermek és Ifjúsági Oktatási és Fejlesztő Központ kéri a szerződés meghosszabbítását újabb 5 éves időtartamra. A fenntartó ez alatt az időszak alatt a képviselő-testület tudtával és hozzájárulásával időközben 2 pályázatot is nyert az intézmény fejlesztésére. Egy pályázat keretében a belső épülettel körül zárt udvaron történtek fejlesztések, s egy másik pályázat keretében egy újabb bölcsődei csoport elhelyezésére alkalmas épületszárnnyal kerül bővítésre az ingatlan. (A képviselő-testület ehhez kapcsolódóan a játszóudvar bővítéséhez szükséges újabb területigényt is kielégítette.)

A meghosszabbított szerződésben módosítani szükséges annak 6. és 7. pontjait.

A 6. pontban meghatározott térítési díjak változtak az eltelt 5 év alatt, itt egy általánosabb-keret jellegű szabályozásra kerülne sor, míg a 7. pontnál a bővülő csoportlétszám lenne aktualizálva.

Kérem a Képviselő-testület tagjait, hogy mondják el véleményüket, tegyék fel kérdéseiket az előterjesztéssel kapcsolatban.

* Kérdés, hozzászólás nem hangzott el.-

Trencsényi Imre polgármester: Az elmondottakra tekintettel javaslom, hogy a Baptista Szeretetszolgálat Gyermek és Ifjúsági Oktatási és Fejlesztő Központjával hosszabbítsuk meg a bölcsődei feladat ellátására kötött ellátási szerződés újabb 5 évre, s a megállapodás 6. és 7. pontjai a határozat-tervezetben foglaltak szerint módosítsuk.

A Képviselő-testület a javaslatot 9 igen szavazattal elfogadta, és a következő határozatot hozta:

**Ibrány Város Önkormányzata Képviselő Testületének**

**77/2021. (VI.21.) számú**

**h a t á r o z a t a**

**Feladatellátási szerződés meghosszabbítása és módosítása a Baptista Szeretetszolgálat Gyermek és Ifjúsági Oktatási és Fejlesztő Központjával az Ibrány, Dobó István u. 48. sz alatti önkormányzat tulajdonában lévő ingatlanban működő Eperkert Bölcsőde útján biztosított bölcsődei feladat ellátására**

A K É P V I S E L Ő - T E S T Ü L E T

1. a Baptista Szeretetszolgálat Gyermek és Ifjúsági Oktatási és Fejlesztő Központjával ( Debrecen, Eötvös u.67.) a bölcsődei feladat ellátására 2016. szeptemberében megkötött, s a 165/2016 (IX.5.)KT.sz. Határozattal jóváhagyott feladatellátási szerződését az alábbiak szerint módosítja I. alkalommal:
* Az ellátási szerződés időtartamát meghosszabbítja 2021. szeptember 1-től 2026. augusztus 31. napjáig terjedő időszakra.
* Az ellátási szerződés 6. pontja első mondatának helyébe a következő rendelkezés lép: „ 6. Az ellátást nyújtó a mindenkor hatályos térítési díj szabályzatában meghatározottak szerint állapítja meg az intézményi és az étkezési térítési díjakat.”
* Az ellátási szerződés 7. pontja második mondata helyébe a következő rendelkezés lép: „7. A fenntartó kijelenti, hogy a Szabolcs-Szatmár-Bereg Megyei Kormányhivatal által kiadott működési engedélyben meghatározott számú - jelenleg 24 fő, s a fejlesztés, bővítés befejezését követően 36 fő – gyermeket tudnak fogadni az intézményben.”
1. Jóváhagyja a melléklet szerinti, az 1.) pontban meghatározott módosítással egységes szerkezetbe foglalt ellátási szerződést.

FELHATALMAZZA

a polgármestert, hogy az ellátási szerződést aláírja

Felelős: Trencsényi Imre polgármester

Határidő: 2021. július 31.

**Ellátási szerződés**

**Egységes szerkezetben az I. módosítással**

Amely létrejött egyrészről **Ibrány Város Önkormányzata** (4484 Ibrány, Árpád u. 5-7. sz.) képviseletében Berencsi Béla polgármester, mint **ellátást igénybe vevő,**

másrészről az Eperkert Bölcsőde Ibrány (Ibrány, Dobó István u 48.) fenntartójának, a **Baptista Szeretetszolgálat Gyermek és Ifjúsági Oktatási és Fejlesztő Központ** (Székhelye: 4029 Debrecen, Eötvös utca 67. adószáma: 18212282-1-09) képviseletében Nagy Tünde igazgató, mint **ellátást nyújtó** között az alábbi feltételekkel:

a Baptista Szeretetszolgálat Gyermek és Ifjúsági Központja, mint az Eperkert Bölcsőde Ibrány fenntartója az intézmény működési engedélyében nevesített Ibrány településen annak érdekében, hogy az önkormányzatnak a gyermekek védelméről és a gyámügyi igazgatásról szóló, 1997. évi XXXI. Törvény (továbbiakban: Gyvt.) 94. § (2) bekezdésében meghatározott feladatainak teljesülését elősegítse, valamint 2017. január 01. napjától, mint a Gyvt. 94.§ (3a) bekezdésében foglaltak alapján a kötelező feladatának végrehajtását biztosítsa, - a Gyvt. 96.§ (1) bekezdésében illetve 97.§ (1) bekezdésében meghatározottak alapján Ibrány Város képviselő-testületének 165/2016 (IX.05.) KT.számú határozatában foglaltak alapján 2016. szeptember 1. napjától 2021. augusztus 31. napjáig és a 77/2021 (VI.21.) KT.sz. határozatában foglaltak alapján **2021. szeptember 1. napjától 2026. augusztus 31. napjáig terjedő időszakra** az alábbi bölcsődei alapellátásra vonatkozó ellátási szerződést köti meg.

1. A szerződés mellékletét képezi az intézmény hatályos működési engedélye (1. melléklet), amely szerint alaptevékenysége: A Gyvt-ben, illetve a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló A 15/1998. (IV. 30) NM rendeletben meghatározott bölcsődei alapellátás. Szintén jelen szerződés mellékletét képezi (2. melléklet) az ellátást nyújtó intézmény ingatlan (Ibrány, Dobó I. út 48.sz.) épületére az ingatlan tulajdonosával (ellátást igénybe vevő) kötött határozatlan idejű bérleti szerződés.
2. A felek megállapodnak abban, hogy a bölcsőde az ellátott részére a jelen megállapodásban foglaltak szerint a Gyvt. 42. §., valamint 2017.01.01. napjától a Gyvt 43.§-a és a 15/1998 (IV.30.) NM rendelet 35.§-45. §, valamint 2017.01.01. napjától 35.§-48.§-ában meghatározottak alapján bölcsődei ellátást biztosít.
3. Az ellátást biztosító bölcsődében a gyermek 20 hetes korától 3 éves korának betöltéséig, illetve a harmadik év betöltését követő augusztus hó 31. napjáig gondozható. Ha a gyermek harmadik életévét betöltötte, de a testi, vagy a szellemi fejlettségi szintje alapján még nem érett az óvodai nevelésre, bölcsődébe gondozható a negyedik életévének követő augusztus hó 31. napjáig, illetve 2017. 01.01. napjától a Gyvt. 42/A §-ában meghatározott életkorig.
4. Jelen szerződés aláírásával a bölcsődei feladat ellátást biztosító intézmény fenntartója nyilatkozza, hogy az intézmény a jogszabályban meghatározott intézményi alapdokumentumokkal rendelkezik. A működéshez szükséges személyi, tárgyi munkavédelmi, közegészségügyi és pénzügyi feltételek biztosítottak, a bölcsődei nevelés-gondozás hosszútávon biztonságos. Szavatol azért, hogy a szerződés fennállása alatt a bölcsődei szolgáltatás megfelelő színvonalú lesz.
5. Ellátást nyújtó kijelenti, hogy a szerződés 2. pontjában meghatározott, bölcsődei ellátásra vonatkozó hatályos jogszabályi előírásokat, szakmai követelményeket, nyilvántartási kötelezettségeket ismeri, és azokat betartja. A külön jogszabályokban meghatározott adatszolgáltatási, nyilvántartási kötelezettségét teljesíti, illetve a feladatot ellátó Eperkert Bölcsőde intézményen keresztül biztosítja.
6. **Az ellátást nyújtó a mindenkor hatályos térítési díj szabályzatában meghatározottak szerint állapítja meg az intézményi és az étkezési térítési díjakat**. Gyermekvédelmi támogatások igénybevételére a vonatkozó jogszabályokban meghatározott módon jogosult a bölcsődei alapellátást igénybe vevő.
7. A bölcsődei felvételt személyesen kezdeményezheti a szülő Ibrányban, a Dobó István u. 48. sz. alatt található EPERKERT Bölcsődében. **A fenntartó kijelenti, hogy a Szabolcs-Szatmár-Bereg Megyei Kormányhivatal által kiadott működési engedélyben meghatározott számú - jelenleg 24 fő, s a fejlesztés, bővítés befejezését követően 36 fő – gyermeket tudnak fogadni az intézményben**. A működési engedélyben meghatározott gyermeklétszám elérése után nem áll módjukban több igénybe vevő gyermeket fogadni.
8. A szolgáltatást igénybe vevők panaszaikat az ellátást nyújtó fenntartásában levő intézmény vezetőjénél érvényesíthetik. A panasz megtehető írásban és szóban. A szóban tett panaszról jegyzőkönyvet kell felvenni. A panaszokat a beérkezéstől számított 8 munkanapon belül ki kell vizsgálni. A panaszokról, a kivizsgálás eredményéről, illetve a tett intézkedésekről a kivizsgálást követő 8 munkanapon belül a panaszost és a fenntartót, szolgáltatást nyújtót tájékoztatni kell. Amennyiben a panaszt az ellátást nyújtó alaptalannak, vagy részben alaptalannak tartja, illetve a tett intézkedéssel nem ért egyet a panaszt benyújtó, akkor a panaszt benyújtó a fenntartótól a panasz ismételt kivizsgálását kérheti. Lehetőség van a térségben működő ellátott jogi képviselőhöz fordulni jogorvoslatért.
9. Az ellátást nyújtó évente legalább egy alkalommal, minden év március 31. napjáig, első alkalommal 2017. március 31-ig a feladatot ellátó intézményén keresztül beszámol az ellátást igénybe vevő Képviselő-testületnek.
10. Az ellátást nyújtó a szolgáltatást igénybe vevőtől a szerződés 2. pontjában meghatározott feladat ellátására külön anyagi hozzájárulás megfizetésére nem tart igényt.
11. Felek megállapodnak abban, hogy jelen szerződést minden év december 31-ig felülvizsgálják, és szükség esetén módosítják. A bölcsődei ellátás során előforduló, a szerződés tartalmát érintő esetleges módosításokat mindkét fél legalább 3 hónappal előzetesen jelezni köteles. Jelen szerződést a felek kizárólag írásbeli megállapodással módosíthatják.
12. Az ellátási szerződés bármelyik fél részéről a határidő letelte előtt indoklás nélkül kizárólag írásban felmondható. A felmondási időt a felek erre az esetre 3 hónapban határozzák meg (Sznyr 24§ (1) bek. alapján). A felmondási idő idejére a bölcsődei ellátás biztosítása a gyermekek érdekében az ellátást nyújtó részéről kötelező, ennek elmulasztása esetén köteles az ebből eredő károkat és többletköltségeket az önkormányzatnak megfizetni.
13. Súlyos szerződésszegés esetén bármelyik szerződő fél azonnali hatályú, rendkívüli felmondással élhet. Azonnali hatályú felmondás előtt a sérelmet szenvedő fél köteles a másik felet felszólítani az okok megszűntetésére, vagy következményeinek elhárítására. Azonnali hatályú felmondással csak a határidő eredménytelen eltelte esetén lehet élni. Az ellátást nyújtó az önkormányzat igénye esetén azonnali hatályú felmondásnál is köteles az ellátás folyamatos biztosításáról gondoskodni, maximum a rendes felmondás esetére meghatározott felmondási idő tartamáig. Az ellátást nyújtó rendkívüli felmondásra okot adó szerződésszegő magatartása esetén az önkormányzat az ellátást nyújtó költségére a rendes felmondás felmondási idejének végéig jogosult a szolgáltatást más szolgáltatóval elvégeztetni, vagy elvégezni. A folyamatos szolgáltatás biztosításához szükséges feltételek megteremtésével kapcsolatos valamennyi költséget az ellátást nyújtó köteles viselni, továbbá köteles megtéríteni az önkormányzat valamennyi kárát, amely az ellátást nyújtó szerződésszegő magatartásával kapcsolatban keletkezett.
14. A szolgáltatást igénybe vevő önkormányzat szerződésszegő magatartása esetén az önkormányzat köteles az ellátást nyújtó valamennyi kárának megtérítésére, amely a szerződésszegésből kifolyólag keletkezik.
15. Felek megállapodnak abban, hogy jelen jogviszonyból eredő vitás kérdéseiket elsősorban békés úton, tárgyalással rendezik, amennyiben ez nem vezet eredményre, kikötik a Nyíregyházi Járásbíróság illetékességét.
16. Felek esetleges jogvitájára, illetve a jelen szerződésben nem szabályozott kérdésekben a Ptk. rendelkezéseit kell megfelelően alkalmazni.
17. Jelen szerződést szerződő felek, mint akaratukkal mindenben megegyezőt, jóváhagyólag írják alá.

 Ibrány, 2021. …….. .... Debrecen, 2021. ……….. ..

………………………………………. …………………………………..

 Trencsényi Imre Nagy Tünde

Ibrány polgármestere Igazgató, Fenntartó

Baptista Szeretetszolgálat Gyermek és Ifjúsági Oktatási és Fejlesztő Központ

**9.)Napirendi pont**

**Ibrány Város Integrált Településfejlesztési Stratégiája felülvizsgálatának elhatározása**

**Előadó: Trencsényi Imre polgármester**

Trencsényi Imre polgármester: Ibrány Város Önkormányzatának Képviselő–testülete a 2015. szeptemberi ülésén, a 214/2015 (IX.28.) KT. számú határozatával fogadta el Ibrány Város Integrált Településfejlesztési Stratégiáját, amit a 85/2016 (IV.25.) KT. sz. Határozatában foglaltak szerint módosított, majd az EU-s projektekhez igazodva a 2017. decemberi ülésén felülvizsgált, s a felülvizsgálatot a 270/2017 (XII.18.) KT. Határozattal hagyta jóvá.

Az Európai Unió 2021–2027–es időszakra vonatkozó költségvetési ciklusa során a települési önkormányzatok célja, hogy megalapozott, és a helyi lakossági igényekhez illeszkedő programokat, fejlesztéseket hajtsanak végre, ezért indokolt a stratégia, valamint fejlesztési célok ismételt áttekintése, és vonatkozó jogi szabályozásban foglaltaknak megfelelő eljárásrend mentén annak aktualizálása és ismételt jóváhagyása az illetékes szakhatóságok erről való egyidejű tájékoztatása mellett.

Az elmondottak miatt javaslom az Integrált Településfejlesztési Stratégiánk felülvizsgálatát, a szükséges módosítások, javítások átvezetését az illetékes szakhatóságok egyidejű tájékoztatása mellett.

A Képviselő-testület a javaslatot 9 igen szavazattal elfogadta, és a következő határozatot hozta:

**IBRÁNY VÁROS KÉPVISELŐ TESTÜLETÉNEK**

**78/2021. (VI.21.) KT. sz.**

**H a t á r o z a t a**

**Az Ibrány Város Integrált Településfejlesztési Stratégiájának felülvizsgálata**

**– c. napirendi ponthoz**

 A   K É P V I S E L Ő – T E S T Ü L E T

Ibrány Város Képviselő-testülete a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 6. § (1) bekezdése alapján

Ibrány Város hatályos Integrált Településfejlesztési Stratégiáját felülvizsgálatát határozza el. Ennek keretében elrendeli az IVS áttekintését, ellenőrzését, és a felülvizsgált Integrált Településfejlesztési Stratégia kidolgozását, az illetékes szakhatóságok egyidejű tájékoztatása mellett.

# UTASÍTJA

# a jegyzőt, hogy az illetékes szakhatóságokat a döntésről tájékoztassa.

# Felelős: Bakosiné Márton Mária jegyző

# Határidő: azonnal

# UTASÍTJA

# a polgármestert, hogy a felülvizsgálat elvégzésével kapcsolatos beszerzési eljárást folytassa le

# Felelős: Trencsényi Imre polgármester

# Határidő: azonnal

**10.)Napirendi pont**

**Az Útban Feléd Társadalmi Összefogást Erősítő Egyesület Iránytű Tanodája támogatási kérelmének elbírálása**

**Előadó:** **Trencsényi Imre polgármester**

Trencsényi Imre polgármester: Az Útban Feléd Társadalmi Összefogást Erősítő Egyesület által működtett Iránytű Tanoda kérelmét jóváhagyja. A 4/2021. (II. 19.) számmal elfogadott Ibrány Város Önkormányzata 2021. évi költségvetéséről és a költségvetés vitelének szabályairól szóló rendelet 9.1. számú mellékletében szereplő a képviselő-testület hatáskörébe utalt előirányzat terhére az Útban Feléd Társadalmi Összefogást Erősítő Egyesület(4484 Ibrány, Kossuth utca 37. adószám: 18731820-1-15) Iránytű Tanodájarészére 50 000 Ft összegű vissza nem térítendő támogatást biztosít az Iránytű Tanoda Élet iskolája elnevezésű foglalkozásai költségeinek fedezetére.

Kérem a Képviselő-testületet, hogy az előterjesztéssel kapcsolatban mondják el véleményüket, tegyék fel kérdéseiket:

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy az előterjesztést a határozat-tervezet szerint fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**79/2021. (VI.21.) KT. sz.**

**H a t á r o z a t a**

 **Útban Feléd Társadalmi Összefogást Erősítő Egyesület Iránytű Tanoda támogatási kérelmének elbírálása – c. napirendi ponthoz**

 A   K É P V I S E L Ő – T E S T Ü L E T

1. Az Útban Feléd Társadalmi Összefogást Erősítő Egyesület által működtett Iránytű Tanoda kérelmét jóváhagyja. A 4/2021. (II. 19.) számmal elfogadott Ibrány Város Önkormányzata 2021. évi költségvetéséről és a költségvetés vitelének szabályairól szóló rendelet 9.1. számú mellékletében szereplő a képviselő-testület hatáskörébe utalt előirányzat terhére az **Útban Feléd Társadalmi Összefogást Erősítő Egyesület** (4484 Ibrány, Kossuth utca 37. adószám: 18731820-1-15) **Iránytű Tanodája** részére 50 000 Ft összegű vissza nem térítendő támogatást biztosít az Iránytű Tanoda Élet iskolája elnevezésű foglalkozásai költségeinek fedezetére.

# Felhatalmazza a polgármestert és a jegyzőt, hogy az Útban Feléd Társadalmi Összefogást Erősítő Egyesülettel a Támogatási szerződést kösse meg, és a támogatást biztosítsa részére.

# Határidő:

# támogatási szerződés megkötésére: 2021. június 30.

# támogatás folyósítására: 2021. június 30.

# Felelős:

# Trencsényi Imre polgármester

Bakosiné Márton Mária jegyző

**11.)Napirendi pont**

**A Tisza-parti szabadstrand üzemeltetésére kötött megállapodás módosítása**

**Előadó: Trencsényi Imre polgármester**

Trencsényi Imre polgármester: Ibrány Város Önkormányzatának Képviselő-testülete pályázat kiírását követően 2016 áprilisában a 73/2016 (V.25.)KT.sz. Határozatával hagyta jóvá a Tisza-parti szabadstrand üzemeltetésére vonatkozó megállapodás megkötését 2016. május 1-től 2027. augusztus 31-ig terjedő időszakra a Farma Plusz Kft-vel.

A megállapodás tartalmazza, hogy az üzemeltetés során mi a feladata az üzemeltetésre átadónak – önkormányzat- és az üzemeltetést átvevőnek - Farma Plusz Kft.-. Ennek ellenére néhány tekintetben a valóságban másként alakult egy-egy feladat ellátása, amit mindenképpen szükséges a valósághoz - kialakult gyakorlathoz igazítani.

A kiküldött előterjesztés részletesen tartalmazza a szükséges módosításokat a megállapodásban.

Kérem a Képviselő-testületi tagokat, hogy az előterjesztéssel kapcsolatban mondják el véleményüket, tegyék fel kérdéseiket.

Kovács Ferenc tanácsnok: Ezt a 3 fős diákmunkást csak akkor tudjuk biztosítani, ha lehetőségünk van rá?

Trencsényi Imre polgármester: Természetesen. Most 40 fő támogatására van benyújtva pályázat, reméljük meg is kapjuk.

Kovács Ferenc tanácsnok: Javaslom módosítani a strand üzemeltetésére, rendbetételére vonatkozó szezononkénti 1x-i rendbetételt, vállalhatnának többet 1 szezonban.

Dr. Szegedi Tibor Zsolt alpolgármester: Muszáj, hogy megcsináljuk, mert nekik nincs gépi eszközük a rendbetételhez.

Kovács Ferenc tanácsnok: Akkor legalább az üzemanyag költséget, vagy minimális hozzájárulást kérjünk tőlük.

Dr. Szegedi Tibor Zsolt alpolgármester: Akkor módosítsuk úgy, hogy a szükségszerű tárcsázást, boronálást üzemanyag térítés ellenében végezzük el.

Szabó P. Judit képviselő-testületi tag: Szúnyoggyérítéssel kapcsolatban érdeklődnék, hogy mikor várható?

Trencsényi Imre polgármester: Megkerestük a katasztrófavédelmi hatóságot, hogy vegyenek előre a légi szúnyoggyérítésre, erre kitérő választ kaptunk, de kértünk árajánlatot több cégtől, amire nettó 2 millió forintos ajánlatot küldtek a légi szúnyoggyérítésre. A talajmenti gyérítést a településünkön is elvégzik.

Szabó P. Judit képviselő-testületi tag: Nem tudtok nekünk ebben segíteni Ildikó?

Kovácsné-Oláh Ildikó Ibrányi Járási Hivatal képviseletében: Megkérdezzük.

Trencsényi Imre polgármester: Javaslom a Képviselő-testületnek, hogy az előterjesztést a határozat-tervezet szerint fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**80/2021. (VI.21.) KT.sz.**

**H a t á r o z a t a**

**A Tisza-parti szabadstrand üzemeltetésére kötött megállapodás módosítása**

**c. napirendi ponthoz**

A K É P V I S E L Ő - T E S T Ü L E T

1. A 2016. májusában a Farma Plusz Kft-vel (Ibrány, Árpád utca 25.) az ibrányi Tisza-parti szabadstrand üzemeltetésére kötött megállapodást az alábbiak szerint módosítja 2021. június 22. napjától:
2. A megállapodás **3. pontját** a következőképpen módosítja: „**3.** Átvevő feladata és költsége vendéglátóhely nyitáshoz szükséges engedélyek beszerzése, a szabadstrand kijelölésével kapcsolatos hatósági eljárás kezdeményezése és lefolytatása, a kulturált pihenés feltételeinek biztosítása, s ennek érdekében a Tisza-part rendben tartása, a szemét összegyűjtése, tárolása.”
3. A megállapodás az alábbi új, **3a ponttal egészül ki:** „ **3a**. Átadó feladata  **a strand területének szükség szerinti tárcsázása, boronálása az üzemanyag költség átvevő általi megfizetésének ellenében.”**
4. A megállapodás az alábbi új, **4a ponttal egészül ki**: „ **4a**. Átadó biztosítja a strandszezon kezdetén és végén a strand üzemeltetéséhez szükséges mobil építményeknek a strand területére történő letelepítését és visszaszállítását és biztosítja ezeknek a közművekre történő rá és lekötését.”
5. **A megállapodás 5. pontja a következőképpen módosul: „Átvevő** a szerződés időtartama alatt a strand szezonban 1 fő úszómester alkalmazását biztosítja.”
6. A megállapodás az alábbi új, **5a ponttal egészül ki: „ 5a.** Az Átadó a strand szezonban – amennyiben lehetőséget kap nyári diákmunkások foglalkoztatására – 3 fő diákmunkást biztosít a strand üzemeltetésében történő (nem úszómesteri) feladatok ellátásához.
7. A megállapodás **10. pontja** a következőképpen módosul: „ **10.** Szerződő felek közösen biztosítják a strand területén a szúnyogirtást, oly módon, hogy átvevő kötelességes a strand területén a szúnyoggyérítés rendszeres megszervezése és végrehajtása, míg átadó a strandszezonban havonta 1 alkalommal végez szúnyoggyérítést. A szúnyoggyérítések időpontjáról felek egyeztetnek egymással, annak érdekében, hogy az a leghatékonyabban fejthesse ki a hatását.
8. Jóváhagyja a Határozat I. pontjában meghatározott módosításokkal egységes szerkezetbe foglalt megállapodást a melléklet szerint.

FELHATALMAZZA a polgármestert a módosítással egységes szerkezetbe foglalt megállapodás aláírására

Felelős: Trencsényi Imre polgármester

Határidő: azonnal

**Megállapodás I. számú módosítással egységes szerkezetben**

**Ibrány Tisza-parti szabadstrand üzemeltetésére**

Mely létrejött egyrészről **Ibrány Város Önkormányzata** (Ibrány, Árpád utca 5-7., törzskönyvi azonosító: 732264, statisztikai törzsszám: 15732262-8411-321-15) képviseletében Trencsényi Imre polgármester, a továbbiakban, mint **üzemeltetést átadó**, másrészről **Farma Plusz Kft (Cg:**15-09-074787, **4484 Ibrány, Árpád u. 25.)** képviseletében Dr. Ferenczi Tamás ügyvezető, a továbbiakban, mint **üzemeltetést átvevő** között alulírott napon az alábbi feltételekkel:

1. Ibrány Város Képviselő Testületének a 73/2016. (IV.25.) KT. sz. és a 80/2021 (VI.21.) KT. számú határozata alapján Ibrány Város Önkormányzata az ibrányi Tisza-parti strand üzemeltetésének jogát 2016. május 1-től határozatlan időre, de legfeljebb 2027. augusztus 31-ig terjedő időszakra díjmentesen átadja az **Farma Plusz Kft** részére.
2. Átvevő a szerződés időtartama alatt köteles a strandolók, üdülők, táborozók számára teljes körű szolgáltatást nyújtani, gondoskodni a leltár szerint átvett építmény, berendezések, felszerelések (WC, zuhanyzó, elektromos csatlakozók, vízkivételi helyek, büfé) tisztításáról és állagmegóvásáról.
3. Átvevő feladata és költsége vendéglátóhely nyitáshoz szükséges engedélyek beszerzése, a szabadstrand kijelölésével kapcsolatos hatósági eljárás kezdeményezése és lefolytatása, a kulturált pihenés feltételeinek biztosítása, s ennek érdekében a Tisza-part rendben tartása, a szemét összegyűjtése, tárolása.

 **3.a** Átadó feladata  **a strand területének szükség szerinti tárcsázása, boronálása az**

 **üzemanyag költség átvevő általi megfizetésének ellenében.**

1. Átadó biztosítja a tulajdonában lévő villany és vízvezeték kizárólagos folyamatos használatát. Átvevő a fogyasztásmérőket köteles nevére átíratni és rendszeresen fizetni a közüzemi díjakat.

**4.a Átadó biztosítja a strandszezon kezdetén és végén a strand üzemeltetéséhez szükséges mobil építményeknek a** **strand területére történő letelepítését és visszaszállítását és biztosítja a konténereknek a közművekre történő rá és lekötését.**

1. **Átvevő** a szerződés időtartama alatt a strand szezonban 1 fő úszómester alkalmazását biztosítja.

**5.a Az Átadó a strand szezonban – amennyiben lehetőséget kap nyári diákmunkások foglalkoztatására – 3 fő diákmunkást biztosít a strand üzemeltetésében történő (nem úszómesteri) feladatok ellátásához**

1. Átvevő feladata a jogszabályok szerinti fürdésre alkalmas rész kijelölése, a fürdési szabályok és egyéb hatósági előírások betartása, betartatása. **Átvevő nem köteles a strandot díjmentes üzemeltetni a lakosság részére.**
2. Átadó vállalja a folyó vízminőségi vizsgálatának elvégzését, valamint az üzemeltető által összegyűjtött szemét szükség szerinti elszállítását, **a keletkező szennyvíz folyamatos szippantatását.**
3. Átvevő tudomásul veszi, hogy a strand területére csak céljárművek hajthatnak le, biztosítja, hogy a sorompó kulcsa mindig meghatározott helyen megtalálható legyen.
4. Átvevő az üzemeltetésre átadott terület egészét, illetve annak egy részét harmadik személy, vállalkozás részére tovább nem adhatja.
5. Szerződő felek közösen biztosítják a strand területén a szúnyogirtást, oly módon, hogy átvevő kötelességes a strand területén a szúnyoggyérítés rendszeres megszervezése és végrehajtása, míg átadó a strandszezonban havonta 1 alkalommal végez szúnyoggyérítést. A szúnyoggyérítések időpontjáról felek egyeztetnek egymással, annak érdekében, hogy az a leghatékonyabban fejthesse ki a hatását.
6. Felek bármelyike jogosult indokolás nélkül a szerződés felmondására. Ezen rendes felmondás benyújtására legkésőbb a strandszezon végén van lehetőség (augusztus 31.) a következő strandszezontól kezdődő hatállyal.
7. Átvevő tudomásul veszi, hogy amennyiben a közüzemi számlákat időben nem téríti meg, valamint a 3. pontban meghatározott strand üzemeltetéséről nem megfelelően gondoskodik, úgy bérbeadó az 1. pontban meghatározott határidőre tekintet nélkül azonnal, egyoldalúan felbonthatja a szerződést.
8. Az átvevő vállalja, hogy amennyiben nem teljesíti a megállapodásban foglaltakat, s e miatt az önkormányzat kénytelen a szabadstrand üzemeltetését ellátni, úgy az önkormányzat ezen célra fordított költségeit kimutatás alapján készült számla ellenében tárgyév szeptember 30-ig megfizeti.
9. Átadó a strandolók teljes körű kiszolgálása érdekében harmadik személy részére –az átvevővel történő előzetes egyeztetést követően - átengedhet területet olyan tevékenység folytatására, melyet átvevő nem folytat.
10. Átvevő a strand területén kizárólag átadó előzetes hozzájárulásával és a szükséges engedélyek beszerzésével végezhet bármilyen átalakítási, építési munkálatot, valósíthat meg saját, vagy pályázati forrásból fejlesztést. Átadó a hozzájárulásának megadása esetén sem tartozik semmilyen felelősséggel ezen munkálatok elvégzéséért, s átvevő semmilyen kártalanításra, kártérítésre nem tarthat igényt a szerződés lejárati időben történő rendes megszűnése, a jelen szerződésben meghatározott rendkívüli felmondási ok bekövetkezte, illetve a rendes szezonvégi időben a következő szezon kezdetére vonatkozó felmondás esetén.
11. A szerződés itt nem szabályozott kérdéseiben a Ptk. idevonatkozó rendelkezései az irányadók.

Szerződő felek a szerződést elolvasták, megértették, és mint akaratukkal mindenben megegyezőt helybenhagyólag aláírták.

Ibrány, 2021. június 21.

 **Ibrány Város Önkormányzata átadó Farma Plusz Kft üzemeltetést átvevő**

 **Trencsényi Imre polgármester Dr. Ferenczi Tamás ügyvezető**

**12.)Napirendi pont**

**A Megyerhalom táblában található, Kató Pálné tulajdonát képező 0127/1 és 0127/2 hrsz-ú ingatlanok beruházási terület biztosítása érdekében történő megvásárlása**

**Előadó: Kulcsár Béla alpolgármester**

Trencsényi Imre polgármester: A Magyarország helyi önkormányzatairól szóló 2011. évi CLXXXIX. Törvény 49. §. (1) bekezdése alapján a napirendi ponttal kapcsolatban személyes érintettséget jelentek be, mivel a szóban forgó ingatlan az anyósom tulajdonában van.

Aki egyetért azzal, hogy személyes érintettségem miatt A Megyerhalom táblában található, Kató Pálné tulajdonát képező 0127/1 és 0127/2 hrsz-ú ingatlanok beruházási terület biztosítása érdekében történő megvásárlása című napirendi pont ügyében hozandó döntésből ki legyek zárva**,** kérem kézfeltartással jelezze.

A Képviselő-testület a kizárásra tett javaslattal 8 igen szavazattal 1 tartózkodás mellett egyetértett, és az alábbi határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**81/20201.(VI.21.)KT. sz.**

**H a t á r o z a t a**

**A Megyerhalom táblában található, Kató Pálné tulajdonát képező 0127/1 és 0127/2 hrsz-ú ingatlanok beruházási terület biztosítása érdekében történő megvásárlása – személyes érintettség bejelentése**

A K É P V I S E L Ő – T E S T Ü L E T

Magyarország helyi önkormányzatairól szóló 2011. évi CLXXXIX. Törvény 49. §. (1) bekezdése alapján Trencsényi Imre polgármestert **a Megyerhalom táblában található, Kató Pálné tulajdonát képező 0127/1 és 0127/2 hrsz-ú ingatlanok beruházási terület biztosítása érdekében történő megvásárlása** cím napirendi pont ügyében hozandó döntésből **személyes érintettség** miatt **kizárja.**

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Kulcsár Béla alpolgármester: A szóban forgó ingatlan körül az önkormányzatnak van saját tulajdonú területe, de nincs út a napelem parkhoz, ezért lenne fontos megvásárolni ezt a területet.

Kovács Ferenc tanácsnok: Melyik rész ott az önkormányzaté még?

Bakosiné Márton Mária jegyző: A Baromfi-Coop ingatlanától a Nagy Imre telkéig.

Kovács Ferenc tanácsnok: Szükség van arra a telekre, de szerintem egy értékbecslést megérne.

Dr. Szegedi Tibor Zsolt alpolgármester: Lejjebb nem ment az ingatlan ár, három éve vettünk ugyanennyiért termőföldet a településnek azon a részén.

Bakosiné Márton Mária jegyző: Ingatlan vásárláskor nem írja jogszabály kötelezően előaz értékbecslést, csak ha önkormányzati ingatlant adunk el.

Kovács Ferenc tanácsnok: Igen, de a termőföldek ára változó, az aranykorona érték.

Kulcsár Béla alpolgármester: Tekintettel az eddigi vásárlási árakra, az eladó ezen az áron hajlandó értékesíteni az ingatlanát. Javaslom a Képviselő Testületnek, hogy településfejlesztés - beruházási terület biztosítása - érdekében vásároljuk meg a Kató Pálné 4484 Ibrány, Család u. 4. sz. alatti lakos tulajdonát képező ibrányi 0127/1 hrsz-ú, 1,3049 m2 nagyságú, 29,49 Ak értékű szántó műveléságú, valamint az ibrányi 0127/2 hrsz-ú, 6963 m2 nagyságú, 15,74 AK értékű szántó műveléságú ingatlant 3 millió Ft/ha egységáron.

A Képviselő-testület a javaslatot 8 igen szavazattal elfogadta, és a következő határozatot hozta:

**Ibrány Város Képviselő Testületének**

**82/2021.(VI.21.) KT.**

**h a t á r o z a t a**

A Megyerhalom táblában található, Kató Pálné tulajdonát képező 0127/1 és 0127/4 hrsz-ú ingatlan beruházási terület biztosítása érdekében történő megvásárlása című napirendi ponthoz

### A K É P V I S E L Ő – T E S T Ü L E T

1. a **településfejlesztés** (beruházási terület biztosítása) **érdekében** a **Kató Pálné** 4484 Ibrány, Család u. 4. sz. alatti lakos tulajdonát képező ibrányi **0127/1 hrsz-ú**, 1,3049 m2 nagyságú, 29,49 Ak értékű szántó műveléságú, valamint az ibrányi **0127/2 hrsz-ú**, 6963 m2 nagyságú, 15,74 AK értékű szántó műveléságú ingatlan **megvásárlását határozza el**.
2. Az 1. pontban szereplő ingatlanok vételárát **3 millió Ft/ha**, összesen **6.003.600 Ft**. azaz Hatmillió-háromezer-hatszáz forint értékben határozza meg.
3. Utasítja a jegyzőt, hogy a döntésről értesítse a tulajdonost és a kisajátítást pótló adásvételi szerződést készíttesse el.

Határidő: értesítésre: 2021.06.30., szerződés elkészítésére: 2021.07.15.

Felelős: Bakosiné Márton Mária jegyző

1. Felhatalmazza az alpolgármestert és a jegyzőt a kisajátítást pótló adásvételi szerződés aláírására.

Határidő: 2021.07.15.

Felelős: Kulcsár Béla alpolgármester és Bakosiné Márton Mária jegyző

**13.)Napirendi pont**

**Döntés az eladásra felkínált Ibrány, Tisza u. 32. sz. alatti ingatlan ügyében**

**Előadó: Trencsényi Imre polgármester**

Trencsényi Imre polgármester: Az Ibrány, Tisza u. 32. sz. alatti **2068 hrsz-ú**, 4032 m2 nagyságú, kivett: lakóház, udvar, gazdasági épület megnevezésű ingatlant **Radácsi Jánosné** a 2 tulajdonos nevében felajánlotta megvételre Ibrány Város Önkormányzata részére.

Az ingatlan vételárát 3,0 M forintban határozták meg. Az ingatlan tehermentes.

Amennyiben a megvásárlás mellett döntünk, akkor a vételárért kapunk egy 1951 ben épült vert falu, kő alapú szoba-konyhás-kiskamrás parasztházat. A nyílászárók hőszigeteltek.

Az ingatlan nem illeszkedik a jelenlegi fejlesztési elképzeléseinkhez.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy mivel az ingatlan nem illeszkedik a jelenlegi fejlesztési elképzelésinkhez, az ingatlan ne vásároljuk meg.

A Képviselő-testület a javaslatot 9 igen szavazattal elfogadta, és a következő határozatot hozta:

**Ibrány Város Képviselő Testületének**

**83/2021. (VI. 21.) KT. sz.**

**h a t á r o z a t a**

**Döntés az eladásra felkínált Ibrány, Tisza u. 32. sz. alatti ingatlan ügyében**

**című napirendi ponthoz**

A K É P V I S E L Ő – T E S T Ü L E T

1. a **Radácsi Jánosné** által felkínált, két tulajdonos tulajdonában lévő Ibrány, Tisza u. 32. sz. alatti **2068 hrsz-ú**, 4032 m2 nagyságú, kivett: lakóház, udvar, gazdasági épület megnevezésű ingatlant **jelenleg** **nem kívánja megvásárolni.**

A későbbi fejlesztési lehetőségek ismeretében az ingatlan megvásárlásának majdani lehetősége érdekli az önkormányzatot, amennyiben a tulajdonos eladási szándékát akkor is tartja.

1. Utasítja a jegyzőt, hogy a döntésről értesítse a tulajdonosokat.

Határidő: 2021. június 30.

Felelős: Bakosiné Márton Mária jegyző

**14.)Napirendi pont**

**Az önkormányzat tulajdonát képező ibrányi 2071 hrsz-ú, Ibrány, Tisza u. 3. sz. alatti ingatlan értékesítése és a 235/2020. (X. 26.) KT. határozat visszavonása**

**Előadó: Trencsényi Imre polgármester**

Az önkormányzat tulajdonát képezi az ibrányi 2071 hrsz-ú, Ibrány, Tisza u. 3. sz. alatti, 2500 m2 nagyságú, lakóház, udvar, gazdasági épület megnevezésű ingatlan. Az ingatlanon egy 83 m2 nagyságú családi ház található. Az ingatlant önkormányzatunk hitellel vásárolta meg több ingatlannal együtt 2018-ban. A vásárláshoz felvett hitel lejárat ideje 2032.

2020. március 1-től az ingatlant az önkormányzat átsorolta a határozott időre bérbeadható költségtérítéses bérlakás kategóriába.

Rafaelné Lakatos Mónika Ibrány, Béke u. 48. sz. alatti lakos most azzal a kéréssel fordult az önkormányzathoz, hogy szeretné megvásárolni az ingatlant. Vállalta az ingatlan vételárának egyösszegű kifizetését 3,8 M forint vételáron

Előzmények:

A Képviselő Testület a 209/2020. (VIII.31.) KT. sz. határozatában önkormányzat tulajdonát képező ingatlan értékesítését határozta el. Az ingatlan értékelésére felkérte Demeter György ingatlan forgalmi szakértőt.

A szakérő a felértékelést elvégezte és az ingatlan forgalmi értékét 3,6 M Ft-ban határozta meg.

A következő ülésén a testület a 225/2020. (IX.28.) KT. határozatával jóváhagyta a 3,6 M Ft-os forgalmi értéket és az ingatlan értékesítésére nyilvános felhívás közzétételét határozta el.

A 2020. október 19-ei határidőig több érdeklődő volt, akik személyesen megtekintették az ingatlant, de ezt követően senki nem adott írásos vételi ajánlatot.

A testület a235/2020. (X. 26.) KT. sz. határozatban támogatta Gönczi János Ibrány, Család utcai lakos kérelmét és részére vételi lehetőséget biztosított a pályázati kiírás feltételei szerint. Ő nem élt 235/2020. (X. 26.) KT. sz. határozatban biztosított vételi lehetőséggel, így az ingatlan nem került értékesítésre.

Erre tekintettel, mivel az Ibrány, Tisza u. 37. sz. alatti ingatlan értékesítése felmerült, 2021. június 1-től annak a bérlőnek lett bérbe adva Tisza u. 3. sz. alatti lakás, aki a Tisza u. 37. sz. alatt lakott. Kiköltözésével a teljes Tisza u. 37. sz. alatti ingatlan üres lett, így hirdettük meg értékesítésre.

A lakás jelenlegi bérlőinek határozott idejű bérleti szerződése 2023. május 31-én jár le.

A kérelmező Rafaelné Lakatos Mónikát mivel nem bérlő, semmiféle fizetési kedvezmény nem illetné meg. A legutóbbi értékbecslés az ingatlanra közel 1 éve történt, így értékesítést elhatározó döntés esetén új becslést kell rendelnünk.

Értékesítés esetén gondoskodni kellene a jelenlegi bérlő elhelyezéséről, amit a 3 gyerekes család esetében sajnos megfelelő nagyságú lakás hiányában az önkormányzat jelenleg nem tudna teljesíteni. Azért költöztek ki a Tisza utca 37. sz. alatti bérleményből is, mivel kicsi lett számukra már az ingatlan a gyermekszám növekedésére tekintettel.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy az elmondottakat mérlegelve az ingatlant ne értékesítse kérelmező Rafaelné Lakatos Mónika részére!

Ezzel egyidejűleg a testület 235/2020. (X. 26.) KT. sz. határozatát is vissza kell vonnunk.

A Képviselő-testület a javaslatot 9 igen szavazattal elfogadta, és a következő határozatot hozta:

**Ibrány Város Képviselő Testületének**

**84/2021. (VI.21.) KT. sz.**

**h a t á r o z a t a**

**Az önkormányzat tulajdonát képező ibrányi 2071 hrsz-ú, Ibrány, Tisza u. 3. sz. alatti ingatlan értékesítése és a 235/2020. (X. 26.) KT. határozat visszavonása című napirendi ponthoz**

A K É P V I S E L Ő – T E S T Ü L E T

1. Ibrány Város Képviselő Testülete az önkormányzat tulajdonát képező ibrányi ibrányi **2071 hrsz-ú**, Ibrány, Tisza u. 3. sz. alatti, 2500 m2 nagyságú, lakóház , udvar, gazdasági épület megnevezésű ingatlant jelenleg **nem kívánja értékesíteni**.
2. Utasítja a jegyzőt, hogy a döntésről értesítse a vételi szándékát jelző Rafaelné Lakatos Mónikát.

Határidő: 2021. július 15.

Felelős: Bakosiné Márton Mária jegyző

1. A 235/2020. (X. 26.) KT. sz. határozatát visszavonja

**15.)Napirendi pont**

**Az Ibrány, Tompa M. u. 2. sz. alatti 1022 hrsz-ú és az Ibrány, Dózsa Gy. u. 5. sz. alatti 1023 hrsz-ú u.n. „Piskóti féle” ingatlanokban lévő önkormányzati tulajdonrész értékesítése és a 33/2019. (II.15.) KT. sz. határozat visszavonása**

**Előadó: Trencsényi Imre polgármester**

Trencsényi Imre polgármester: Az önkormányzat tulajdonát képezi az Ibrány, Tompa M. u. 2. sz. alatti 1022 hrsz-ú, 367 m2 nagyságú, kivett: beépítetlen terület műveléságú ingatlan 24/240tulajdonrésze, valamint Ibrány, Dózsa Gy. u. 5. sz. alatti 1023 hrsz-ú, 589 m2 nagyságú, kivett: lakóház, udvar műveléságú, ténylegesen beépítetlen terület megnevezésű ingatlan 2/10 tulajdonrésze.

A két ingatlan az un. „Piskóti féle” ingatlant képezi. A két ingatlannak 11, ill. 6 tulajdonosa van.

Az 1023 hrsz-ú ingatlanra a Szabolcs-Szatmár-Bereg Megyei Kormányhivatal Kisvárdai Járási Hivatala Építésügyi Osztály (4600 Kisvárda, Szent L. u. 7-11) SZ-06/64/00258-12/2018. számú határozatában bontási kötelezettséget írt elő a tulajdonosok részére. A társtulajdonosok a bontási munkálatokat elvégezték, az önkormányzat a törmelék elszállítását végezte. Mára már ez az ingatlan is építési telek, a művelési ág átvezetése folyamatban van.

A munkálatok befejezése után Kató Róbert és Katóné Hullár Mónika Ibrány, Dózsa Gy. u. 7. sz. alatti lakosok azzal a kéréssel fordultak az önkormányzathoz, hogy szeretnék megvásárolni az önkormányzat és a többi tulajdonos tulajdoni hányadát.

A testület a 21/2019. (I.28.) KT. sz. határozatában az önkormányzat tulajdonát képező **24/240, ill. 2/10** tulajdonrész **értékesítését határozta el.**

Az ingatlanrészek értékbecslésének elkészítésére felkérte Demeter György ingatlan forgalmi szakértőt.

Demeter György ingatlan forgalmi szakértő az önkormányzati tulajdon felértékelését elvégezte. A forgalomképes vagyontárgyaink közé tartozó 1022 hrsz-ú ingatlan értékét bruttó **800.000 Ft-**ban, míg az 1023 hrsz-ú ingatlan értékét bruttó **1.200.000 Ft-ban** határozta meg**.**

Ez alapján az 1022 hrsz-ú ingatlan 24/240 önkormányzati tulajdonrészének értéke 80.000 Ft, míg az 1023 hrsz-ú ingatlan 2/10 önkormányzati tulajdonrészének értéke 240.000 Ft lenne.

Képviselő Testület a 33/2019. (II.15.) KT. sz. határozatában elfogadta a megállapított értéket. A tulajdonrészek értékesítését felkínálta a tulajdonostársak részére. A társtulajdonosok nem kívántak elővásárlási jogukkal élni, így az önkormányzat a vételi szándékát jelző Kató Róbert és Katóné Hullár Mónika Ibrány, Dózsa Gy. u. 7. sz. alatti lakosok részére értékesítésre kínálta tulajdonrészeit, a fenti vételár ellenében. A többi tulajdonossal kérelmező nem tudott megegyezni, így 2 éve áll az adásvétel.

Most **Kovács Zsolt** Ibrány, Dózsa Gy. u. 2/a. sz alatti lakos jelezte vételi szándékát az önkormányzati tulajdonrészekre. Ő is az önkormányzat által korábban elfogadott áron szeretné megvásárolni az ingatlan részeket. Neki sikerült a többi tulajdonostárssal egyezségre jutni tulajdonrészük megvásárlása ügyében.

Az ingatlan az önkormányzat vagyonáról és a vagyongazdálkodás szabályairól szóló 8/2012. (IV.06.) Önkormányzati rendelet (továbbiakban vagyonrendelet) 3. melléklete alapján forgalomképes.

A vagyonrendelet 19.§. (2) bekezdés a) pontja szerint:

Önkormányzatai vagyon körébe tartozó ingatlan értékesítésére és megterhelésére irányuló döntést megelőzően az adott vagyontárgy forgalmi {piaci) értékét az ingatlan és ingó vagyon esetén 6 hónapnál- nem régebbi forgalmi értékbecslés alapján kell meghatározni.

Értékesítés esetén újból meg kell rendelni az értékbecslést.

Adásvétel esetén a tulajdonos társaknak elővásárlási joguk van egy „külsős” vásárlóval szemben, vagy le kell mondaniuk elővásárlási jogukról. A társtulajdonosnak nyilatkozniuk kell, hogy kívánnak-e élni elővásárlási jogukkal. A nyilatkozatok függvényében tudjuk az adásvételi szerződést a kérelmezőkkel megkötni.

Kérem a Képviselő Testületet, döntsön arról, hogy az önkormányzati tulajdonrészek tekintetében azokat értékesíti-e, vagy sem!

A Kató Róbert és Katóné Hullár Mónika Ibrány, Dózsa Gy. u. 7. sz. alatti lakosok részére vételi jogot biztosító Képviselő Testület 33/2019. (II.15.) KT. számú határozatát vissza kell vonnunk, mivel 2 évig nem élt az önkormányzati tulajdoni hányad vételi lehetőségével.

Javaslom, hogy az ingatlanrészek értékbecslését Demeter György ingatlan forgalmi szakértővel végeztessük el.

A forgalmi érték meghatározása után tud az értékesítésről dönteni a Képviselő testület.

Kérem a Képviselő-testület tagjait, hogy mondják el véleményüket, tegyék fel kérdéseiket az előterjesztéssel kapcsolatban.

Kovács Ferenc tanácsnok: Azt javasolnám, hogy ha lehetőség van rá, tartsuk meg ezt a tulajdonrészt. Nagyon olyan kevés olyan ingatlanhoz lehet jutni, főleg központi helyen, ami a városközpontot szépítheti. Később a tulajdonos hajlandó lehet arra, hogy eladja, és a városvezetés kialakíthat egy olyat teret, amely a városképet javíthatja.

Trencsényi Imre polgármester: Nem tudom lenne-e később eredménye, hiszen az elmúlt években sem sikerült a tulajdonossal megegyezni, egyik vevőnek sem, csak most Kovács Zsoltnak lenne hajlandó eladni az ingatlant. Természetesen dönthetünk úgy is, hogy nem adjuk el, de az értékesítéshez akkor is két ember kell, nem csak rajtunk múlik az ingatlan eladása, vagy megvásárlása.

Szabó P. Judit képviselő-testületi tag: Erről én is hallottam, hogy a pesti tulajdonossal nem lehet beszélni.

Kovács Ferenc tanácsnok: Ti tudjátok a legjobban, hogy mennyit mentek ingatlanért, például a Városliget ügyében. Nem tudjuk, mire lehet még jó az az ingatlanrész.

Dr. Szegedi Tibor Zsolt alpolgármester: Az a telek szinte állandóan gazos, rendetlen. Van-e felszólítás, büntetés a rendben tartásával kapcsolatban?

Bakosiné Márton Mária jegyző: Mi is tulajdonosok vagyunk, a GAMESZ le szokta időnként kaszálni.

Szennai János GAMESZ-vezetője: Valóban, többször lekaszálják a GAMESZ dolgozói egy szezonban az ingatlant, mert a többségi tulajdonos egyszer sem teszi rendben.

Trencsényi Imre polgármester: Javaslom a Képviselő-testületnek, hogy az ingatlan eladásáról most ne döntsünk, hanem térjünk vissza az augusztusi ülésünkön.

A Képviselő-testület a javaslatot 9 igen szavazattal elfogadta, és a következő határozatot hozta:

**D7**

**Ibrány Város Képviselő Testületének**

**85/2021. (VI.21.) KT. sz.**

**h a t á r o z a t a**

**Az Ibrány, Tompa M. u. 2. sz. alatti 1022 hrsz-ú és az Ibrány, Dózsa Gy. u. 5. sz. alatti 1023 hrsz-ú u.n. „Piskóti féle” ingatlanokban lévő önkormányzati tulajdonrész értékesítése és a 33/2019. (II.15.) KT. sz. határozat visszavonása című napirendi ponthoz**

A K É P V I S E L Ő – T E S T Ü L E T

1. az önkormányzat tulajdonát képező Ibrány, Tompa M. u. 2. sz. alatti **1022 hrsz-ú**, 367 m2 nagyságú, kivett: beépítetlen terület műveléságú ingatlan **24/240** tulajdonrész, valamint Ibrány, Dózsa Gy. u. 5. sz. alatti **1023 hrsz-ú,** 589 m2 nagyságú, kivett: lakóház, udvar műveléságú ingatlan **2/10** tulajdonrész értékesítéséről szóló döntést a soron következő testületi ülésig elhalasztja.
2. Utasítja a jegyzőt, hogy kérelmező **Kovács Zsolt** Ibrány, Dózsa Gy. u. 2/a. sz alatti lakost értesítse a döntésről.

Határidő: 2021. június 30.

Felelős: Bakosiné Márton Mária jegyző

1. Képviselő Testület a 33/2019. (II.15.) KT. számú határozatát visszavonja

**16.)Napirendi pont**

**Az önkormányzati tulajdonú Ibrány, Lehel u. 68/a. fsz.1. sz. alatti szociális bérlakás lejárt határidejű lakásbérletének meghosszabbítása**

**Előadó: Haluska András Szociális és Egészségügyi Bizottság elnöke**

Trencsényi Imre polgármester: A lakások és nem lakás céljára szolgáló helyiségek bérletére, elidegenítésére, valamint a lakáshoz jutás helyi támogatására vonatkozó szabályokról szóló módosított 14/2013. (VII.03.) önkormányzati rendeletének (továbbiakban: Rendelet) értelmében a szociális bérlakásokat csak határozott időre lehet bérbe adni. A bérleti szerződés lejártát megelőző hónapban felül kell vizsgálni a jogosultsági feltételeket.

2021. május 31-én Kiss Vivien részére kiutalt Ibrány, Lehel u. 68/a. fsz.1**.** sz. alatti szociális lakás bérlő kijelölésének határideje lejárt.

Bérlőnek a bérleti szerződés letelte előtt új jövedelem igazolást kell becsatolnia, és amennyiben a szociális lakáshoz jutás feltételeinek továbbra is megfelel, nincs közmű és lakbér tartozása, akkor a bérleti szerződés újból meghosszabbítható az önkormányzati rendeletben meghatározott 2 éves időtartamra.

A kiküldött felhívásra az érintettek visszaküldték a jövedelem igazolást, és nyilatkozatot, melyből megállapítást nyert, hogy a Rendelet 7. §. (3) bekezdés a) pontjánakmegfelelnek.

Kérelmező ingatlannal nem rendelkezik, az egy főre eső keresete nem haladja meg a rendeletünkben meghatározott felső értéket.

Rendezetlen lakbér és közüzemi tartozása nincs.

A jogosultsági feltételeket a Szociális Bizottság megvizsgálta és a 4/2021. (VI.17.) SZEÜB határozata alapján az alábbi javaslatot teszi a Képviselő Testületnek a bérlő kijelölésre:

Szociális és Egészségügyi Bizottság javasolja Ibrány Város Képviselő Testületének, hogy fogadja el Kiss Vivien Ibrány, Lehel u. 68/a. fsz.1. sz. alatti lakost az általa lakott szociális bérlakás bérlőjéül és további 2 évre, 2023. május 31-ig jelölje kiőt az általa lakott szociális bérlakás bérlőjéül.

Trencsényi Imre polgármester: Kérem a Képviselő-testület tagjait, hogy mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy az önkormányzati tulajdonú Ibrány, Lehel u. 68/a. fsz.1. sz. alatti szociális bérlakás lejárt határidejű lakásbérletének meghosszabbításáról szóló előterjesztést fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**D7**

**Ibrány Város Képviselő Testületének**

**86/2021. (VI.21.) KT. sz.**

**h a t á r o z a t a**

**Az önkormányzati tulajdonú Ibrány, Lehel u. 68/a. fsz.1. sz. alatti szociális bérlakás lejárt határidejű lakásbérletének meghosszabbítása című napirendi ponthoz**

A K É P V I S E L Ő – T E S T Ü L E T

1. Szociális és Egészségügyi Bizottság javaslatát feltétel nélkül **elfogadja** és -mivel a szerződés hosszabbítási feltételeknek megfelelnek- a14/2013. (VII.03.) önkormányzati rendeletének 4. §. (5) bekezdése alapján:

**Kiss Vivien** Ibrány, Lehel u. 68/a. fsz.1. sz. alatti lakost az általa lakott szociális bérlakás bérlőjéül és további 2 évre, **2023. május 31-ig kijelöli.**

1. Megbízza Ibrány Város Polgármesterét a bérleti megállapodás megkötésére.

Határidő: 2021. június 30.

Felelős: Trencsényi Imre polgármester

**E g y e b e k**

*Kovácsné Oláh Ildikó*, az Ibrányi Járási Hivatal vezető-helyettese tájékoztatja a Képviselő-testület tagjait a Járási Hivatal és a térségben dolgozó háziorvosok, egészségügyi dolgozók oltással kapcsolatos munkálatairól, és statisztikájáról.

Trencsényi Imre polgármester: Felkérem Kormányné Kató Zsuzsannát, a Városfejlesztési Csoport vezetőjét, hogy tájékoztassa a jelenlévőket a folyamatban lévő projektek állásáról.

Kormányné Kató Zsuzsanna Városfejlesztési Csoportjának vezetője:

A TOP-1.1.1-15-SB1-2016-00014 Az Északi és déli iparterület fejlesztése Ibrányban projekttámogatás összege 101.354.683 Ft.

Az új közbeszerzés lefolytatását követően a vállalkozó a kivitelezési tevékenységet befejezte, az ipari utak ünnepélyes átadása 2021. májusában megtörtént.

A TOP-1.2.1-15-SB1-2016-00016 A Rétköz turisztikai kínálatának integrált fejlesztése – A Rétköz épített, szellemi és természeti örökségének turisztikai célú fejlesztése, termékcsomagok kialakítása a Rétközben projektünk Ibrányra eső támogatási rész összege 49.497.000 Ft.

A konzorciumban megvalósuló projekthez kapcsolódóan közbeszerzési eljárás elindult, de eredménytelenül zárult.

A TOP-1.1.1-15-SB1-2016-00014 Az Északi és déli iparterület fejlesztése Ibrányban projektünk támogatási összege: 101.354.683 Ft.Az új közbeszerzés lefolytatását követően a vállalkozó a kivitelezési tevékenységet befejezte, az ipari utak ünnepélyes átadása 2021. májusában megtörtént.

A TOP-1.2.1-15-SB1-2016-00016 A Rétköz turisztikai kínálatának integrált fejlesztése – A Rétköz épített, szellemi és természeti örökségének turisztikai célú fejlesztése, termékcsomagok kialakítása a Rétközben Ibrányra eső támogatási rész összege 49.497.000 Ft.

A konzorciumban megvalósuló projekthez kapcsolódóan közbeszerzési eljárás elindult, de eredménytelenül zárult.

A TOP-2.1.2-15-SB1-2017-00031 Zöld város kialakítása Ibrányban projektünk Támogatás összege: 318.000.000 Ft. Módosítási kérelem került benyújtásra, az elbírálás folyamatban van, melyben a költségek csökkentése érdekében elhagyásra kerül a rekortán futópálya, a tározó tó építése, valamint a közösségi ház épületének felújítása az Ady utcai Hegedüs Dezső bácsi féle ház vonatkozásában történne, mivel az Árpád úti fejlesztés költségei nagyon magasak.

A TOP-2.1.3-15-SB1-2016-00039 Ibrány belterület védelmét szolgáló vízelvezető-hálózat fejlesztése című projektünk Támogatás összege: 249.484.204 Ft.

A projekt 2020.09.30 dátummal zárt, a záró kifizetési igénylés és beszámoló benyújtása megtörtént, melyet a Közreműködő Szervezet elfogadott.

A TOP-3.1.1-15-SB1-2016-00033 Munkába járást segítő kerékpárút építése Ibrány Városában című projektünktámogatási összege: 72.842.900 Ft.A projekt 2020.08.27 dátummal zárt, a záró kifizetési igénylés és beszámoló benyújtása megtörtént.

A TOP-3.2.1-16-SB1-2018-00040 Ibrány Város Önkormányzat épületeinek energetikai korszerűsítése elnevezésű projektTámogatás összege: 65.874.200 Ft.

Közbeszerzési eljárás lefolytatásra került, költségnövekmény igény benyújtása történt meg, a költségnövekmény igény elbírálását követően a beruházás kivitelezése megkezdődhet.

A TOP-3.2.2-15-SB1-2016-00005 Energetika fejlesztések Ibrány városában elnevezésű projektünk támogatási összege: 132.807.075 Ft.

* Megvalósítási helyszínek tekintetében módosítási kérelem került benyújtásra. Kérelemben megjelölt fejlesztési helyszínek:
	+ Ibrányi Polgármesteri Hivatal
	+ Medi-Amb Nonprofit közhasznú Kft.
	+ Ibrányi Árpád Fejedelem Általános Iskola (alsós és felsős épület)
	+ Ibrányi Árpád Fejedelem Általános Iskola Konyha
	+ Ibrány Város és Térsége Gyermekjóléti Szolgálat és Családsegítő Szolgálat
	+ Ibrány Képviselő Testülete Gazdasági Műszaki Ellátó és Szolgáltató Szervezete (GAMESZ)
	+ Sportcsarnok
	+ Közösségi Ház Óvoda u.
	+ Ibrányi Református Óvoda
	+ Ibrányi Rendőrőrs
	+ Ibrányi Járási Hivatal
	+ Ibrányi Sportcentrum
	+ Ibrány Városi Óvoda.

A TOP-4.3.1-15-SB1-2016-00003 Leromlott városi területek rehabilitációja Ibrányban elnevezésű projekttámogatási összege: 310.588.999 Ft.A magasépítési beruházás befejeződött, a mélyépítési beruházás folyamatban van.

A TOP-5.1.2-15SB1-2016-00008 „Helyi foglalkoztatási együttműködések megvalósítása Ibrány Város Önkormányzatának vezetésével elnevezésű projekttámogatási összege: 240.000.000 Ft., melyből Ibrányra eső rész: 35 millió Ft.A projekt konzorciumban valósul meg a Szabolcs-Szatmár-Bereg Megyei Kormányhivatallal. A projekt zárása 2021.06.30.

A TOP-5.2.1.-15-SB1-2016-00004 Társadalmi együttműködést szolgáló komplex programok megvalósítása Ibrányban elnevezésű projektünktámogatási összege: 93.223.180Ft.

A projekt konzorciumban valósul meg az Ibrányi Polgárőr Egyesülettel. Módosítási kérelem benyújtása van folyamatban, a pandémiás helyzet miatt a közösségi programok megtartása érdekében. 1 hónappal kerül meghosszabbításra a projekt.

A TOP-5.3.1-16-SB1-2017-00005 „Víz halad, a kő marad’ – A társadalmi kohézió erősítése Ibrányban című projekt támogatási összege: 40.000.000 Ft. A Qualitas Vitae Egyesület: 13.240.000 Ft., Ibrány Város Önkormányzata: 19.072.460 Ft., ILMKS: 7.687.540 Ft.

A konzorciumban megvalósuló projekt jelenleg a megvalósítás szakaszában áll, a közösségi tevékenységek és rendezvények tekintetében a pandémiás helyzet okoz elmaradást.

Az ET-2019-02-039 Fürdőturizmus fejlesztése Ibrány Városban elnevezésű projekt 2020. 05.31-elzárt. Záró elszámolás, beszámoló elfogadásra került.

Egyéb pályázataink a következők:

* Fásítás keretében 30 darab platánfát ültettünk.
* Óvoda beruházás tekintetében a kivitelező kiválasztásához az árajánlat kérések kiküldésre kerültek, a beruházás megvalósítását nyárra tervezzük.
* Konyha pályázat benyújtásra került, hiánypótlás teljesítése megtörtént.
* Tér-Zene pályázat hiánypótlása megtörtént, támogató okirat még nem áll rendelkezésre, elnyert összeg: 7.500.000 ft.
* Zrínyi utca pályázat benyújtásra került, hiánypótlás benyújtása megtörtént.
* Busz Leader elszámolás benyújtása, megtörtént.
* A temető kolombárium kivitelezés folyamatban van.
* Biztos Kezdet Gyerekház 3 évre támogatást nyertünk a gyerekháznak. A finanszírozási szerződés megkötésre került.
* VP6-7.2.1.1-21 Külterületi helyi közutak fejlesztése pályázati felhíváshoz kapcsolódóan a pályázat előkészítési szakasza zajlik.
* TOP-2.1.3-16 Települési környezetvédelmi infrastruktúra-fejlesztések felhívásra pályázat benyújtása történt meg Ibrány Béke utca csapadékvíz-elvezetése 109.617.447 ft. összegben.

Trencsényi Imre polgármester: Annyival egészíteném ki Zsuzsát, hogy a Leaderben van maradvány, ezért újra kell majd pályázni. Javaslom a testületnek a Kolumbáriumhoz az utat aszfaltozás helyett letérkövezni.

Tiszaparton javaslom a volt tábor előtt egy tér kialakítását, és a tér, valamint az első út leaszfaltozását, mivel ott a benyúló, árnyékoló fák miatt esőzések után nehézkes a közlekedés a kátyúk, gödrök, sár miatt.

Mindegyiket meg kell terveztetni, és megpályázni.

Kovács Ferenc tanácsnok: Az IVECO haszongépjárművet megpályázzuk?

Trencsényi Imre polgármester: Az IVECO a jövőhéten már megérkezik.

Simonné Berencsi Aranka Kertváros képviseletében: Nekünk is szükségünk lenne egy szabadidő parkra, és a rendezvényeket mi is szeretnénk újra kezdeni, a Művelődési Ház udvara túl kicsi ehhez. A tó területét pedig, ahol eddig voltak a rendezvények, a tulajdonosoknak annyi munkájuk és energiájuk van már benne, hogy nem biztos, hogy ideadják. Tehát mindenképpen szükségünk lenne egy sportpályára, ahol a gyerekek biztonságosan játszhatnak, sportolhatnak.

Trencsényi Imre polgármester: Nagyon sok tervünk van a kertvárossal, például szennyvízhálózat kiépítése. Tudjuk, hogy a játszóteret is fel kell újítanunk, mert balesetveszélyes, most mivel más lehetőségünk nincs, fel fogjuk szedni azokat a lapokat, és homokot viszünk oda. Nekünk is célunk, hogy segítsünk ennek a megvalósításában, nézegetjük a pályázatokat, amely erre lehetőséget ad.

Szeretnélek tájékoztatni benneteket a Kulcsár-étteremmel kapcsolatos munkákról, egyeztetésekről. Negyed évig tárgyaltunk Veres Jánossal, a mostani tulajdonossal, megegyeztünk az árban is, amiről értesítettelek is benneteket. Elkészítette az ügyvéd az adásvételi szerződést, mindenki megjelent az aláírásnál, csak Veres János nem, mert meggondolta magát, mert olyan garanciákat kért, amelyeket meg lehetett volna ígérni, de betartani nem, és én ezt nem vállalhattam. Nagyon nehezen engedtük el a dolgot, mert rendbe akartuk tenni a főtérnek ezt a részét is. Most így arra törekszünk, hogy városképi szempontból az épület elfogadható legyen.

A Városliget bővítésének ügyében, a Bodáné Fekete Katalin háza helyett szerettünk volna egy olyan házat venni a tulajdonosnak, ahová jó szívvel beköltözne, de nem sikerült egyezségre jutnunk, mert ugyan sok ingatlant megmutattunk neki, de egyik sem felelt meg. Később Ő szólt, hogy talált egy lakást ami megfelelne, de az 24 millió forintba kerülne. De ez nagyon sok, ennyit nekünk egy telek nem ér. Tárgyaltunk Fekete Lászlóval is, neki van ott területe, amire ajánlatot tettem, hogy a Kovács Vilma néni telkére cseréljük el az Ő területrészét, de ebbe a cserébe nem ment bele.

A Katolikus egyházat is megkerestük, megegyeztünk, hogy a plébánia épületét hosszú távú bérletre ide adja az Önkormányzatnak, ahová a városi képtár anyagát szeretnénk vinni, és egy sétánnyal össze kötni az Ady és a Lehel utcát, és zebrára is pályázunk, hogy a gyerekek át tudjanak a ligetbe menni. Az az információnk, hogy júliusban ki fogják írni a pályázatot, és hiába van meg a terv, az ötlet, a szándék, ha nincs meg a megfelelő terület. Erre várok javaslatokat, ötleteket.

Kovács Ferenc tanácsnok: Amikor Bodáné Nekem szavát adta, azzal mi van? Amikor megbeszéltem vele a „ Nyicu Tibi” féle házat, azt mondta, hogy abba a cserébe belemegy, az a ház megfelel neki.

Trencsényi Imre polgármester: Az is 19 millióról indult. Nyicu Tibi azt mondta, hogy 19 millió, és még nézzünk területeket. De akkor is arra azt mondta, hogy arra még költeni kell, mert ugyanaz mint az övé, csak pince van alatta. Mondtam neki, hogy mindegyikre költeni kell.

Kovács Ferenc tanácsnok: Nekem azt mondta, hogy abba a cserébe belemenne. Próbáljunk már mozdulni, és ugyanúgy folytassuk a tárgyalásokat Fekete Lászlóval, mert igazából úgy lesz kerek az egész, hogy ha ott egyben lesz a terület.

Bakosiné Márton Mária jegyző: Az a gond ezzel, hogy a Bodáné féle ház, egy jó műszaki állapotú ház, de a beruházás érdekében azt a házat el kellene tolni, egy telekért az az összeg nagyon drága.

Kovács Ferenc tanácsnok: Tisztában vagyok vele, de akkor is tennünk kell azért, hogy ott területhez jussunk, mert szükségünk van. rá.

Kulcsár Béla alpolgármester: Én is néztem ott azt a területet, az az épület, amit el akarunk ott helyezni, azt megoldhatnánk úgy, hogy a Kató István mögötti területen, ahol most parkoló van, oda beférne az épület úgy, hogy ott csak egy szervízút lenne. Ha a néni később eladná, akkor ott egy nyitott parkot lehetne kialakítani, és a Kovács Vilma néni-féle területen lenne a parkoló.

Kovács Ferenc tanácsnok: Ugyanígy már bennem is végigfutott ez a gondolat, de akkor Lacival kell olyan irányba mozdulni, hogy célt érjünk. Bodánéék nem szeretnek ott lakni, később hátha hajlik egy olyan volumenű dologra, ami megfelel neki is, és az Önkormányzatnak is.

Szabó P. Judit képviselő-testületi tag: Hány lakást mutattatok már Bodánénak?

Trencsényi Imre polgármester: Tizennégy lakást mutattunk meg.

Kovács Ferenc tanácsnok: Én képviselem az Önkormányzatot, a települést, és képviselem a benne lakókat is. Meg kell érteni azt, hogy igazából egy olyan cserébe természetesen nem megy bele, amely az ő elvárásainak nem megfelelő. De a mi részünket is meg kell érteni, hogy nekünk az csak egy telek. Én még mindig a Nyicu Tibiék féle ingatlanra összpontosítok egy kicsit, mert még mindig úgy gondolom, hogy ők rugalmasabbak, jobban meg lehet velük egyezni.

Trencsényi Imre polgármester: Úgy gondolom, ez csak idő kérdése, de az idő rövidsége miatt azt a lehetőséget kell megvizsgálnunk, hogy a másik oldalra beférne-e az épület, és akkor be tudjuk adni a pályázatot.

A kiküldött testületi anyagok között megtalálható volt a Kínai – Magyar Közös Együttműködési Projektiroda szándéknyilatkozata területvásárlással kapcsolatban. A kiküldött anyagban említett területek

Budapesten is, és itt is folytattunk tárgyalást kínai befektetőkkel, akik textilgyártással foglalkoznak, és munkahelyteremtés céljával szeretnének itt gyárat létesíteni.

Mindenképpen egyben szeretnénk értékesíteni a felsorolt területeket, de előtte az utat meg kell csinálnunk, mert ha kínai, ha török, ha magyar befektetőnek adjuk el ezeket a területeket, út biztosan nem lesz.

Megkerestek a Kertvárosi lakók, hogy az Oncsán, Kaponyásék a régi híd mögötti területre kiraktak egy táblát az Oncsa felől, és a híd felöl is, hogy Magánterület, és Tilos az átjárás. Ez azért érdekes, mert nagyon sokan az ONcsa felől ott jönnek, nem mennek el a tónál végig, és az új úton fel, hanem nyilván keresztbe átjönnek. Nehéz kérdés, mert voltunk ki alpolgármester úrral, és beszéltünk a Kaponyás családdal, - három generáció él abban az ingatlanban-, és hárman védték az álláspontjukat, hogy bizony, ez nem az idősek kirekesztése ellen van, tehát bárki átmehet ott, de ha a fiatalok járnak arra, a kutyát hergelik, és ők azért rakták ki, hogy nyugodtak legyenek. A helyzet az, hogy közigazgatásilag az a terület az ő tulajdonuk, és abban benne van az út. Itt azt kellene megvizsgálni, hogy ha nem lehet kisajátítani, és nem lehet valahogy jog szerűen hozzáférni, hogy valahogy egy járdával össze kellene kötni, a híd utáni, még önkormányzati területet, az új útra rávinni, hogy ne kelljen ott a kerítésük tövében menni. Jelen van az ülésünkön Simonné Berencsi Aranka a Kertváros képviseletében, kérem, hogy mondja el az ő olvasatukban ezt a történetet, és utána vitassuk meg, és nézzük meg a lehetőségeket.

Simonné Berencsi Aranka Kertváros képviseletében: Van a régi járda, rögtön a kerítésük mellett, amit a Kertvárosi lakók építettek annak idején. Van a régi kövesút, ami szintén az Önkormányzat által lett építve, viszont akkor nem figyeltük azt, hogy az nem önkormányzati terület, hanem az a régi TSZ területéhez tartozott.

Tehát most az a helyzet, hogy nem a járdán mennek a gyalogosok sem, hanem van az új út, és ott közlekednek az autók, tehát ők a régi kövesutat használják, és az nem a kerítésük mellett van, azt csak kifogás, hogy dobálják a kutyát. De ott, ha a régi kövesutat használják, akkor mennek fel a kishídra. Na most ha az új kövesutat használják, akkor az új útra kell felmenni, ami nagyon balesetveszélyes. Ha a járda mellett dönt a Képviselő-testület, akkor ha felmegyünk a kishídra, ami a miénk, a bárány ott jár keresztül, ott egy babakocsit nem lehet keresztül tolni. Ott a gyerekeknek nem lehet keresztül menni anélkül, hogy ne a trágyában menjenek. Ott azt valahogy nagyon meg kellene oldani, mert ha áthajtja a birkákat, mert valahogy neki is át kell hajtani a legelőre a jószágokat, akkor azt takarítsa fel. Meg kellene egyezni velük, de sajnos nem lehet.

Kovács Ferenc tanácsnok: Erre van egy nagyon jó példa. Kurta Istvánék a Petőfi utca végén, ahányszor végig mennek a bárányok, minden egyes alkalommal letakarítják az utat. Beszélni kell vele, hogy le kell takarítani az úttestről amit a bárányok felhordanak.

Valahogy kompromisszumot kell velük kötnünk. Alapvetően az a járda nem rossz ötlet amit felvetettetek. Azt lehetne még csinálni, hogy a régi utat felbontani.

Haluska András képviselő-testületi tag: De az az ő saját területe. Nem nyúlhatunk hozzá. Azt mondta, le is keríti.

Kovács Ferenc tanácsnok: Akkor a járda megoldás. A régi hidat összekötni az új úttesttel.

Simonné Berencsi Aranka Kertváros képviseletében: Az lenne a legegyszerűbb, ha eladná azt a területet, amelyen a régi kövesút van, de nem hajlandó.

Trencsényi Imre polgármester: Nekifutottunk már párszor, de neki is fogunk, mert megoldást kell találnunk.

* **Az Ibrányi Polgárőr Egyesület támogatási kérelmének elbírálása**

Tábori Tibor tanácsnok, az Ibrányi Polgárőr Egyesület elnöke: A Magyarország helyi önkormányzatairól szóló 2011. évi CLXXXIX. Törvény 49. §. (1) bekezdése alapján a napirendi ponttal kapcsolatban személyes érintettséget jelentek be.

Trencsényi Imre polgármester: Aki egyetért azzal, hogy Tábori Tibor polgármester személyes érintettsége miatt A Megyerhalom táblában található, Kató Pálné tulajdonát képező 0127/1 és 0127/2 hrsz-ú ingatlanok beruházási terület biztosítása érdekében történő megvásárlása című napirendi pont ügyében hozandó döntésből ki legyen zárva**,** kérem kézfeltartással jelezze.

A Képviselő-testület a kizárásra tett javaslattal 8 igen szavazattal 1 tartózkodás mellett egyetértett, és az alábbi határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**87/2021.(VI.21.)KT. sz.**

**H a t á r o z a t a**

**Az Ibrányi Polgárőr Egyesület támogatási kérelmének elbírálása**

**– személyes érintettség bejelentése**

A K É P V I S E L Ő – T E S T Ü L E T

Magyarország helyi önkormányzatairól szóló 2011. évi CLXXXIX. Törvény 49. §. (1) bekezdése alapján Tábori Tibor tanácsnokot **az Ibrányi Polgárőr Egyesület támogatási kérelmének elbírálása c**ímű napirendi pont ügyében hozandó döntésből **személyes érintettség** miatt **kizárja.**

Trencsényi Imre polgármester: Az Ibrányi Polgárőr Egyesület támogatását már a 2021. évi költségvetési rendeletben betervezte, és el is fogadta a Képviselő-testület. Tábori Tibor, az Egyesület elnöke kéri a 300.000.- forintos vissza nem térítendő támogatást a megadott határidő – 2021.07.15. – előtt utaljuk át az Egyesület részére.

Kérem a Képviselő-testület tagjait, hogy a napirendi ponttal kapcsolatban mondják el véleményüket, tegyék fel kérdéseiket.

Kovács Ferenc tanácsnok: Régóta figyelem a Polgárőrség munkáját, szerencsés helyzetben vagyunk, mert van egy megfelelő vezetője. Bárhol a településen rendezvény van, ők nagyon komolyan kiveszik a részüket. Támogassuk őket.

Trencsényi Imre polgármester: Egyetértek, köszönjük szépen a polgárőrök lelkiismeretes munkáját.

Javaslom az Ibrányi Polgárőr Egyesület részére a támogatás határidő előtti kifizetését.

A Képviselő-testület a javaslatot 8 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**88/2021. (VI.21.) KT. sz.**

**H a t á r o z a t a**

**Az Ibrányi Polgárőr Egyesület támogatási kérelmének elbírálása – c. napirendi ponthoz**

 A   K É P V I S E L Ő – T E S T Ü L E T

1. Az Ibrányi Polgárőr Egyesület kérelmét jóváhagyja. A 4/2021. (II. 19.) Kt. számmal elfogadott Ibrány Város Önkormányzata 2021. évi öltségvetéséről és a költségvetés vitelének szabályairól szóló rendelet 9.1. számú mellékletében szereplő a képviselő-testület hatáskörébe utalt előirányzat terhére az **Ibrányi Polgárőr** **Egyesület** (4484 Ibrány, Szabolcs utca 50. adószám: 19209434-1-15) részére 300 000 Ft összegű vissza nem térítendő támogatást biztosít az Egyesület működési (könyvelési, bankszámlavezetési, egyéb) költségeinek fedezetére.

**Felhatalmazza a** polgármestert és a jegyzőt, hogy az Ibrányi Polgárőr Egyesülettel a Támogatási szerződést kösse meg, és a támogatást biztosítsa részére.

**Határidő:**

* támogatási szerződés megkötésére: 2021. július 15.
* támogatás folyósítására: 2021. július 15.

**Felelős:** Trencsényi Imre polgármester

 Bakosiné Márton Mária jegyző

**A Vidékfejlesztési Programban meghirdetett VP6-7.2.1.1-21 kódszámú Kisméretú infrastruktúra fejlesztése a vidéki térségekben – Külterületi helyi közutak fejlesztése” felhívású pályázat benyújtásának elhatározása**

Trencsényi Imre polgármester: Az e-kerelem.mvh.allamkincstar.gov.hu internetes oldalon 2021. március 23-án jelent meg Magyarország Kormányának VP6-7.2.1.1-21 kódszámú „Kisméretű infrastruktúra fejlesztése a vidéki térségekben – Külterületi helyi közutak fejlesztése című pályázati felhívása.

A pályázat részletes leírása az előterjesztésben olvasható.

Kérem a Képviselő-testület tagjait, hogy a napirendi ponttal kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy a Vidékfejlesztési Programban meghirdetett VP6-7.2.1.1-21 kódszámú Kisméretú infrastruktúra fejlesztése a vidéki térségekben – Külterületi helyi közutak fejlesztése” felhívású pályázat benyújtásának elhatározása című előterjesztést fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**D7**

**IBRÁNY VÁROS ÖNKORMÁNYZAT KÉPVISELŐ-TESTÜLETÉNEK**

**89/2021.( VI.21.) KT. sz.**

**H a t á r o z a t a**

**A Vidékfejlesztési Programban meghirdetett VP6-7.2.1.1-21 kódszámú Kisméretú infrastruktúra fejlesztése a vidéki térségekben – Külterületi helyi közutak fejlesztése” felhívású pályázat benyújtásának elhatározása**

* **című napirendi ponthoz**

A K É P V I S E LŐ - T E S T Ü L E T

1. pályázatot nyújt be a Vidékfejlesztési Programban meghirdetett VP6-7.2.1.1-21 kódszámú Kisméretű infrastruktúra fejlesztése a vidéki térségekben - Külterületi helyi közutak fejlesztése című felhívásra, 95 % intenzitású vissza nem térítendő támogatás elnyerésére „Ibrány külterületi helyi közutak fejlesztése” címmel. A beruházással érintett ingatlanok helyrajzi számai: 0299; 0439/2.
2. Az igényelt támogatás összege: **272.850.911,- Ft**
* A pályázat önereje: **14.360.574,- Ft**
* A pályázat teljes költsége: **287.211.485,- Ft**
1. A pályázat nyertessége esetén, Ibrány Város Önkormányzata az 5%-os, 14.360.574 Ft. önerőt a 2021. évi költségvetése terhére biztosítja.

**Felhatalmazza a polgármester**

* a pályázat előkészítésére és benyújtására, a pályázat benyújtásához szükséges jognyilatkozatok megtételére.

Felelős: Trencsényi Imre polgármester

Határidő: 2021. július 13.

**Közérdekű bejelentések:**

Trencsényi Imre polgármester: Csurkáné Marikát újra műteni kell, irányított véradást szerveznek neki, kérem, hogy aki teheti menjen el.

Haluska András képviselő-testületi tag: Kaptak rendkívüli települési támogatást, és felajánlottam a családnak, hogy aki megy véradásra, szívesen beviszem őket.

Tábori Tibor tanácsnok: Nagyerdőn a Mező-féle birtok, össze van túrva az ingatlan közepére amit ott hagyott, de az ott lakók kérik, hogy valamit kezdjünk vele. A környéken lakók panaszkodnak, hogy a patkánytól az ajtót nem lehet nyitva tartani. Rájuk való tekintettel kellene valamit tennünk. Az a baj, hogy annyi teher van rajta, hogy nem éri meg megvásárolni.

Trencsényi Imre polgármester: A Templomszegben van a Márkus-féle ház, amelynek szintén meg kell keresnünk a tulajdonosát, és fel kell szólítanunk, mert balesetveszélyes az a kanyar, beláthatatlan.

Vannak ilyen fejlesztendő területek, de a Nagyerdőn kezdjük.

Kovács Ferenc tanácsnok: A Bercsényi úton egy elég komoly beruházás folyik . A Tóth Pali féle ingatlannak a házánál nem lehet kilátni, fel kellene szólítani a tulajdonost, hogy távolítsa el a növényzetet, mert balesetveszélyes a beláthatatlanság miatt.

Tóth Balázsné képviselő-testületi tag: A Bem utcán, Jasku háza utáni részen van egy nagyon mély süllyedés, a szántó előtt.

Szennai János GAMESZ vezetője: Kérném, hogy ha beszerzésre kerülnek majd utcai munkákhoz kellékek, akkor vásároljuk már a GAMESZ részére 10 db só és homokszóró edényt, a téli havazásokra gondolva. Az egy zárható, fedeles edény, amiben nem keményedik be a homok és a só, ki lehet tenni a legkritikusabb területekre, csak feltölteni kell, a dolgozók kimennek, és végig tudják belőle szórni az adott útszakaszt. Nem kell platós autóra fellapátolni, és onnan szórni. Nagyban megkönnyítené a munkánkat.

Kovács Ferenc tanácsnok: A parkolási problémák csúcsosodnak a településen. Véleményem szerint, lehetne ezt valamilyen szinten orvosolni. Meg kellene vizsgáltatnunk, hogy alkalmas lenne-e a főút, egy leálló sáv építésére, nem-e férne el, mert elég széles az Árpád, és Lehel utcánk is. Ha még a árda rovására is menne, meg kellene próbálni kialakítani, városiasabb is lenne az összkép.

Trencsényi Imre polgármester: Megvizsgáltatjuk a Magyar Közúttal a kérdést, hogy be lehet-e illeszteni.

Dr. Szegedi Tibor Zsolt alpolgármester: Nem tudom jó dolog lenne-e ez, főleg főutcán, mert rászoknak az emberek arra, hogy nem használják a már kialakított, meglévő parkolókat. A 100-forintos mögötti parkolót sem használják, pedig igazán csak pár métert kellene sétálni a boltig is, a Takarékig is, mégis inkább megállnak közvetlenül a főutcán, a Megállni Tilos tábla ellenére.

Mivel több kérdés, észrevétel nem hangzott el, ezért Polgármester Úr megköszönte a Képviselő-testület munkáját, és az ülést bezárta.

**K.m.f.**

**Trencsényi Imre Bakosiné Márton Mária**

**polgármester jegyző**

**Tóth Balázsné**

**képviselő-testületi tag**

**Haluska András**

**képviselő-testületi tag**